|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

GRADA KARLOVCA PRIJEDLOG

Z A P I S N I K

s 32. sjednice Gradskog vijeća grada Karlovca održane dana 14. veljače 2020. godine, s početkom u 09,00 sati u Velikoj vijećnici Gradskog vijeća grada Karlovca, Banjavčićeva 9.

NAZOČNI VIJEĆNICI: Željko Štajcer, Danica Golubić, Matija Furač, Goran Franković, Boro Mrkalj, Marija Pavičić, Josip Čavlović, Martina Kostolanji, Zoran Vučinić, Želimir Feitl, Renato Humić, Davor Petračić **(napustio sjednicu u 11,35 sati**), Alen Čujko, Bruno Dobranić, Anita Bolarić **,** Marijan Fudurić, Filip Jarnević, Marija Bodrožić Zorić, Željka Verner, Tihomir Ivšić, Dubravko Golubić, Dario Janković, Čedomir Tatalović, Zvonimir Radečić i Dubravko Stavljenić.

OPRAVDAO IZOSTANAK :

OSTALI NAZOČNI: Damir Mandić, Ivan Mrzljak, Andreja Navijalić, Stjepan Mrežar, Draženka Sila Ljubenko, Vesna Ribar, Ana Hranilovi -Trubić , Danijela Peris, Tatjana Gojak, Irena Grčić, Vlatko Kovačić, Matija Perković, Tomislav Vukelić, Ivana Fočić, Nikola Rogoz, Katarina Malenica, Tomislav Polić, Jasmina Milovčić,Ivan Udžbinac, Hrvoje Klobučar, Hrvojka Božić, Irena Božičević, Dario Smojver, Marina Burić, Ivan Ratkaj, Davorka Stepinac, Nikolina Šarunić, Branimir Lovrić, Šafar Josip, Đana Pašić i Ivana Vojak.

ZAPISNIČARKA: Višnjica Jurković

Sjednicu otvara gospodin Matija Furač, predsjednik Gradskog vijeća grada Karlovca, pozdravlja sve nazočne u vijećnici, te konstatira da je u vijećnici nazočno 23 vijećnik od ukupno 25. što znači da se mogu donositi pravovaljane odluke i zaključci.

Predsjednik Gradskog vijeća grada Karlovca gospodin Matija Furač predlaže sljedeći:

D N E V N I R E D

1. Usvajanje skraćenog zapisnika sa 30. sjednice Gradskog vijeća Grada Karlovca,
2. Usvajanje skraćenog zapisnika sa 31. sjednice Gradskog vijeća Grada Karlovca,
3. Odluka o kreditnom zaduženju Grada Karlovca za rekonstrukciju i energetsku obnovu dječjeg vrtića Dubovac,
4. Odluka o provedbi postupka nabave za opremanje dječjih igrališta,
5. Odluka o uvjetima prodaje zemljišta u Poduzetničkoj zoni „Gornje Mekušje“,
6. Odluka o odobrenju prodaje zemljišta u Poduzetničkoj zoni „Gornje Mekušje“,
7. Zaključak o prihvaćanju izvješća o obavljenoj financijskoj reviziji s ugrađenim očitovanjem Grada Karlovca za 2018. godinu,
8. Rješenje o razrješenju i imenovanju člana Odbora za financije, gradski proračun i gradsku imovinu Gradskog vijeća grada Karlovca.

Predsjednik Gradskog vijeća stavlja na raspravu prijedlog dnevnog reda.

Budući nije bilo rasprave po dnevnom redu predsjednik zaključuje raspravu i poziva vijećnike da se izjasne tko je ZA i tko je PROTIV ovakvog dnevnog reda. Dakle utvrđujem da je u vijećnici nazočno 25 vijećnik, te je dnevni red usvojen jednoglasno i to s 25 glasova ZA.

Prije prelaska na rad po usvojenom dnevnom red

Prije prelaska na rad prema usvojenom dnevnom redu predsjednica Gradskog vijeća, a u skladu sa člankom 80. Poslovnika o radu Gradskog vijeća grada Karlovca održat će se aktualni sat.

Prije aktualnog sata me zamolio gradonačelnik gospodin Mandić da ima nešto za poručiti, izvolite.

Gradonačelnik gospodin Mandić: Ja Vas sve srdačno pozdravljam, hvala predsjedniče Gradskog vijeća, ovo je prilika ja mislim da je nekako ja bi to i rekao dostojna i pravedno da i Vi gradski vijećnici budete prvi koji će te i formalno dobiti ovu informaciju. Razmišljali smo da li to objavljivat putem priopćenja medija, ali smo nekako zaključili da ipak naj, naj u ovom trenutku bolje da to Vi privi čujete. Znači Hrvatske vode su nam jučer usmeno, a jutros i pismeno prtvrdile da je potvrđen naš projekt aglomeracije Karlovac – Duga Resa, jel je taj legendarni Karlovac II koji, o kojem većdosta dugo govorimo. Ja bi zamolio direktora Rogoza da kaže ove detalje koji su bitni u ovom trenutku, a onda ću ja poslije njega još samo kratko.

Direktor Vodovoda i kanalizacije gospodin Rogoz, izvolite.

Gospodin Rogoz: Hvala lijepo sve Vas lijepo pozdravljam u ime djelatnika Vodovoda i kanalizacije, kao što je rekao gradonačelnik gospodin Mandić jučer znači 13. veljače u kasnim posljepodnevnim satima zaprimili smo e-mail od voditelja sektora za podršku i priperemu provedu EU projekta Hrvatskih voda gospodina Marija Obrdalja i voditelja sektora za projekte sufinancirane sredstvima Europske unije gospodina Dinka Polića da je Jaspers dao pozitivno mišljenje i odobrenje projekta izgradnje vodokomunlane infrastrukture aglomeracije Karlovac – Duga Resa, tako zvani completion note. Ukupno je odobreno od strane EU-a 225,1 milijun kuna, odnosno 29,6 milijona EURA, odnosno 68,1 EU prihvatljivog troška. Tim dokumentom završila je faza pripreme projekta pod našim nazivom Karlovac II, i sada tvrtka Vodovod i kanalizacija kao nositelj krajnji korisnik projekta ulazi u sljedeću fazu, a to je ugovaranje projekta. Sve što je bilo zadano od strane Jaspersa kroz više negativnih mišljenja je ispravljen u razdoblju od petog mjeseca 2019. do devetog mjeseca 2019. U devetom mjesecu 2019. smo dobili usmeno odobrenje Jaspersa i sada je konačno stiglo pisano odobrenje. Ja se ovim putem želim zahvaliti svima koji su nam dali podršku ovom projektu prije svega gradonačelniku Grada Karlovca gospodinu Damiru Mandiću, gradonačelniku Duga Rese gospodinu Tomislavu Boljaru, načelniku Općine Bariloviću gospodinu Draženu Perakoviću i kolegi direktoru Komunalnog Duga Resa gospodinu Ivanu Klokočkom. Posebno se ovdje želim zahvalit svojim djelatnicima, rukovoditeljima koji ovdje sjede danas snama u vijećnici gospodinu Lovriću, Ratkaju gospođi Stepinac, gospođi Šarunić, gospođi Malenici, gospođi Božić, gospodinu Šafaru, gospođi Đani, gospođi Ivani. Nedostaju nam gospodin Luka Jelkovac jel je noćas radio na otkrivanju gubitaka u općini Draganić i gospođi Ivani Ljubanović koja je bolesna. U ovom projektu bit će potrebno puno strpljenja, upornosti i dosljednosti i svakako vjerujte Vodovod i kanalizacija je tvrtka koja to ima i zna kako voditi i završiti taj projekt. ViK je tvrtka koja je pozitivno poslovala u 2019. godini, nije zadužena tvrtka, vratili smo sva tri certifikata, izradili nove okolišne dokumente za projekt i spremni smo za sljedeće faze projekta. U ovom trenutku u ViK-u što se tiče projekta Karlovac II se rade postupci inovelacije dokumentacije na nadmetanjima i priprema sva potrebita dokementacija za potpisivanje ugovora i objavu javnih nadmetanja. U ovom trenutku dao sam Vam cjelovitu informaciju o projektu. Zamolio sam predsjednika vijeća i gradonačelnika da Vam se mogu osobno obratiti, obzirom da sam dao neopozivu ostavku na mjesto direktora Vodovoda i kanalizacije, ja ću dužnost direktora obnašati do 20. veljače idućeg četvrtka, inakon toga izlazim iz javnog sektora i prelazim u privatnu kompaniju. Od 21. veljače ViK nastavlja voditi gospođa Katarina Malenica sadašnja voditeljica sektora financija, računovodstva i javne nabave, i molim Vas da joj date podršku. Svima se Vama zahvaljujem na podršci, dobronamjernoj kritici, a ono sve što je bilo malo ružnije to ćemo zaboraviti, to je samo ipak posao, kaže da u njemu nesmije biti emocija. Ono što Vama želim i Vašim obiteljima je puno dobra zdravlja, osobno i poslovnog uspjeha, hvala Vam i doviđenja.

Gradonačelnik grada gospodin Damir Mandić: Idi u miru, dobro evo ja se zahvaljujem i gospodinu Rogozu, ja ću se vratiti na aglomeraciju. Ono što je mislim ovdje jako važno, i ja sam to čak i unekakvim intervjuima spominjao da sam se ispričavao ljudima na terenu kojima već dobre, a dobre tri godine pričamo o ovom projektu. Bez obzira što se to sve skupa odužilo mi moramo biti svjesni da grad Karlovac nikad sam ne bi odradio ovakvu invensticiju sa svojim proračunskim sredstvima da nije te mogućnosti sufinanciranja Europskim novcem. I s te strane strpljenje je imalo smisla i ja tu isto tako mislim da nam to nebi trebala biti neka prepreka. Svi oni koji su pokrenuli i doveli do kraja projekt ISPE, pročistača, u biti sad njihov posao dobiva puni smisao, znači cijela ta priča se nastavlja i mislim da ona područja grada koja će sa ovim projektom biti obuhvaćena kanalizacijom, odnosno rekonstrukcijom vodoopskrbe će u stvari definitivno će se podići standard življenja. Ono što isto tako za Vas važno znat od ovih 220 milijona kuna sufinanciranja grad Karlovac je u ovaj projekt ušao sa velikim iznosom vlastitih sredstava. Zašto? Zato što smo na tim područjima detektirali jednako tako sve one komunalne probleme, odnosno tu komunalnu svakodnevnicu poput nogostupa, u jednom dijelu javne rasvjete, odvodnje, oborinske odvodnje ne govorim o sanitarnoj koju je isto tako trebalo riješiti. Ja vjerujem da imate to negdje predsobom, ali evo valja imati na umu da ovaj projekt u sebi obuhvaća i moram reći u ime svoje Gradske uprave, odnosno nas koji smo sad u upravi da smo nato posebno ponosni, zato je projekt u konačnici i kasnio. Da smo uspjeli uključiti u projekt komunalnu infrastrukturu Zvijezde, ostali, ostala područja na kojima se projekt, na kojima će se projekt odvijati Gornja, Donja Švarča mislim da će tamo naši stanovnici biti sretni zbog nekih nogostupa koje ćemo tamo odraditi uz ovaj projekt. Mala Švarča, Gornje Mekušje, Sajevac, Turanj u tom kontekstu govorimo o Jamadolu, mislim da će naši stanovnici sa Jamadola napokon dobit ono što im priliči gradskoj četvrti i Drežnik Hrnetić. Bilo kako bilo ja znam da će opet sad biti pitanje kad će taj bager u Zvijezdu, valja imati na umu kao što je Rogoz i rekao došli smo u fazu ugovaranja, ugovarnja projekta. Mislim da je bilo najvažnije ga napraviti kvalitetno, ok, brusili smo ga, sad smo ga izbrusili, kreće sada postupak ugovaranja, javnih nabava svega onoga što svaki projekt nosi. Ja sam uvjeren, a trajanje projekta je tako i predviđeno da ćemo mi krajem 2023. godine imat, imat završen Karlovac II. Inače ukupna vrijednost cijelog projekta i Karlovca i Duga Rese sa svim ulaganjima i prihvatljivim i neprihvatljivim je 420 milijona kuna. Ja ću samo iskoristiti ovu prigodu, svima Vama u ViK-u se zahvaliti na svemu onome što ste do sada odradili, ali naravno da ova zahvala u sbei nosi i onaj teret koji Vam ja evo javno stavljam na leđa, ovo morate odradit bez greške, i to Vas nemolim nego morate, i znam da hoćete, hvala.

Predsjednik Gradskog vijeća gospodin Matija Furač zahvaljuje gradonačelniku na ovim lijepim vijestima, ovom prilikom bi se i ja zahvalio direktoru Vodovoda i kanalizacije gospodinu Rogozu na trudu i radu i kvalitetnom vođenju tvrtke.

**AKTUALNI SAT**

**MARIJAN FUDURIĆ:**

Pozdravio bi sve prisutne, a naročito dame na današnji njihov dan, građanke i građane Karlovca i predstavnike medija za koje smatram da će nam konačno dati koju minutu ovaj u svojim emisijama jel u zadnje vrijeme mi se čini više da živim u Sisačko - moslavačkoj županiji nego u Karlovačkoj, jel Žinić mi je više poznatiji od našeg Jelića, svaki dan ga viđam na televiziji. Dobro, ali pustimo to sada, ja bi sva tri pitanja danas uputio gospodinu gradonačelniku, iz razloga što nisam od gospodina Rogoza uspio dobiti podatak koliko Vodovod godišnje sakupi od naknade za razvoj i gdje su ti novci utrošeni. I iz još jednog razloga što je rako da je taj izvještaj dao Skupštini društva, a ne Gradskom vijeću kako je to bio obavezan učiniti, a pošto je Skupština društva sam gradonačelnik, molio bih njega da mi od 2010. pa do 2018. da podatke koliko je godišnje skupio naknade za razvoj i gdje su ti novci utrošeni. A nadam se da će z 2019. narediti novom direktoru Vodovoda da nam da izvješće do 30. 04. kako to stoji u Odluci Gradskog vijeća, to je prvo pitanje. Drugo pitanje, na zadnjoj ste sjednici ste gospodine gradonačelniče rekli da dajete pomoć Gradskoj toplani 3 miliona kuna za projekat izmjenu cjevovoda. A moje pitanje glasi iz kojeg razloga se plaća taj projekat kada je Toplana evo ja imam izvadak iz sudskog registra registriran za projektiranje, i ima inženjera nekoliko u Toplani i u Karlovačkom tjedniku se svatko reklamira da vrši da izrađuje projekte i sve vrste radova, pa me zanima zašto to oni sami ne naprave, zašto se taj novac daje Toplani i kuda taj novac u krajnjem slučaju ide, što ti inženjeri rade to je drugo pitanje. Treće pitanje opet je vezano za Toplanu od 2013. godine prvi direktor Toplane to znate tko je bio gospodin Latković je pokrenuo te silne sudske postupke sa najprije kaže nezakonito izdvojenim građanima mada je sud rekao da se nisu nezakonito izdvojili. I još je bilo građana koji su se tobože zakonito izdvojili, pa tu ima postupaka preko 300 ja mislim s kojima vodi, i do sada je potrošio 2 miliona kuna na te sudske postupke. Milion kuna je otpisao dugova građanima koji su dobili sudski proces otpisao je tim građanima slao račune za energiju koju oni nisu potrošili, a nije tu energiju rasporedio na one koji su trošili. Znači to je još dodatnih milion kuna, i onda se vodilo nekih 20-tak prekršajnih postupaka protiv Gradske toplane, to je državni inspektorat vodio. Sam Latković je vodio prekršajne postupke protiv građana Karlovca, a i kaznene postupke protiv građana Karlovca, i tu je još potrošio dodatnih 200 miliona kuna. Što za kazne, što za advokate svoje strane i suprotne strane, jel u prvih par godina ono je čak plaćao odvjetničke kuće da mu rade prijedlog za ovrhu i to je čak plaćao. Pa se ta suma se penje na nekih tri miliona 200 tisuća kuna, a sukladno članku 291. Kaznenog zakona koji govori o nesavjesnom gospodarskom poslovanju ili prekoračenju ovlasti kako se sad zove, ja bih Vas molio da mi kažete da li će te pokrenuti kazneni postupak budući da je evidentno da je on oštetio proračun grada Karlovca. I Vi za to znate, znate da je kazneno djelo, ako znate za kazneno djelo ako ga ne prijavite da i Vi radite kazneno djelo. A to je evidentno da je ušao u sulude sudske postupke, jel slati račune građanima i voditi sudski postupak za nešto što niste građaninu isporučili, to unaprijed se zna da je to propast, pa bi molio da mi odgovorite, hvala.

**MATIJA FURAČ predsjednik Gradskog vijeća:**

Hvala, odgovore će dati gradonačelnik gospodin Mandić, izvolite.

**DAMIR MANDIĆ gradonačelnik grada Karlovca:**

Pa evo, hvala na pitanjima, što se tiče naknade za razvoj mislim da je i prošli put direktor to pojasnio. Svake godine ja sam u Gradskom vijeću od 2009. godine na Gradskom vijeću je izvješće ViK-a koje je prije toga prihvatila Skupština, u ovom slučaju to je gradonačelnik i u tom izvješću je vidljivo sve i koliko je prikupljeno naknade za razvoj i u što je utrošena naknada za razvoj vjerujte mi 100%. Tako da ovoga, što se toga tiče tu nema stvarno ovoga nikakvih problema, tako će Vam biti i 2020. nakon 30. 04. mi smo se, vjerujem da će se vijećnici složiti potrudili da izvješća tvrtki, evo već treću godinu budu uvijek prvo vijeće nakon 30. travnja kada završi, kada završe sva izvješća, tako će biti i ove godine, a s obzirom da ovoga imate konkretan zahtjev kao vijećnik ja zahtijevam od tvrtke ViK, evo Rogoz je tu da gospodinu Fuduriću u pisanom obliku dostavite sva izvješća vezano uz naknadu za razvoj od 2010. do 2020. godine, odnosno 19.-20. još nije izvješće na Skupštini prihvaćeno. Znači koliko je prikupljeno i koliko je i na što je utrošeno. Kao vijećnik gradski na to imate pravo i to ćete dobit, ali opet ponavljam sve to što Vi zahtijevate je uredno na koncu možete i pronaći na web-u u arhivi sjednica Gradskog vijeća kada su bila izvješća gradskih tvrtki, ali evo ViK će Vam to dostaviti u pisanom obliku, i molio bi da to ne bude, da ne bude dugo kroz sljedećih desetak dana, može, zahvaljujem. Što se tiče vrelovoda tvrtke odnosno toplane kao tvrtke koja je registrirana za projektiranje mislim da sam to i prošli put napomenuo pitanje obnove vrelovoda, opet dolazimo u jedan prostor s čim bi i kako bi. Mi smo se odlučili i kao grad, odnosno kao Gradska tvrtka toplana pokušat osigurat sredstva za obnovu vrelovoda CPS-a odnosno CTS-a u Karlovcu. Vama je svima poznato da najveći problem naše toplane u ovom trenutku su gubici toplinske energije, a to je samo jedan od govorimo generalno o grijanju. Grad Karlovac je sa svoje strane znači odvojio novce za projekt ili projektnu dokumentaciju. Ono što ja sad znam natječaj ili javna nabava je čini mi se prošla, to može direktor molit ću ga poslije mene da detaljizira cijeli taj postupak,. Jeli toplana kadra isprojetirat do građevinske dozvole, ja ću biti otvoren mislim, ne mislim nego znam da nije, to Vam je sad kažete da Vodovod i kanalizacija projektiraju Karlovac II. Mislim da to nije realno pogotovo zbog svih onih silnih uvjeta, posebnih uvjeta koji su potrebni, a detaljnije Vam o tome može odgovorit, odgovorit direktor, ono što ja mogu reći mi smo na razini Gradske uprave maksimalno sa svoje strane shvatili koja je naša obveza, i u komunikaciji prema Ministarstvu, prema Jaspersu, a i u konačnici i ovom dijelu osiguravanja dijela sredstava. Ali evo molio bi da vezano za ovaj odgovor direktor još možda kaže nešto preciznije. Što se tiče sudskih sporova mi smo zadnjih mjesec i pol dva imali dosta razgovora na tu temu u javnosti, i od strane raznih Udruga za zaštitu potrošača, i ono što ja mogu reći ni u jednom trenutku ni toplana, evo mogu ni ja te prigovore nismo podcjenjivali, niti smo se prema njima postavljali isključivo da ne kažem nezainteresirano. Zašto to mogu reći, zato što sigurno znam govorim sad o direktoru Klobučaru ili direktorici Fočić prije, da je to stvarno jedna od onih stvari jedan od onih problema koji, s kojim se toplana u biti na dnevnoj bazi ovoga bavi. Ono što iz pozicije gradonačelnika, a Vi ovdje sad spominjete nekakve članke kaznenog zakona i meni kažete ukoliko znam hoću li prijavit, a Vi tvrdite da je to kazneno djelo jeste li prijavili. Nisam shvatio poantu, polako, Vi tvrdite da je to kazneno djelo i meni sad kažete da ja to znam jeste li Vi prijavili, dobro možemo se ovako sad malo prepucavati, mislim da nema smisla. Zašto sam ovo sad rekao, ovo su ozbiljne stvari, ja vjerujem, vjerujem da svaki direktor svake gradske tvrtke kao odgovorna osoba u tvrtci točno zna što može, što smije i na koji način vodit tvrtku, ali i štiti interes tvrtke. Ono što se ovdje sigurno pokazuje da Vi izvlačite jedan segment sudskih presuda, postoje sudske presude koje na neki način si protiv ovih na koje se Vi pozivate. Direktor je svaki odgovoran vodit brigu o zakonitom radu, poslovanju tvrtke i štititi interes tvrtke, ja Vam samo toliko o tome mogu reći. Petkom primamo građane svi nas troje dužnosnika, ja sam imao dosta građana koji imaju sporove sa toplanom, i ono što ja mogu reći to sam u biti i sa direktorima razgovarao. Tamo gdje je pravomoćna presuda ne vidim kao lajk, ne kao pravnik, razloga da toplana više vodi takve naše sugrađane kao svoje korisnike. Ali isto tako imamo presude koje nisu išle u prilog našim građanima, i to je onaj jedan pravni po meni prazni prostor koji se na ovaj ili na onaj način može tumačiti. Ja sad ovdje neću o pravosuđu, o sudstvu, o svemu ostalom, mislim da nisam, nisam za to pozvan, evo, hoćete biti zadovoljni ili nećete, vijerovatno ne, ali to je ono što Vam ja mogu reći. Ja bi samo molio direktora da kratko, ali stvarno kratko da ne uzimamo vrijeme prokomentira ovaj dio oko obnove vrelovoda, odnosno projektiranja.

**MATIJA FURAČ predsjednik Gradskog vijeća:**

Hvala gradonačelniku, pozivam direktora toplane gospodina Klobučara, izvolite.

**HRVOJE KOBUČAR:**

Dobro jutro svima, znači vezano za projektiranje, da točno je mi imamo jednog ovlaštenog strojarskog projektanta, i on projektira razne stvari recimo Meštrovićeva koja se radila 2017. strojarski dio gdje je projektiran od strane Gradske toplane i vođen to je jedan manji projekt 330 metara zamjena vrelovoda. Ovaj projekt ovdje koji vrijedi nešto malo manje od 2 milijuna kuna uključuje u sebi kao i slični projekti više tipova projektnih aktivnosti, osim strojarskog, koji se odnosi na cijevi uključuje i građevinske ovlaštene projektante, geodetske ovlaštene projektante, ovlaštene projektante elektro struke, ja mislim da ima još jedan, ali sada napamet se više ne sjećam. U glavnom to je znači multidisciplinarni projekt osim samih cijevi odnosno vrelovoda koji su najveći dio projekta. Tu su također i ulaganja u podstanice u elektroniku odnosno komunikacije i u takozvani SCADA sustav, odnosno sustav nadzora i upravljanja kompletnim sustavom za koje mi nemamo znanja, zato što ga nemamo. Znači mi nismo radili sa SCADA sustavom, znamo od prilike što to je, niti smo ovlašteni da projektiramo SCADA sustave. Dakle, za to je potrebno imati jedan cjelovit projekt, također jedan vrlo bitan dio cijele priče je vrijeme, dakle mi imamo svega osam mjeseci da taj projekt u cjelini završimo što uključuje i građevinske dozvole, dakle, sve skupa mora biti gotovo za nekih osam mjeseci dakle na jesen. Kao što je rekao gradonačelnik mi smo obavili zakonski postupak javne nabave, dobili smo u odnosu na prvotno očekivane procijenjene vrijednosti bitno bolju ponudu, zadovoljni smo jer je na kraju tvrtka koja je to dobila ima izvrsne reference radi sličan posao u Rijeci, znači nema baš puno tvrtki koje imaju stvarnog iskustva u projektiranju obnavljanja vrelovoda, ova tvrtka ima. I posao je već počeo, znači postoje tjedni koordinativni sastanci, odnosno telefonski pozivi, trenutno možda ste i netko i od Vas primijetio geodetska ekipa mjeri ovog časa po Rakovcu, znači snima trasu postojećeg vrelovoda jer je to jedan sastavni dio projekta. Vezano za točku tri, tu je bilo stvarno puno komunikacije u zadnje vrijeme u medijima, opet ću naglasit poruka koja se šalje je pogrešna. Dakle naplata je nažalost ili na sreću kako god hoćete sastavni dio svakog poslovanja, kroz naplatu svaka tvrtka osigurava da zaštitu svojih potraživanja, odnosno nastoji pravnim putem doći do onog što je fakturirala. Kratko ću samo spomenuti jel dakle, postoji nejasni zakonski dijelovi gdje koje razne strane imaju različita viđenja i tu znači dolaze do različitih rješenja, i različitih postupanja pojedinih sudova. Normalno to je sve naporno, dugo traje i to treba privesti kraju kao što je i rekao gradonačelnik sve što je pravomoćno završeno na štetu Gradske toplane, to jest gdje je druga strana dobila pravomoćnu presudu mi zatvaramo i toga još nešto ima i to ćemo zatvoriti. Opet naglašavam u ukupnoj slici radi se o nekakvi jedan posto ukupnog broja korisnika ne samo za postupke koji su s početka Gradske toplane, nego i ukupno kasnije dakle, o jednom manjem broju korisnika. Ono što svatko normalan zna nemate 100% zadovoljnih korisnika niti na jednoj usluzi, tako da je to i kod nas i znači broj tih procesa u zadnjih dvije godine sudskih procesa se prepolovio. Dakle i još će se smanjivat kako se ti procesi budu završavali, odnosno kako budu dolazile pravomoćne presude ovakve ili onakve mi ćemo jel postupat po njima i to završava. Vezano za troškove tu se ne radi o nikakvim milionima, dakle ono šta smo nakon što smo finiširali prvu verziju analize, a imat ćemo vrlo brzo i sve dakle, troškovi sudskih procesa su nekakvih 760 tisuća kuna za sve ovo razdoblje. Dakle, ono što Vi govorite o neraspodijeljenoj energiji to zaslužuje jedno objašnjenje dakle, mi imamo jasno definirano propisima kako raspodjeljujemo energiju dok je netko u sustavu naveden kao korisnik, mi nemamo druge mogućnosti nego raspodjeljivati energiju na njega. On ako ne priznaje račun mi nemamo drugo što nego izgubit taj dio raspodijeljene energije i to tako ne može biti drugačije. Ono što samo želim dometnut opet toplinska energija nije električna energija i nije voda, ona se nemože sva registrirat preko jednog mjernog uređaja. Dakle, ona ide kroz zidove i zato je zakon takav kakav jeste nije takav samo kod nas, takav je u svim ozbiljnim državama, čak i bitno rigidniji nego naš, nemam informacija da su tamo neki problemi zbog toga, ali vijerovatno nama svima treba neko vrijeme da to shvatimo. Ali evo na putu smo da tu priču privedemo kraju, ti procesi koji su trenutno se dakle provode kraju, smanjuju ja očekujem zapravo da do kraja ove godine ćemo imati bitno manje, ja ću Vam javiti na kraju jer je to bitno očito za javnost i dakle krajem ove godine napravit ćemo jedno izvješće gdje ćemo reći koliko je procesa bilo i koliko je na kraju. Vezano za nekakve protuzakonite radnje, ja nemam nikakvih saznanja da su bile prije mene kao što je i ovdje više puta rečeno dakle svatko tko ima saznanje dužan ih je prijaviti. Moje osobno mišljenje ono što sam vidio je dakle svatko se je ravnao prema svojim najboljim uvjerenjima da u interesu pa ne bih rekao samo tvrtke, naravno da je svakom direktoru tvrtka na prvom mjestu, ali prije svega u interesu svih skupa jer mi nismo privatna tvrtka, nego javna. Dakle naš primarni interes nije samo tvrtka nego i javnost tako se je ponašalo do sada. Evo ja ovako vezano za znači te pravne procese molim malo strpljenja, mi ćemo vrlo brzo napraviti jedno priopćenje gdje ćemo dati odgovore na ključna pitanja, upravo zato da rasvijetlimo što je od toga točno, a što nije u odnosu na ono što je do sada izneseno, evo toliko bi ja ukratko.

**MATIJA FURAČ predsjednik Gradskog vijeća:**

Hvala, hvala direktoru mišljenje o odgovorima će dati uvaženi vijećnik gospodin Fudurić, izvolite, znači na prvo pitanje će te dobiti pismeni odgovor.

**MARIJAN FUDURIĆ:**

Ovako da najprije gradonačelniku odgovorim da nije u pravu kad kaže da se može taj podatak dobit od naknade za razvoj, ja imam i završni izvještaj Vodovoda i kanalizacije, imam i bilancu nigdje te cifre nema koliko iznosi novčani iznos od naknade razvoj i gdje je utrošen, nigdje toga nema. To je sakriveno gospodine, nema ga, ja vjerujem da je to u nekom krivom smjeru otišlo kad nam to ne želite dati, ali valjda će mi sad gospodin Rogoz dati, to je što se tiče prvog pitanja. A gledajte ja sam sad neki dan po novinama piše da će država naplaćivat upravo ovim poduzećima koji imaju puno gubitaka, naknadu, dodatnu naknadu za zahvaćenu kubik vode ne za isporučen, i da Vodovod namjerava to prebaciti na građane ponovno tu naknadu. Pa meni gledajte zadnji put smo pričali o onim hidro boksovima Vi ste tom ugradnjom hidro boksova vraćate u 70-te godine prošlog stoljeća tada su zgrade to imale. Pa da rekli ste da će ugrađivati pa gledajte, smanjenjem pritiska se ne rješava problem curenja to smo rekli nego izmjena cjevovoda jel tako, a upravo mi to sad ću Vam ja citirat što Vam je resorni ministar izjavio prekjučer u RTL dnevniku. Ovako je rekao gle: „svaki direktor Vodovoda bi trebao sagledati kakvo je stanje mreže na njegovom području i da li je isto ulagao u posljednjih pet do deset godina da se to stanje poboljša. Sramota je ići u bilo kakve nove investicije dok su gubici u sustavu 50, 60 i 70%“, to Vam je isto Ćorić izjavio u dnevniku. Znači jedino izmjena cjevovoda i transparentno da ljudi znaju što nije logički da i što ne bi bilo i malo pošteno i moralno da se građanima kaže gdje su njihovi novci utrošeni, jel tako. Pazite, uveli ste im 2010. doživotni samodoprinos da ih niste ni pitali i to je 2,00 kune po metru kubnom dok ostali gradovi plaćaju 30 lipa, e pa valjda bi građani trebali znati da li je otišlo u obnovu Vodovoda, ili da negdje drugdje možda neku plavu kuću tko zna kud su ti novci otišli. A ovim uvođenjem nove stavke Vodovoda što namjeravate Vi se čak vraćate i u 18 stoljeće, čuli ste za Petra velikog doduše Vi imate njegovu visinu, imate visinu, ali on je bizarne poreze uvodio, plaćaju se porezi na brkove, na bradu, na dimnjake, na ženidbu, udaju, smrt svašta se, pa tako i Vodovod. Meni ispada da će Vodovod danas sutra kada osnuje novi pogon uvesti novu stavku, evo u novinama piše

**MATIJA FURAČ predsjednik Gradskog vijeća:**

Vijećniče ja Vas molim da se osvrnete na ova dva pitanja koja ste postavili, ovo pitanje niste postavili, a dobit će te pismeni odgovor.

**MARIJAN FUDURIĆ:**

Dobro, što se tiče projekta toplane, toplana je svojevremeno imala četiri ovlaštena inženjera, i za sve te inženjere toplana je plaćala članarinu Hrvatskoj gospodarskoj komori, tako plaćaju i za ovoga. I ne vidim razloga da taj inženjer ne bi to mogao napravit pošto posjeduje sve moguće nacrte cjevovoda u toplani, ti je sve tamo samo ih treba kopirati, i uobličiti u jedan projekat, toliko o tome. A što se tiče sudskih postupaka gospodin Klobučar je kooperativan u zadnje vrijeme, i s njim se u zadnje vrijeme da razgovarati, međutim mišljenja sam da bi te sve sudske postupke trebalo povući jel. Što su dobili jedan, sva to ne znači ništa, to je nekom krivom sudcu došlo, ali u principu se sudi sve u korist građana, ali gospodin Klobučar i dalje vodi postupke sa građanima koji su po njegovom mišljenju zakonito izdvojili, jel smatra da bi oni trebali plaćat snagu neku. A mada im u Zakonu piše da je ukupna cijena toplinske energije da se sastoji od energije, od snage od naknade za kupca i naknade opskrbljivača. Znači ako je zakonodavac oslobodio čovjeka jedne cjeline onda zasigurno čovjek nemora plaćati dio te cjeline, toliko o tim sudskim postupcima. Hvala.

**MATIJA FURAČ predsjednik Gradskog vijeća:**

Hvala vijećniku, sljedeći za aktualni sat se javio uvaženi vijećnik gospodin Dobranić, izvolite.

**BRUNO DOBRANIĆ:**

Poštovani gradonačelniče sa suradnicima, vijećnici, direktori gradskih tvrtki, gledatelji, slušatelji sve Vas srdačno pozdravljam. Evo imat ću dva pitanja za gradonačelnika Mandića, prvo pitanje evo riječ je o provjeri diploma, naime postoje indicije da su u gradskim poduzećima, gradskoj upravi zaposleni ljudi sa krivotvorenim diplomama. Pa evo ja ne znam kako, ako je to istina naravno ja neznam kakovu poruku šaljemo mladim ljudima našega grada. Isto tako nije mi jasno kako ljudi koji rade takve stvari mogu biti sretni s tim osjećajima, i naravno sa samim sobom. Znači konkretno pitanje mislite li provesti provjeru diploma kao što je evo svojedobno napravio, to jest proveo Vaš prethodnik gospodin Jelić. Drugo pitanje vezano je za plan upravljanja Zvijezdom, desetogodišnji plan promovirao se na sva zvona rekli bi, iskreno se nadam da neće ostati samo mrtvo slovo na papiru. Svi smo naravno, svima nam je poznato koliko je Zvijezda bitna za identitet našega grada, također svi smo svjesni da revitalizacija Zvijezde je vrlo kompleksan posao, i posao niti jedna Gradska uprava do sad od osamostaljenja lijepe naše nije uspjela riješit. Znači konkretno pitanje u kojoj fazi provedba plana i ako je stalo gdje je stalo. Hvala.

**MATIJA FURAČ predsjednik Gradskog vijeća:**

Hvala vijećniku, odgovore će dati gradonačelnik gospodin Mandić.

**DAMIR MANDIĆ gradonačelnik grada Karlovca:**

Hvala na pitanjima, pa u Vašem pitanju se sastoji dio odgovora, znači ne znam sada koja je to godina bila čini mi se 12., 13., 14. tako nešto, bivši gradonačelnik je uslijed određenih događanja pokrenuo postupak provjere svih diploma unutar gradskog sustava. Ono što je sad pitanje jel sad možda vrijeme ponovit to s obzirom da je jedan dio novih ljudi unutar sustava, znači u Gradskoj upravi i u gradskim tvrtkama i ustanovama. Ono što je mogu reći da je država sa svoje strane isto tako pokrenula postupke provjera vjerodostojnosti diploma, ali i konkretno znam da je Ministarstvo znanosti rješavalo na taj način škole. Meni u ovom trenutku se ne čini da je potrebno ponovno jer mislim da je taj sustav nakon ovog što je bivši gradonačelnik odradio stvarno dobio glavu i rep, i da su se u konačnici i te neke kontrole, odnosno postupku imenovanja ili izbora novih ljudi koji su ušli u sustav da su ipak dovoljno precizni da se takve stvari ne događaju. Ukoliko netko stvarno ima neku informaciju za nekoga da bi to moglo biti problematično ja, ja sam uvijek za da se razgovara. Ono što bih ja molio bez imalo, bez imalo ovoga, odnosno svjestan što govorim valja imati na umu da kod takvih stvari stvarno treba odraditi onaj razgovor s nekim u četiri oka, mi smo imali situaciju u Karlovcu gdje je uslijed tih događanja bilo i suicida. Znači nisam protiv, jesam za ako smatrate da treba ponovno pokrenuti, pokrenut ćemo, ali vodimo računa o tome da se radi o stvarno ljudskim sudbinama. Ne opravdavam nikoga, dapače slažem se s Vama da svi oni koji su na bilo koji način krivotvorili diplome, da ne kažem plagirali nešto i ušli u javni prostor snose jedan dio odgovornosti zašto ljudi iseljavaju iz Hrvatske, tako da mogu se s Vama složiti. Što se tiče plana upravljanja Zvijezdom, evo mislim da mi smo 2018. čak i unutar Gradske uprave ustrojili Odsjek za kulturu i kulturnu baštinu koji se, koji je direktno odgovoran za plan upravljanja Zvijezdom. Plan upravljanja Zvijezdom onakav kakav je donošen na ovom Gradskom vijeću jasno da je, da daje smjernice. On sam posebi ne može automatski dati odgovore na sve, znam da ću sad biti malo ko papagaj nećete mi zamjerit, nije Zvijezda počela propadati 1991. Problemi Zvijezde su nastajali davno, davno, davno jel, čak i 1900. imate neke upitnike po tom pitanju. Ono što mislim da je jako važno i taj planu upravljanja Zvijezdom barem mi smatramo da smo tu uspjeli napraviti ili uspjeli prepoznati taj balans između javnog i privatnog ide za tim da s jedne strane pogotovo kad govorimo o ovim velikim građevinama da zaista budu da ih se stavi u funkciju, ali da to bude održivo. Znači da ima svoju glavu i rep, jer za održavanje i za obnovu su one najzahtjevnije. Ono što je nama posebno važno to je ovaj dio privatnog, privatnih nekretnina pogotovo nekretnine koje su, koje je potrebno obnavljati za stanovanje, i čini mi se da smo evo i da ste mogli vidjeti jedna od mjera je i sufinanciranje istina Bog obnove pročelja, krovišta odnosno stolarije u Zvijezdi, gdje spomeničku rentu na neki način vraćamo opet građanima. To je jedna mjera koja sama po sebi već sad se vidi da ima dosta interesa, ali naravno da nije dovoljna, s druge strane čini mi se da ćemo ipak imati jasniju sliku onog trenutka kad stvorimo osnovne preduvjete da se u Zvijezdi može organizirati život. Ja znam da komunalna infrastruktura Zvijezde nije nešto što će nekoga posebno oduševiti ili fascinirat, ali čini mi se da ovoga nakon krovova sljedeće što trebaju objekti imati to je ovoga vodu, kanalizaciju, DTK mrežu, plin i ostalo. Tako da mislim da put kojim smo krenuli ima svoju, ima svoju logiku, ima svoje utemeljenje. Vi znate da je grad Karlovac dao Karlovačkoj županiji, odnosno Tehničkoj školi preko Karlovačke županije zgradu oružane, Vi znate da je Tehnička škola zajedno sa Karlovačkom županijom ili obratno kako god uspjela povući, odnosno aplicirati dobit dva projekta centara za kompetencije. Jedan od njih će biti u oružani, to je jedan zahtjevan projekt, ali ono koliko vidim Županija na tome stvarno radi i sa srcem i sa umom, i to će bit, to će isto biti dobro. Nekako problem koji je nastojao desetljećima jasno da ga nećemo riješiti u dvije godine, ali ipak kada se malo vratimo unatrag pet, šest godina mislim da smo neke stvari postavili na zdrave temelje i da ćemo stvarno u narednom razdoblju svjedočit obnovi, obnovi i u konačnici stvarnom životu na realni održivim osnovama u Karlovačkoj Zvijezdi. Hvala.

**MATIJA FURAČ predsjednik Gradskog vijeća:**

Hvala gradonačelniku, vijećnik je zadovoljan odgovorima, sljedeći za aktualni sat se javio uvaženi vijećnik gospodin Mrkalj, izvolite.

**BORO MRKALJ:**

Hvala lijepa gospodine predsjedniče, pozdravljam sve nazočne, pozdravljam građane, slušatelje na Hrvatskom radio Karlovcu, te pratitelje YouTube servisa grada Karlovca. Posebno pozdravljam one zaljubljene koje slave svoj dan spomendan na dan 14. veljače biskupa svetoga Valentina. Sad idemo na temu, pitanje upućujem zamjenici gradonačelnika, zaštita zdravlja za osobe starije od 65 godina, jedan je od prioriteta u Republici Hrvatskoj. Poznati sugerontološki centri nutifunkcionalni izvan institucijski centri, multifunkcionalni izvan institucijski centri za starije kao i domovi za starije osobe, dakle institucijski smještaj po nadležnosti su u sustavu socijalne skrbi. Znakovito je gerontološki centri odnosno javno zdravstvena djelatnost za zaštitu zdravlja starijih osoba povezali su ih na prijedlog zaštitu zdravlja starije populacije. Naime i skrb o starijim osobama je posebno važna u slučaju elementarnih nepogoda, osobito za gerijatrijske bolesnike oboljele od kardiovaskularnih bolesti, šećerne bolesti, psiho gerijatrijskih bolesti, alzheimerovih bolesti i demencije kao i niz drugih kroničnih bolesti. Pitanje je što grad Karlovac planira poduzeti u zaštitu zdravlja za populaciju građana starije životne dobi. Hvala lijepa.

**MATIJA FURAČ predsjednik Gradskog vijeća:**

Hvala vijećniku, odgovor će dati zamjenica gradonačelnika gospođa Navijalić, izvolite.

**ANDREJA NAVIJALIĆ, zamjenica gradonačelnika:**

Zahvaljujem vijećniku na postavljenom pitanju, sve Vas srdačno pozdravljam, slušatelja Hrvatskog radio Karlovca, također ono što bih voljela ovdje istaknuti da smo svjesni činjenice da nam je briga i skrb o starijim osobama nešto što nam je nužnost, i što se postavlja kao prioritet posebno u području van institucijalne skrbi. Analizirajući stanje u gradu Karlovcu i šire onda ćemo biti svjesni činjenice da nedostaje kapaciteta institucionalne skrbi kada govorimo o domovima umirovljenika, ali ono na što se poziva prema svim Europskim deklaracijama da se nastoji što duže starije ljude zadržati u njihovom prirodnom okruženju, odnosno njihovim obiteljima. Da bi se to uspjelo nužno je pomoći kako starijim osobama, ali isto tako obiteljima u kojima oni žive. U gradu Karlovcu djeluju različite udruge i organizacije koje se bave slobodnim vremenom starijih osoba, ali isto tako smo se uključili u projekt zaželi usmjerena pomoć starijim osobama, i kroz gradski socijalni program postoji mjera pomoći u kući starijim osobama i zdravstvena njega. Osim toga gradskom društvu Crvenog križa djeluje dnevni boravak, pri domu umirovljenika postoje različite sekcije, pri matici umirovljenika, klubu umirovljenika i svim ostalima asocijacijama kao i Savezu udruga osoba sa invaliditetom. Krenuli smo u jednu akciju da smo napravili analizu svega onoga što se u Karlovcu nudi i vidjeli smo da postoje velik broj aktivnosti gdje se mogu uključiti stariji ljudi, ali da nisu dovoljno informirani. Da bismo nakon toga snimili što je potrebno napravljena je jedna anketa koja je provedena među starijom populacijom, gdje će se snimiti potrebe starijih osoba. Osnovano je Povjerenstvo koje radi na tome, a svu suradnju i stručnu pomoć daje nam profesorica doktorica znanosti Silvia Rusac sa pravnog fakulteta sa katedre za socijalnu gerontologiju. Nakon što, u tijeku je provođena anketa i analiza nakon što se provede anketa u suradnji sa domom umirovljenika cilj nam je da na jednom mjestu stvorimo jedan informacijski punkt gdje će sve osobe starije životne dobi kao i njihove obitelji mogu dobiti sve one informacije što se u Karlovcu nudi, a na osnovu prikupljenih podataka također što nam je potrebno još ustrojiti kako bi pojačali izvan institucijalnu skrb i brigu o starijim osobama. Kad o tome govorimo tada ćemo se usmjeriti na područje djelatnosti kao što su edukacija, zdravstvena skrb i njega. Znamo da postoji mobilni tim palijativne skrbi pri Domu zdravlja, da ćemo se usmjeriti na animacijske probleme, procese savjetovanja i sve ono što će nam još iskazati potrebe starijih osoba nakon što se napravi analiza ankete. Nećemo na tome stati jel s jedne strane ono što volim istaknuti kao što vodimo brigu o maloj dječici koju trebamo upisati u vrtiće, kao što vodimo brigu o našem obrazovanju s druge strane da bi obitelj bila funkcionalna znamo da moramo voditi brigu i o roditeljima, pa tako je briga i skrb o starijim osobama nešto što je nužnost, a posebice da što duže kroz izvaninstitucionalnu skrb pokušamo ih zadržati u prirodnom okruženju. Znajući o svim onim problemima koji se pojavljuju sa alzheimerom, demencijama i ostalim problemima s kojima se obitelji susreću. Informirat ćemo Vam o svim daljnjim koracima, nastojat ćemo u suradnji sa našim domom umirovljenika otvoriti i osnovati jedan takav gerontološki centarza početak kao informacijski punkt i dalje ga širiti na način kako će iskazati potrebe naših starijih sugrađani. Hvala.

**MATIJA FURAČ predsjednik Gradskog vijeća:**

Hvala zamjenici, sljedeći za aktualni sat se javio uvaženi vijećnik gospodin Tatalović, izvolite.

**ČEDOMIR TATALOVIĆ:**

Pozdrav svima, mi smo imali prošli mjesec, pretprošli na Županiji točku dnevnog reda usvajanje etičkog kodeksa. Mi smo bili protiv, znači Živi zid i Most protiv te točke zbog jednog spornog članka. Da ne smijemo iznositi neprovjerene informacije i da ne smijemo iznositi tvrdnje koje mogu nekom naštetiti. I onda smo pitali a pa dobro o čemu ćemo onda pričati, ja da znam da je sve 100% provjereno pa ja ne bi ni pitao, a sada nam je nešto slično, ali dobro imali smo malu raspravu. Sad nam nešto slično evo uvaljuju ovdje da potpišemo izjavu o povjerljivosti, obavezujem se da osobne podatke na koje imam pravo i ovlast pristupa neću dostavljati i davati na korištenje niti na bilo koji drugi način učiniti dostupnima i tako dalje. Ja ne znam na koje se to podatke odnosi, možda ovdje što saznam, možda ne smijem novinarima dostavit podatke koje saznam kao vijećnik, ali kakvi su to podaci, pa novinari su i onako ovdje, mislim sljedeće će biti da ćemo zabranit pristup novinarima i snimke. Inače pozivate se na Uredbu EU član 32. stav 4., u stavku 40. piše inače stav 2. udruženje i druga tijela koje predstavljaju kategorije, voditelje obrade ili izvršitelja obrade mogu izraditi kodekse ponašanja ili proširiti takve kodekse. Znači mogu ovo je samo mogućnost, ovo je samo mogućnost na temelju te Uredbe, e međutim tu već ljudi su već potpisali, ljudi će potpisati bilo što neće ni čitati. Druga stvar što bih Vas pitao ja već godinu dana pokušavam staviti jednu točku dnevnog reda, Vi već znate koju, Vi kažete da nema zakonske osnove. Ima zakonska osnova, Vi morate samo gledati da li je to po Statutu i Poslovniku, a je, evo toliko.

**MATIJA FURAČ predsjednik Gradskog vijeća:**

Hvala vijećniku, evo odgovore će dati gradonačelnik gospodin Mandić.

**DAMIR MANDIĆ gradonačelnik grada Karlovca:**

Ovako, ovo što ste dobili za, za potpisati radi se *o* đidipiar, znači ne radi se o etičkom kodeksu, radi se o tome da ste dužni čuvat osobne podatke kojima baratate. Baš, baš ste, bašte mi dali ovoga odnosno odgovorili ste već sami ova Gradska vijećnica i ovo ovdje mjesto evo valjda sad čak mislim da ide i uživo jel, je mjesto gdje Vi možete postavljat sva pitanja, kao što ih postavljate, u konačnici ako ih ne možete odgovor dobiti sad dobit ćete ga naknadno. Nema nikakve namjere sa ovim potpisom i to nije odluka ni gradonačelnika, ni predsjednika vijeća, ni većine u vijeću da Vi bilo šta ovoga da ste spriječeni u bilo kakvom postavljanju pitanja, komentiranja i tako dalje. Ono što smo svi osobno odgovorni, znači nevezano je jesmo li vijećnik, jesmo li u nekoj stranci ili ne to je da to što izgovaramo zato odgovaramo. Samo je to ja mislim da je to ok, ja sam ovdje više puta Vama onako pokušao ne znam kada ste me pitali za zonu Gornje Mekušje i normalno ja da sam Vi i ja bi isto tako postavljao pitanja. E sad ja, ne smijem reći koje bio neki dan kod mene i rekao da će kupit parcelu, tražio da će kupiti parcelu, ja to ne smijem reći, a vrlo rado bi se pohvalio jer smo se mi svi potrudili oko toga, evo recimo to je onako jedna caka gdje morate u okviru vlastitih poslova bit svjesni da postoje podaci koje Vi javno ne smijete prenositi. A što se tiče kontrole nas koji radimo političke kontrole mislim da tu ne trebate se ništa bojati Vi to radite jako dobro i nitko Vas ne sprječava da to nastavite i dalje raditi. Što se tiče etičkog kodeksa ma to je jedno ajde jedna inicijativa koja ima svoju logiku i načelno ja nisam, ja nisam protiv, nisam protiv čisto da nama svima u eteru da to tako kažem zvone te nekakve vrijednosti po kojima bi trebali raditi i u skladu s kojima bi trebali raditi svoj posao. Ali ja ću Vam iskreno reći da nema većeg kodeksa od roditeljskog odgoja, i meni se čini da mi često puta u politici imamo problem samo sa tim, ali to je moj dojam. Tako da ako Vi smatrate da mi u Gradskoj upravi bi trebali pokrenut priču sa kodeksom ja sam za, imamo neke dobro, ali ako treba još malo to proširit ja sam za, prem da mislim da te neke stvari koje su vezane uz to nisam, nisam siguran da nam baš treba nekakav papir ili članak koji će nas na to pozivat. Što se tiče točke evo Vi niste rekli o kojoj se radi pa neću ni ja, a znam o čemu se radi, šalim se radi se o problemu obitelji Dupin jel tako. Evo ja Vas pozivam, pročelnik Mrežar, tajnik vijeća gospodin Kovačić zajedno s njima sjednite i pripremite točku za sjednicu Gradskog vijeća, oni će Vam pružit punu pravnu podršku, pa ćemo ju onda stavit na Gradsko vijeće. Ja tvrdim da točka onako kako Vi tvrdite da treba doći nije sukladna zakonu, i da je mi kao Gradsko vijeće ne možemo donijeti. Ali da ne bi sada ispalo da ja nešto branim ili ne želim struka će Vam biti na raspolaganju, pripremite pa ćemo je staviti na sjednicu Gradskog vijeća, može, to je moj prijedlog, ja i dalje stojim da prijedlog Vaš koji je išao prema gradonačelniku nije utemeljen u pozitivnim propisima Republike Hrvatske. Hvala.

**MATIJA FURAČ predsjednik Gradskog vijeća:**

Evo hvala gradonačelniku, vijećnik gospodin Tatalović, izvolite.

**ČEDOMIR TATALOVIĆ:**

Ja jesam po uputi gospodina Mrežara postupio, i nakon toga, nakon što smo odlučili da neće to biti samo Vaše već na vijeće, ja sam poslao to na vijeće u obliku kako treba. Ja se mogu dogovarati još naknadno, nema problema, ali to je tako dobio je i gospodin predsjednik vijeća i gospodin predsjednik Vašeg ureda, točno onako kako treba po Statutu. Nije prva odluka koju predlažem, e ovo smo se izgleda složili ne treba ništa na pismeno potvrđivati da ćemo nešto ili ne.

**MATIJA FURAČ predsjednik Gradskog vijeća:**

Gradonačelniče, izvolite.

**DAMIR MANDIĆ gradonačelnik grada Karlovca:**

Gospodine vijećniče ja Vas pozivam da potpišete izjavu o đidipiarujer ste zakonski to obavezni, znači dužni ste to po zakonu potpisati. Vi sad ne morate mene slušat ok, sve pet, sve Vam tamo piše što je, neću se dalje petljat u to ok. Nisam ja rekao, Vi sad ovdje govorite, govorimo o proceduri, proceduru ste Vi ispoštovali, zaključak odluke ja tvrdim da Gradskog vijeće ne može donijet, evo to je ono što sam htio da još jednom prokomentirate.

**MATIJA FURAČ predsjednik Gradskog vijeća:**

Evo, hvala gradonačelniku, evo ja Vas pozivam još jednom da sjednemo tajnik gospodin Kovačić, pročelnik gospodin Mrežar i ja osobno pa ćemo proći i tu točku. Sljedeći za aktualni sat se javio uvaženi vijećnik gospodin Dubravko Golubić, izvolite.

**DUBRAVKO GOLUBIĆ:**

Dobar dan, lijepi pozdrav svima prisutnima u dvorani, svima koji nas prate putem Hrvatskog radio Karlovca i YouTub kanala grada Karlovca. Ja sam danas htio započeti sa pitanjem vezano za temu koja još od lipnja prošle godine tjeram, odnosno za parkirališna mjesta na Šuflajovom trgu, međutim pošto sam danas dobio jedno 30-tak stranica dopunskih materijala i troškovnika, ja ću još evo se strpiti pa možda idući put tu temu završimo do kraja. Prvo pitanje, to prvo pitanje zapravo bilo namijenjeno za gradonačelnika, ali ovaj put ćemo znači njega preskočit i moje današnje prvo pitanje bi bilo za gospodina Mrzljaka. Naime ovako, rekonstrukcija ceste D& odnosno takozvana tragedija na Borlinu se nastavlja i dalje. Naši naimari, odnosno čuveni graditelji Hrvatske ceste, Vodovod i kanalizacija, Grad Karlovac izvođači radova Euroasfalt nastavljaju i dalje svoj taj građevinski pothvat, i uspjeli su u rekordnom roku od 6,5 mjeseci završit prvih 400 metara rekonstrukcije, odnosno privesti blizu kraja prvih 400 metara rekonstrukcije. Dok traje ta rekonstrukcija velik dio prometa lokalnog i šireg prometa se odvija kroz Žumberačku ulicu na Borlinu koja je zapravo neadekvatna i koja je bila i prije te rekonstrukcije bila u vrlo lošem stanju i onu osnovnu zamjerku koja nema nogostup. Ja znam da je u proračunu za 2019. godinu bila predviđena stavka izrade projektne dokumentacije za nogostup u Žumberačkoj ulici. Međutim taj projekt po mojim saznanjima nije napravljen, pa bi ja pitao gospodina Mrzljaka zašto taj projekt nije napravljen, i kuda su preusmjereni novci predviđeni proračunom za taj projekt, to je prvo pitanje. Drugo pitanje, drugo pitanje također za gospodina Mrzljaka, odnosi se na groblje Jamadol, odnosno parkiralište uz groblje Jamadol. Svi mi više manje znamo kakve su tamo gužve za vrijeme Sisveta, većih sprovoda vrlo je teško naći parkirno mjesto, ljudi se parkiraju po travi, po šodru, uz brdo, niz brdo u dvorištima susjeda na sve moguće načine u blato, i takvo parkiralište nije adekvatno za jedno da kažem centralno groblje grada Karlovca. Još veći problem od posjetitelja groblja imaju stanovnici koji tamo žive, naime za vrijeme takvih, takvih dana tako većih sprovoda i za vrijeme Sisveta oni ne mogu izaći iz svojih kuća, ne mogu se spustit u grad, ne mogu doći sa posla, a isto tako sva veća vozila ne mogu proći uz aute koji su parkirani uza cestu, djelomično na cesti, djelomično uz cestu. Problem je i sa kolima nekakvim interventnim kolima, znači za vrijeme dok traje nekakav veliki sprovod bilo kakvo veće vozilo interventna vozila često ne mogu uopće doći ulice Strmac i Jamadol. Evo molim gospodina Mrzljaka jel me slušate, ja Vas molim odgovor kada će groblje Jamadol dobiti adekvatno parkiralište. Hvala lijepa.

**MATIJA FURAČ predsjednik Gradskog vijeća:**

Hvala vijećniku, odgovore će dati zamjenik gospodin Mrzljak, izvolite.

**IVAN MRZLJAK, zamjenik gradonačelnika:**

Dame i gospodo vijećnici sve Vas lijepo pozdravljam kao i slušatelje Hrvatskog radio Karlovca, evo hvala lijepa na ova dva pitanja poštovanom vijećniku, i moram reći da se sa jednim i drugim pitanjem slažem s Vama gospodine vijećniče. Dakle, što se tiče Žumberačke ulice, za Žumberačku ulicu postoji građevinska dozvola za kanalizaciju i vodovod za rekonstrukciju. Mi nemamo dakle još građevinske dozvole koja bi tretirala pitanje dakle ulice i nogostupa. Činjenica je da se kroz niz godina, kroz proračun odvajaju sredstva za projektiranje, ali dakle ta pozicija nikad nije ono specificirana točno što će se projektirati. Mi ove godine imamo dakle određena sredstva u proračunu za projektiranje, ali evo imamo danas nekih drugih prioriteta koje moramo izrealizirati da bi se to isprojektiralo, a ono što je jako bitno to je da evo dok ovi traju radovi na D6 mislim da pitanje rekonstrukcije ulice Žumberačke nije ni logično da se sada radi. A ono što je isto tako bitno vidite izgradnju, odnosno rekonstrukcijom ove kanalizacije D6 tek će se stvoriti uvjeti da bi mogli priključiti ulicu Žumberačku na tu kanalizaciju dakle, kanalizaciju Žumberačke ulice na kanalizaciju Ljubljanske ulice. Dakle, vjerujem da možda u rebalansu proračuna pronađemo neka sredstva za projektiranje te ulice, jer to je već ulica i nogostupa, jer to je već dugogodišnji zahtjev dakle građana tamo Žumberačke ulice, ja bi za sada toliko oko Žumberačke. Što se tiče groblja Jamadol to je aktualno u Gradskoj upravi, evo mi već više puta smo o tome razgovarali i pronalazimo mogućnosti budući da to nije u proračunu ove godine, pronalazimo mogućnosti kako da povećamo parkirališna mjesta na groblju Jamadol. Ono što je činjenica da je GUP-om predviđeno parkiralište, isto je tako činjenica da dakle nasuprot groblja postoji parcela grada Karlovca na kojem je GUP-om predviđeno parkiralište, međutim trebaju nam sredstva. Sada pokušavamo iznaći mogućnosti da pronađemo ta sredstva, Vi ste u pravu dakle kada građani dolaze gore na ispraćaj dakle nemaju gdje parkirati to je postao dosta, dosta veliki problem kao i za građane Strmca jer jednostavno ne mogu prolaziti sa automobilima. Ostavljamo mogućnost i vjerojatnost da ćemo mi ove godine nešto po tom pitanju napraviti, imamo nekih ideja kako da to napravimo zajedno u suradnji sa još nekim institucijama pa ćemo ovaj o tome više raditi u neradnom razdoblju. Hvala.

**MATIJA FURAČ predsjednik Gradskog vijeća:**

Hvala zamjeniku, uvaženi vijećnik gospodin Golubić, izvolite.

**DUBRAVKO GOLUBIĆ:**

Evo gospodine Mrzljak ja naravno nisam zadovoljan Vašim odgovorima, prvo rekli ste što se tiče nogostupa u Žumberačkoj da sredstva za projektiranje nisu specificirana. Bila su specificirana, bila je u Programu rada odjela za gospođe Hranilović, bilo je ovaj točno navedeno projektiranje nogostupa u Žumberačkoj, pogledajte Program za 2019. godinu pa ćete vidjeti da je bilo navedeno. Rekli ste također da ima drugih prioriteta, ima drugih prioriteta ali zašto su uvijek neki drugi izbiju u nekakvi prvi plan, a ta Žumberačka ulica nikako da dočeka uređenje. Vi znate dobro da tu ima i drugih problema, da je tu u pitanju i kanalizacija, kao što ste i sami rekli, a ja ću evo još jedanput napomenuti još jedan problem koji nisam u prvom ovom dijelu rekao tamo 150 metara od ogradišta vodocrpilišta postoje kuće koje imaju septičke jame. Ja ne znam kakva je situacija sa tim, ali znači u nekakvom vodozaštitom području mislim da je to druga kategorija imate kuće sa septičkim jamama. Znači po mom mišljenju pod hitno treba Žumberačku ulicu sredit i što se tiče kanalizacije kao jedan od preduvjeta za nogostup, a i prometno znači u smislu ceste. Rekli ste dok traju radovi na D6 da nema smisla to sređivat, projekt nema veze sa izvođenjem radova, prema tome taj projekt se mogao, mogao napraviti on ovaj niti troši novce niti će propast za to vrijeme dok traju radovi. Ako ćemo na kraju krajeva, ako ćemo čekati da ti radovi završe hoćete da Vam sad kažem par brojki ovaj. Znači stare konstrukcije se sada vrši na cesti D6 pa ide po putu stare ceste stare Lujzijane koja je građena od 1803. do 1811. godine. Znači Lujzijana koja je bila 141 kilometar dugačak građena je od prilike 8 godina ili tempom od 17,6 kilometara godišnje. Oni su 400 metara ceste izgrađivali nove ceste izgrađivali za 8,3 dana evo potrudio sam se malo pa sam bacio matematiku. 8,3 dana nama treba skoro 200 dana da završimo tih 400 metara ceste uz svu građevinsku mehanizaciju koja danas postoji, uz sve bagere, kamione uz ne znam miksere, armirani beton, asfalt i sve druge moguće čude suvremenog građevinarstva. Tako da ja se bojim ako ćemo čekati da se završi D6 da mi još 4 do 5 godina nećemo moći uopće ovaj započeti sa rekonstrukcijom Žumberačke ulice. Što se tiče groblja na, na odnosno parkirališta na groblju Jamadol, kažete da je ta situacija aktivna, jel znate kada je to zemljište kupljeno, kada je građeno i groblje, znači pred nekih 30 godina, to zemljište od 20-tak tisuća kvadrata desno, znači od groblja u onoj, na onoj uzbrdici kupljeno pred 30-tak godina. I cijelo vrijeme je to parkiralište aktualno, međutim nikako da dočeka red, ja bih Vas zamolio da to ovaj malo povedete računa o tome i da ga malo gurnete među prioritetima, to je to, evo hvala lijepo.

**MATIJA FURAČ predsjednik Gradskog vijeća:**

Hvala vijećniku zamjenik gradonačelnika gospodin Mrzljak, izvolite.

**IVAN MRZLJAK, zamjenik gradonačelnika:**

Pa ja ću reći samo nekoliko rečenica prvo da ja razumijem Vas,dakle da Vi inzistirate na Žumberačkoj ulici, živite tamo i naravno mi tako isto pitanje i drugih vijećnika i dakle građana grada Karlovca dobivamo i pokušavamo uravnoteženo dakle razvijati, izgrađivati komunalnu infrastrukturu. Dakle evo nama isto prioritet Vrazova ulica nemamo novaca ovog trenutka da realiziramo projekt Vrazove ulice, a isto je prioritet dakle, pogotovo dakle tamo dakle urbani dio grada Karlovca voda stoji na cesti i tako dalje. Znači moramo malo biti ovaj, evo malo se strpiti, vjerujem da ćemo pronaći sredstva evo bare za projektiranje, mislim da je ova tema ove dvije teme koje ste danas otvorili da su više teme za rasprave koje ćemo voditi po rebalansu proračuna grada Karlovca. I u proračunu grada Karlovca kada su rasprave, jer tada se kreira dakle ono što će se na području grada Karlovca u toj godini raditi. Što se tiče Jamadola da slažem se, slažem se trebamo napraviti parkiralište groblja Jamadol. U ovom trenutku nemamo novaca da napravimo parkiralište groblje Jamadol, ali pokušavamo dakle riješit dakle eventualno sa nekim makadamom dakle na makadamskim parkiralištem tamo na našoj zemlji dakle da riješimo pitanje dakle navoza kamena i da imamo barem makadam parkiralište, barem u prvoj fazi. O tome evo razgovaramo i jučer smo evo u Gradskoj upravi o tome razgovarali kao da smo znali da ćete postaviti to pitanje. Prema tome radimo na tim projektima, 30 godina se nije napravilo, evo ova Gradska uprava stvarno u četiri godine teško da će moći riješiti sve komunalne probleme u gradu Karlovcu, hvala.

**MATIJA FURAČ predsjednik Gradskog vijeća:**

Hvala zamjeniku, sljedeća za aktualni sat uvažena vijećnica gospođa Verner, izvolite.

**ŽELJKA VERNER:**

Dobar dan, lijep pozdrav svima u vijećnici i svima koji nas prate putem medija, ja svoje pitanje također upućujem Vama gospodine dogradonačelniče. Mene zanima u kojoj je fazi ishođenje lokacijske dozvole za rekonstrukciju ulice Luščić i kada će točno započeti radovi. Prije točno 13 mjeseci rekli ste da su Hrvatske ceste, da Hrvatske ceste imaju precizne rokove za ishođenje lokacijske dozvole za tu dionicu i da ona će trajati godinu dana. Sada me zanima dakle taj precizan rok kada radovi započinju, jer naime svi znamo da se radi o cesti vrlo opasnoj dionici ceste ulice Luščić na kojoj nema pločnika za pješake, nema biciklističke staze, vrlo loša rasvjeta je, oštećena je nakon ovih problema u prometu s obzirom da su se vršili i vrše se radovi na Borlinu,. I prošle godine su se vršili radovi oko autobusnog kolodvora što je strašno opteretilo tu ulicu Luščić. Građani su ljuti, nezadovoljni i sa pravom nestrpljivi jer su zabrinuti za vlastitu sigurnost, o tom projektu, o projektu gradskog prstena pričamo već skoro dva desetljeća pa mislim da je stvarno više vrijeme za početak radova na ulici Luščić, jedino i zato zbog sigurnosti naših građana. Hvala.

**MATIJA FURAČ predsjednik Gradskog vijeća:**

Hvala vijećnici, odgovor će dati zamjenik gospodin Mrzljak, izvolite.

**IVAN MRZLJAK, zamjenik gradonačelnika:**

Poštovana vijećnice da govorili smo o ulici Luščić, projekta gradskog prstena više nema, dakle takav projekt više ne postoji. Dakle Hrvatske ceste zbog dakle načina financiranja projekta oni više ne mogu realizirati projekt gradskog prstena koji je bio tamo pred jedno petnaestak godina započet. Znači ono što smo mi uspjeli napraviti to je da smo uspjeli taj dio ulice, dakle sve od Senjske ulice pa do mosta Aleksandrije taj potez pretvoriti u tako zvanu državnu cestu 545, dakle, to je sada ulica Luščić je praktično danas državna cesta D545. Ono što treba reći da smo istovremeno isto tako u proteklom razdoblju tu cestu predali Hrvatskim cestama zapisnički, zapisnički smo predali i lokacijsku dozvolu za tu cestu, dakle za potez od Doma HV do ulice Miroslava Krleže, dakle do onog nezavršenog semafora. Na koordinacijama svaki mjesec, svaki mjesec otvaramo tu temu, ono što je u ovom trenutku što Vas mogu izvijestiti to je da su Hrvatske ceste naručile glavni projekt tog dijela ceste. Istovremeno je grad Karlovac predložio Hrvatskim cestama sporazum kojim evo mi se nudimo da u ime i za račun Hrvatskih cesta odradimo imovinsko pravne odnose, odnosno da riješimo imovinsko pravne odnose otkupimo zemljište za tu cestu. Hrvatske ceste imaju običaj da rješavaju imovinsko pravne odnose ne po lokacijskoj dozvoli nego po napravljenom glavnom projektu. Kada će glavni projekt biti gotov tada ćemo rješavati imovinsko pravne odnose. Tada ćemo imati i građevinsku dozvolu kao i za još neke projekte koje imamo na području grada Karlovca za koje imamo građevinske dozvole u nadležnosti su Hrvatskih cesta, i moram Vam reći da svaki mjesec otvaramo te teme i pokušavamo nadmetnuti Hrvatskim cestama da isfinanciraju dakle te projekte. Tako ćemo i za ulicu Luščić sigurno inzistirati dakle da Hrvatske ceste iznađu novac i da rekonstruiraju taj dio ulice od Miroslav Krleže do Doma HV. Hvala.

**MATIJA FURAČ predsjednik Gradskog vijeća:**

Hvala zamjeniku, sljedeća za aktualni sat uvažena vijećnica gospođa Bodrožić Zorić, izvolite.

**MARIJA BODROŽIĆ ZORIĆ:**

Dobar dan svima, pozdravljam i one koji nas slušaju i one koji nas gledaju i sve Vas ovdje, i za početak bih htjela evo zahvaliti gospodinu Mrzljaku da se sjetio barem deklarativno danas Vrazove, ja sam jutros poželjela da se zajedno prošećemo Vrazovom i mislim da je svatko tko je bio prisiljen hodati Vrazovom da se prisjetio mnogih, jer je to nemoguće. To jednostavno morate biti okupani od glave do pete ako ste prisiljeni hodati pješice, ali ne postavljam pitanje o tome. Već ću, moje pitanje će biti je upućeno gospođi Navijalić, zamjenici gradonačelnika i nastavlja se na već ranije postavljeno pitanje o skrbi za starije osobe. Ja pozdravljam sve ono što se planira raditi u smislu pružanja van institucijalnih usluga u domovima naših starijih osoba. Isto tako o brizi za zdravlje teško bolesnih i doista postoji jedan dio naših sugrađana kojima je dovoljna ta van institucijska skrb. Mada ovaj Centar za palijativnu skrb svatko od nas koje imao doma bilo stariju ili mlađu osobu u terminalnoj fazi bolesti zna da ta povremena palijativna skrb ni približno nije dovoljna da bi takva osoba imali uvijete za dostojanstvene posljednje dane svog života. Pa ja i dalje mislim da treba razmišljati o hospiciju, ali isto tako treba razmišljati od dodatnim kapacitetima za smještaj institucionalni starijih i nemoćnih osoba. Budući da van institucija i dva tri sata mjesečne skrbi o starijim osobama doista je dovoljna samo ako se radi o dobro stojećim u fizičkom i mentalnom smislu starijim osobama, a za sve one koji su teško pokretni, nepokretni, dementni njima ta pomoć ne znači vjerujte mi ništa, to je zavaravanje. Ja znam da je smjernica Europske komisije, Europskih fondova razvoja van institucije i to bož briga da starija osoba što duže živi u svom poznatom i domaćem okruženju. Znate to je u većini Europskih zemalja vrlo prihvatljivo, zato što si ti njihovi umirovljenici mogu priuštiti ili osobu koja će brinuti o njima 24 sata. Naši umirovljenici to ne mogu jer mi ni njihova prijašnja plaća ne bi bila dovoljna kamoli mirovina da nekoga plate tako, a van institucijalnu skrb od dva sata tjedno to ne može. Ali oni normalno ne planiraju sredstva za institucionalnu skrb, nego samo možemo doći do sredstava za van instituciju. Stoga ja mislim da mi moramo posebno s položaja naših starijih osoba sami procjenjivati i sami moramo iznaći sredstva kao što je rekla gospođa Navijalić, to je od prilike kao i skrb o djeci. Prema tome mi ćemo morati iznaći vlastita sredstva, vlastite mogućnosti, naša županija, naš grad je grad veoma star po dobi naših sugrađana. Zato to treba ozbiljno uzeti u razmatranje i moramo vidimo da je županija dignula ruku od proširenja bilo kakvih kapaciteta. No međutim grad ima svoje građane o kojima bi trebao misliti i tražiti modalitete kako, i kapaciteti su premali i domovi, obiteljski privatni domovi su puni nema slobodnog kreveta kada se traži. Čak i usprkos tome što je usluga znatno skuplja, jer nije subvencionirana, i zato imam još jedan prijedlog ja molim kao što se našlo sredstva za subvencioniranje smještaja djece u privatnim vrtićima, ja molim da pokušamo izjednačiti položaj naših umirovljenika koji se smještavaju u privatne domove sa onima koji imaju sreću doći u dom Sveti Antun koji ima subvencionirane cijene. Dakle u domu Sveti Antun imamo korisnike koji imaju možda mirovinu znatno veću nego što je ta subvencionirana cijena i svejedno ih država, odnosno županija subvencionira. A imamo umirovljenike koji su radili preko 40 godina života, zaradili mirovinu od 2.000,00 kuna i moraju platiti smještaj oko 5.000,00 kuna. To nije skuplji smještaj, to samo nije subvencionirani u privatnim domovima, zato ja molim da se pokuša i da se počne tražiti modalitet nekih vaučera, priznavanja barem onima koji nemaju mirovinu, a imaju neki puni radni staž koji su odradili. I sljedeće sve to će biti pogoršano činjenicom da novi umirovljenici uz čast malih iznimaka u glavnom odlaze u mirovinu sa manjim mirovinama nego što je to bilo ranije. Dakle problematika jest vrlo složena, ali ona je tu, ona je tu oko nas, to su naši sugrađani i zato ja molim da to bude predmet jedne ozbiljne analize i da ima pažnju koju zaslužuje, to je moje prvo pitanje. Drugo pitanje upućujem gradonačelniku gospodinu Mandiću, naime u ovom mandatnom razdoblju ove gradske vlasti mi smo svjedoci veoma čestih i često puta nejasnih promjena direktora u gradskim tvrtkama. Evo mene je sada motivirao ovaj posljednji, odlazak gospodina Rogoza koji je i onako jedan u nizu direktora ViK-a. Da li je razlog toj velikoj da tako kažem fluktuaciji zamjeni direktora, loša procjena u odabiru direktora ili je možda politički okvir i klima takvi da direktori odlaze i ne žele raditi. Naime ja to ne pitam iz puke znatiželje i radoznalosti, jer nikome me ne može uvjeriti da je, da su česte promjene čelnog odgovornog prvog čovjeka tvrtke da ne predstavljaju problem u kontinuitetu rada i realizaciji veoma, veoma delikatnih i važnih projekata gotovo u svim područjima, apsolutno u svim i gospodarenju vodom, i gospodarenju otpadom, toplinarstvom, dakle zanima me zašto je to tako, hvala.

**MATIJA FURAČ predsjednik Gradskog vijeća:**

Odgovor na prvo pitanje zamjenica gradonačelnika gospođa Njavijalić, izvolite.

**ANDREJA NAVIJALIĆ, zamjenica gradonačelnika:**

Evo zahvaljujem na pitanju, kao što sam rekla ono što je prepoznato ispred ove Gradske uprave je upravo briga i skrb o našim starijim sugrađanima. Svjesni smo između ostalog i činjenice o nedostatnim kapacitetima postojećih domova umirovljenika, i ono što znamo i u kontinuitetu smo u suradnji sa Karlovačkom županijom koja je nadležna i za dom Sveti Antun kao i nacionalna razina. Kako bismo vidjeli što na tom području možemo zajednički učiniti kako možemo osigurati dostojnu skrb za naše starije sugrađane. Ono što imam informaciju da se radi proširenje doma Sveti Antun za deset osoba za alzheimer, a ono što će se nadalje raditi jedan od elemenata koji smo si mi zadali u sklopu ovog istraživanja upravo da vidimo koje su potrebe, i na koji način kako možemo kao grad tu sudjelovati. Nije samo nam cilj da snimimo izvan institucionalne potrebe, nego da i vidimo i ovu problematiku koju ste i Vi naglasili jel znamo da problem starijih osoba posebno bolesnih starijih osoba koji imaju određenih teškoća predstavljaju problem kako za njih tako i za njihove obitelji. Napravit će se detaljna analiza i probat ćemo vidjeti na koji način, u kojem segmentima i kako možemo pripomoći. Jer sve ove aktivnosti koje provodimo, provodimo da olakšamo život starijim osobama od pomoći u kući, zdravstvene njege, to je kratkog daha, ali ipak na neki način uspijevamo to realizirati. I kroz sam projekt zaželi koji je usmjeren na starijim osobama obuhvaćeno je preko 200 osoba, znači da na neki način uđemo u obitelji, uđemo i vidimo što i koje su njihove potrebe. U okviru ovoga razradit ćemo i modele kako povećati i na koji način mi kao grad u suradnji sa županijom i nacionalnom razinom možemo sudjelovati u povećanju kapaciteta za potrebe naših starijih sugrađana. A sukladno tome znamo da su subvencije idu od države i županije, da vidimo na koji način i kako se tu može usmjeriti i vidjeti što sa privatnim domovima umirovljenika. To nam je dio jedne cjelokupne analize i kad budemo imali rješenja nećemo je previše razvlačiti, dali smo si neke poprilične kratke rokove, budemo Vas izvijestili, hvala.

**MATIJA FURAČ predsjednik Gradskog vijeća:**

Hvala zamjenici, gradonačelnik gospodin Mandić, izvolite.

**DAMIR MANDIĆ gradonačelnik grada Karlovca:**

Pa evo na ovo pitanje sam već više puta i odgovarao, nije na odmet još jednom premda moram reći da je danas vidljivo da sustav ako ga gledamo u globalu funkcionira, bez obzira na promjene koje su se događale u ViK-u. Sve one obveze ViK-a koje je imao i što se tiče svog svakodnevnog komunalnog posla, ali što se tiče i ovih razvojnih projekata su odrađene kako spada i angažmanu većine djelatnika ViK-a. Ja znam da Vi nećete biti zadovoljni mojim odgovorom, ne zato što ovoga ne želite biti zadovoljni, nego zato što mi ove pristupamo iz različitih pozicija. Svi ljudi koji su ušli s nama u mandat bili direktori ili više to nisu ja sam to već više puta rekao, ponovit ću opet oni su svoj posao za to vrijeme tamo gdje su bili radili krajnje korektno. Jedna od stvari koja je meni ključna iz pozicije gradonačelnika, a to i sadašnji direktori koji su, koji vode gradske tvrtke, ajde govorit ćemo samo o tvrtkama, odnosi se i na ustanove pa i na škole. Ono što je meni važno to je da svaki direktor ima ambiciju da njegova tvrtka bude najbolja u Hrvatskoj u svom poslu. I ja recimo to je tema koja mene zanima kada ja razgovaram sa njima, tko god on bio, kako god se on zvao. Činjenica je da konkretno sve gradske tvrtke u ovom trenutku posluju stabilno, posluju u konačnici pozitivno, da one poslove koje su trebali odraditi ili koje odrađuju na dnevnoj razini,odrađuju više nego korektno, i to je ono po čemu, o čemu po meni možemo, možemo razgovarati. Ambicija bilo koga po meni je uvijek pozitivna s jedne strane, s druge strane ne treba bježati ni od ovog političkog konteksta o kojem Vi govorite. Znači budimo, budimo ovoga otvoreni i jasno je da svaki direktor biralo ga je političko tijelo koje se zove Nadzorni odbor, i svaki direktor je izabran i s ovim elementom političkog odabira. I u tom kontekstu kritika može biti pozitivna, negativna, ali kritika ili promišljanje je uvijek dvojako i što se tiče posla, i što se tiče politike. Ja u ovom trenutku ne vidim ni u jednom ni u drugom dramatičan problem da sustav ne bi funkcionirao, osobno ne vidim. Ono što mislim i ono što držim da na koncu ajde pokušavam to preko ove govornice stavit kao važne teme ovog javnog prostora pa i političkog, to je upravo ono što sam rekao, znači posao. Ajmo se mjeriti po poslu, onda će u sklopu toga doći i politika, pa ćemo onda bit ćemo članovi nekih stranaka, biti ćemo ne zavisni ovakvi i onakvi. Znači ja bi volio, ja bi volio da ovoga i Vaša, ali i svih građana usmjerenost krene od posla. U ovom trenutku bez obzira na promjene koje su se događale ja držim da sustav zaista funkcionira, ono što ću ja uvijek svojim direktorima ponavljat to je da od njih očekujem da naprave najbolju firmu u svom poslu u Hrvatskoj. A hoće li oni to napraviti ili neće to ćemo kada sve budemo zbrajali i oduzimali, hvala.

**MATIJA FURAČ predsjednik Gradskog vijeća:**

Hvala gradonačelniku, za mišljenje se javlja uvažena vijećnica gospođa Bodrožić Zorić, izvolite.

**MARIJA BODROŽIĆ ZORIĆ:**

Krenut ću sad od drugog pitanja, naime ja ne bih minorizirala ulogu direktora, jer ne mogu, ne mogu prihvatiti da jedna tvrtka funkcionira samo zato što je sustav uhodan, pa eto bilo tko da dođe ili ode za direktora sve, sve je u najboljem redu. Ja ne mislim tako ja mislim da direktor mora biti pokretač i da tako kažem motor izvršavanja svih akcijskih planova i svih ciljeva koje si je zadala pojedina tvrtka, i ja sa svojim pitanjem nisam uopće stavljala u pitanje, niti sam govorila o kvaliteti rada bilo kojeg direktora, i bilo koje osobe. Ja sam samo govorila da česte promjene prvog čovjeka tvrtke neminovno utječu na ako ništa drugo na rokove izvršenja zadanih ciljeva, jer ne možemo mi pobjeći od toga. Kada dođe novi direktor da mu treba dati vrijeme jer i sam kaže ja sam ovdje tek dva mjeseca na primjer. Dakle ja sam o tome govorila i bez obzira što smo mi suprotne političke opcije tri direktora u jednom mandatu, su tri direktora za svaku opciju ne može se meni činit da su tri, a Vama se čini da je jedan, to je tri jel. E sad dali je normalno da sad govorim figurativno da u jednom mandatu promijenimo dva, tri ili koliko direktora to je druga stvar, ja o tome pričam. A što se tiče mojeg prvog pitanja i odgovora gospođe Navijalić, radi točne informacije javnosti pošto nas slušaju naši sugrađani dom Sveti Antun ne proširuje kapacitete, uopće ih ne proširuje. Dakle Županija je odustala od proširivanja kapaciteta Svetog Antuna i otvaranje kapaciteta za alzheimer, naprotiv dom Sveti Antun sa svojim daleko premalim kapacitetima oslobađa i smanjuje broj kreveta da bi uveo desetak kreveta *za* alzheimer, to znači 20 kreveta manje za nepokretne i teško pokretne. Dakle mi bismo smanjili kapacitet, ne povećali, i ja doista ovako, ja sam, moje pitanje je bilo motivirano potpuno ne malom brigom nego nebrigom države za to, oni se isto vade da je moderna van institucija. Svi jako dobro znaju da van institucija ne može zamijeniti instituciju. Dakle Županija se evo upravo je bio jedan sastanak nedugo županija još manje misli nešto sama poduzimati, ja to ovdje javno i odgovorno kažem ovaj dakle, grad je taj prvi koji o svojim građanima treba brinuti, i treba znati što njima treba. Zato sam ja apelirala sada ovdje na grad, jer ovi svi drugi ne misle da je to neki problem. A što se tiče pregleda na tome kolikima je potrebna, potrebna smještaj u dom, imamo mi to sve obrađeno, dom Sveti Antun ima dvije liste. Ima jednu listu za one kojima je dobra van institucija da ih održava doma, i postoji druga lista gdje su znate ljudi čije familije mole, vuku za rukav sve koje poznaju nas koji radimo mada im ne možemo mi ništa pomoći. Tako da još jedan dom ovolikog kapaciteta bi bio sa tim koji ne mogu doma sa van institucijom funkcionirat, eto hvala.

**MATIJA FURAČ predsjednik Gradskog vijeća:**

Hvala vijećnici, za riječ se javio gradonačelnik gospodin Mandić, izvolite.

**DAMIR MANDIĆ gradonačelnik grada Karlovca:**

Ma malo samo pojašnjenje, znači ni u jednom trenutku nisam ne daj Bože minorizirao ulogu čelne osobe tvrtke. Dapače, dapače ja sam upravo rekao da od direktora očekujem ambiciju da njihova tvrtka bude najbolja u Hrvatskoj u svom poslu. Ono što sam, što bih rekao slažem se s Vama da promjene usporavaju procese, tu ste u pravu i mislim da ta briga koju ste izrekli je opravdana, ali opet s druge strane govorim o sustavu zašto, sustav kao takav to vrijeme sam po sebi, samo po sebi rješava na način da, da nije, nisu te to vrijeme privikavanja toliko potrebne. Ono što ja mislim da je ovdje ključno i mislim da valja imat na umu, a nisam to otvarao kod, kad samo maloprije razgovarali o toplani, ali je činjenica da naše tvrtke moraju dat najkvalitetniju uslugu, najpovoljnije ili najjeftinije, to je smisao postojanja gradskih tvrtki. Ono gdje se javi problem, a to je kad tvrtka koja god počne razmišljat tržišno, govorim o javnim tvrtkama, u tom dijelu, u tom dijelu sam ja govorio o ovom političkom elementu. Jel bez tog političkog elementa bi sve te tvrtke počele promišljat tržišno, a to onda znači da bi, ajde ovako ću to reći razvijale svoje poslove na uštrb onih građana koji im plaćaju račune, a u konačnici imaju monopol. Znači ovdje je po meni ključno ne bježati ni ovog elementa posla, ne bježati od ovog elementa politike, jer politika je uvjet javni posao, tvrtke su javne i one u biti moraju najkvalitetniju uslugu dat za najmanje novaca. I to je ono što ja pokušavam instalirat u gradski sustav i vjerujem da nam dobro ide. Samo jedna stvar moram to ovdje reć jer imam kontakta s dosta naših umirovljenika, nije replika, nije odgovor samo jedno razmišljanje. I to je ono što možda mi uz ovo što Vi govorite mi bi ovdje u gradu možda mogli i otvoriti to pitanje, premda nije zgodno. Postoji obveza djece o brizi o vlastitim roditeljima, bez obzira kolika su to djeca i koliko su stari roditelji. Nažalost, čini mi se da smo u društvu tu temu sakrili ili gurnuli pod pojam institucijalnu brige, ja sam rekao nažalost govorim da je to moj dojam. To je možda jedna tema o kojoj bi trebalo isto malo, malo, malo šire popričat.

**MATIJA FURAČ predsjednik Gradskog vijeća:**

Hvala gradonačelniku, sljedeći uvaženi vijećnik gospodin Ivšić, izvolite.

**TIHOMIR IVŠIĆ:**

Lijep pozdrav svima, pozdrav slušateljima radio Karlovca i  YouTuberima. Prvo jedna zahvala u ime ....... udruge Karlovac gospođi Marini i njezinom timu iz Turističke zajednice i gradu na podršci, još jedno otvoreno prvenstvo Hrvatske u kvizu je bilo uspješno, hvala, to je to, što se tiče zahvala. E sad druga strane, pitanje gospodinu Mrzljaku, dakle krivo jel ovako malo, ispričavam se moram malo narast. Dakle, imamo završene projekte u gradu Domobranske ono kod kružnog toka, Preradovićeva popločavanje sa onim ružnim onim kockama betonskim. E sada mene zanima da li, tko radi nadzor toga i tko kasnije preuzima, da li mi ne znam točno proceduru pa pitam sad samo. Kad se preuzima da li je moguće izvođaču reći ne želimo primiti ovo niste napravili kako treba. Dakle, pred kružnim tokom u Domobranskoj se skuplja voda nakon kiše na cesti na nov napravljenom asfaltu, dakle Vi imate lokve. Dakle, ono što su stari Egipćani znali pred 4 tisuće godina da voda kako napraviti kanal kud treba oteći voda mi danas to ne možemo napraviti uz svu tehnologiju mi imamo novo završeni asfalt na kojem se nakon kiše ostaju lokve vode. Dakle, tko je to preuzeo, tko je to kontrolirao, betonski blokovi svako na svoju stranu se savija, to već izgleda katastrofalno, dakle u ovom dijelu Preradovićeve, pogledajte samo kako je, a da ne pričam to je pitanje za sebe dakle zašto se u dijelu turističkom dijelu stavlja takav materijal gdje je svaka fleka, svaki prolivena stvar je nemoguće ju isprati i očistit. Dakle imamo ovaj dio Šebetićeve gdje su sad kafići, popločeno je sa tim ružnim nefunkcionalnim kamenom, to jest ne kamenom tim betonskim blokovima. Prolije se kava to je nemoguće za počistiti nakon toga, dakle nema, nema te vode i ...kad se to, prolije se kava to je nemoguće za počistiti nakon toga, dakle nema te vode i ...... kad se to upije unutra dakle, ostaje ružno dakle u turističkom dijelu grada mi ćemo imati nakaradu, to je dodatno pitanje. Što ćemo napraviti po tom pitanju i da li će Radićeva ići isto s takvim materijalom ako ide onda je to strašno, to je ono devastacija grada, to je da to je u glavnom to, evo hvala.

**MATIJA FURAČ predsjednik Gradskog vijeća:**

Hvala vijećniku, zamjenik gradonačelnika gospodin Mrzljak, izvolite.

**IVAN MRZLJAK, zamjenik gradonačelnika:**

Evo gospodine vijećniče, pokušat ću odgovoriti na Vaše pitanje, dakle proceduralno se zna znači izvođač radova, investitor je grad Karlovac, izvođač radova je onaj tko je dobio na natječaju , a njega kontrolira nadzor kojeg smo opet dobili na natječaju. Dakle, on to kontrolira svaki dan, i kontrolira kako on to radi, nakon završenih radova saziva se tehnički pregled. Svi oni koji su dakle u procesu ishođenja građevinske dozvole davali uvjete tako zvana javno pravna tijela, dakle vodovod, kanalizacija, struja, plin, ne znam zelenilo isto. Svi oni dakle, sudjeluju na tehničkom pregledu, svaki od njih ima pravo, zapravo pravo i obvezu da na tehničkom pregledu iskaže svoju primjedbu na izvedene radove. I te primjedbe mora dakle one se upisuju u zapisnik o tehničkom pregledu, i te primjedbe mora otkloniti dakle izvođač. Inače dakle nema uporabne dozvole, mi smo u naše ugovore o građenju ugradili da izvođač ne može ni po okončanoj situaciji dobiti novac ukoliko dakle, ne dobije taj objekt uporabnu dozvolu. Što znači da do god projekt nije usklađen sa svim primjedbama, odnosno nisu sve primjedbe otklonjene izvođač neće dobiti ni novac dakle, po okončanoj situaciji. Što se tiče ovih dva projekta ni jedan projekt još nije dakle, dobio uporabnu dozvolu, i mi smo u ishođenju uporabnih dozvola. A što se tiče opločnika i kamena recimo različitih vrsta, to Vam je od prilike odnos 1:7, dakle ovi opločnici ako bi ih mijenjali sa kamenim nekim materijalom, nekom vrstom kamena kojih postoji različitih vrsta, dakle kamen Vam je negdje oko 7 puta skuplji nego što su opločnici, to Vam je jedini razlog praktično bez čega mi idemo na opločnike. Dobro to je bilo i determinirano recimo rekonstrukcijom Korza, dakle tad se išlo na opločnike i onda se taj kontinuitet nastavio. Slažem se da bi kamen bio puno kvalitetniji i ljepši, turistički prihvatljiviji, međutim za to treba puno više novaca, hvala.

**MATIJA FURAČ predsjednik Gradskog vijeća:**

Hvala zamjeniku, sljedeći za aktualni sat uvaženi vijećnik gospodin Petračić, izvolite.

**DAVOR PETRAČIĆ:**

Sve Vas lijepo pozdravljam, gradonačelniče da sustav funkcionira, funkcionira, ali on bi trebao funkcionirat bolje i Vi ste ti koji bi trebali dodat kvalitetu, a ne ostaviti sustav da funkcionira sam od sebe. A da sustav funkcionira pobrinuo bi se da Franjo Tuđman ima malo bolji okvir, da nije ovakav spigani okvir recimo jel. Ako trebate uzeti meni od, od ove ja ću financirati okvir za Franju Tuđmana, znači ti znači kad bi sustav funkcionirao onda bi Vi kada dolazite u vijećnicu vidjeli da taj okvir nije, nije dobar, evo to recimo jedan mali primjer da li sustav funkcionira ili ne. U stvari sad ću zaključiti da ste Vi ovi koji ne vodite brigu dovoljno o Franji Tuđmanu, znači da Vi ne vraćate dite materi, znači da ste Vi u stvari Plenkovićeva struja.

**MATIJA FURAČ predsjednik Gradskog vijeća:**

Molim Vas pitanja

**DAVOR PETRAČIĆ:**

Ja uvijek napravim prijemni ispit za nove direktore tako ću probati i ovog puta gospođa Malenica, direktorica Vodovoda bi mi odgovoriti kao ono jedno pitanje, a ima više ovih odgovora, jel. Prvo pitanje mislim to je sve jedno pitanje u stvari za Vodovod jel tako, znači za jednu osobu to je u stvari jedno pitanje koje sadrži niz potpitanja. Znači pitanje za Vodovod da li ima sad niz potpitanja, jedno potpitanje je tko određuje broj vodomjera kad netko projektira, koliko iznosi vodna usluga za mene kao fizičku osobu po kubiku jel. Znači vodna usluga nemojte mi govoriti ko Mrzljak kojim mi je odgovori kolika je cijena kubika vode, to me ne interesira, tu ste super, ali vodnoj usluzi niste dobri. I zašto je cijena vode za pravne i fizičke osobe različita, znači ako ja popijem čašu vode doma kao ja, platim jednu cijenu, a dođem u svoj ured i istu tu čašu vode popije platim puno višu cijenu, recite mi zašto to je je. Drugo pitanje, što nije za gospođu Malenicu znači, imam primjedbu u stvari o podacima o sjednicama, znači oni netragom nestaju nakon što se znači oni jednostavno Vi ne možete znači postoji Glasnik kojim se objavljuju te naše Odluke, ali sva ona, sav onaj materijal koji mi ovdje kao vijećnici barem ja analiziram iz godine u godinu, ne možemo doći do tih podataka. Znači mene zanima zašto je to tako, i zašto nije sve transparentno jel volite primite ove titule o transparentnosti pa bih Vas ja zamolio da mi odgovorite zašto mičete podatke, znači materijale sa sjednica sa Interneta. Ma imam ja toga puno, ali i možete mi odgovorit to je treće pitanje, molim Vas odgovorite mi da li postoji i jedan jedini razlog da se ne dozvoli promet kroz Zvijezdu. Osim naravno kroz Radićevu koja je odavna pješačka zona, znači da li postoji jedan jedini ozbiljni bitan razlog da se ne pusti promet kroz cijelu Zvijezdu, to je treće pitanje. I sad bi zamolio predsjednika vijeća, a nije mi dao prije sjednice da objavim jednu javnu informaciju i moju inicijativu, može

**MATIJA FURAČ predsjednik Gradskog vijeća:**

Izvolite, evo, dapače

**DAVOR PETRAČIĆ:**

Znači, završeno je savjetovanje energetske obnove obiteljskih kuća, i u tom savjetovanju je označena su glavne odrednice natječaja. Ono što mislim bitnim za grad Karlovac je ta odrednica o potporama za ljude koji žive energetskom siromaštvu. U stvari ta definicija kod nas u državi ne postoji i onda se to definirao kao ljudi koji primaju minimalnu naknadu, znači trebalo bi imati onu presliku rješenja o pravu na minimalnu zajamčenu naknadu. Znači ako jedan član familije ima, prima minimalnu zajamčenu naknadu ili vlasnik imaju pravo na 100% subvenciju od države. A pošto će natječaj biti otvoren sad uskoro, bojim se da Vaše službe socijalne, onda bi morali napraviti listu prioriteta i oni ocijeniti koji su to ljudi koji su prioritetno energetsku siromašni, oni koji žive loše u energetskom siromaštvu. Napraviti te liste tako da natječaj kad izađe da oni svi imaju te potvrde, jer će natječaj bit zbog velikog interesa objavljen i vrlo brzo zatvoren. Ja kao vijećnik grada Karlovca želim da što više ljudi u gradu Karlovcu, Karlovačkoj županiji riješi svoje pitanje energetskog siromaštva na taj nači da dobije 100% subvenciju države. Zato Vas molim da aktivirate socijalne službe da prije nego što izađe natječaj naprave te liste prioriteta i da si ljudi koji imaju na to pravo izvade na vrijeme te potvrde, jel natječaj će izaći i vrlo brzo će biti zatvoren jel vlada veliki interes. Tako da Vas molim da to objavite na znači u medijima i pogotovo za ove socijalne službe koje bi trebalo odraditi taj dodatni posao, evo hvala.

**MATIJA FURAČ predsjednik Gradskog vijeća:**

Hvala, hvala vijećniku na sugestiji, sada možemo sa odgovorima, odgovor na prvo pitanje će dati direktor gospodi, ili ajmo prvo gradonačelnik gospodin Mandić, izvolite.

**DAMIR MANDIĆ gradonačelnik grada Karlovca:**

Neće se vijećnik Petračić ljutit, ali gospođa Malenica nije još direktorica ViK-a, dapače ona će preuzeti dužnost, ona će preuzeti dužnost 21. umjesto direktora, a tko će biti direktor ViK-a to ćemo odrediti natječajem, jel dobar odgovor. Pa ok, ja vjerujem da ovoga predlažem da kao vijećnik kad gospođa bude u ViK-u zatražite ovoga sastanak pa prokomentirate taj dio. Inače ova pitanja odgovor Rogoz sigurno zna, već vidim kako se smije vrlo bi rado odgovorio. Dobro, ovako ja ću se odmah, ne, ne da zabranjujem odgovor, ali mislim da nema smisla ovoga u ovom trenutku da gospođa odgovara, zato što realno nije direktorica ViK-a, to je jedna stvar. Druga stvar što se tiče Zvijezde i prometa kroz Zvijezdu, to je sad jedno malo šira, jedno malo šira tema, ja ne bih sad htio širit, ali čini mi se da nam se, pa neću reći da nam se događa, ali moglo bi nam se dogoditi da reagiramo na neke situacije onako retroaktivno da ne kažem po trenutnom raspoloženju. Zašto to govorim, zato što tema prometa kroz Zvijezdu, ili tema obilaznice Zvijezde traje slikovit rečeno od stoljeća 7. Mi smo donijeli sve silne dokumente o gradu Karlovcu, od Urbanističkog plana uređenja do onda smo imali one arhitektonske urbanističke natječaje, svašta nešto smo radili, sa jasnim ciljem da Zvijezdu pozicioniramo kao prostor u gradu Karlovcu koji je sam po sebi posebno vrijedan, i da ga na taj način i prezentiramo prema van i da na taj način o njemu organiziramo život. I sad dolazimo do pitanja jeli, što je, zašto ne bi bilo prometa kroz Zvijezdu. Ja ću Vam reći moje osobno stav recimo ajde referirat ću se na Grac, tamo smo bili sa njihovom ekipom kad se promet obustavi jednim dijelom grada, to potpuno nosi novo promišljanje tog dijela grada. Ja osobno smatram da nama u ovom obliku ovdje se referiram na Kraševu, promet kroz Zvijezdu zaista nije ništa što nam je potrebno. Naravno kada napravimo obilaznicu, i da će u biti to na neki način zaista dati i onu da ne kažem psihološku promjenu u glavi vrijednosti i nama u Karlovcu, Karlovačke Zvijezde. Znam otvara se sada pitanje parkinga, parkirališnih mjesta i svega ostaloga, to je isto tema, ozbiljna tema za razgovor. Kako to riješiti i na koji način mi smo u konačnici išli s nekakvim prijedlozima, naravno da to iziskuje i silne novce, ali mi se čini da sad dovoditi u pitanje promet kroz Zvijezdu, sad mijenjati neke odluke, sad ponovno promišljat tu temu, i to je moj osobni stav, a i stav kao gradonačelnika mislim da je nepotrebno dapače mislim da smo u tom dijelu dosta dobro promislili. Ovo što se tiče ovog prijedloga vezanog za energetsku učinkovitost, dapače hvala na prijedlogu, zamjenica gradonačelnika gospođa Navijalić jer je u njenoj vertikali socijala, odnosno društveno socijalna osjetljivost zajedno sa pročelnicom, ako nešto nije jasno stupite u kontakt da vidimo koja je ideja. Ono što mislim da svi znate, a to je da grad Karlovac svog socijalnog programa, a na tragu ove, ovog energetskog siromaštva subvencionira i grijanje, i struju, i sve ono znači plaćaju se režije svim onima koji to stvarno ne mogu materijalno pratit. S time da pojam energetskog siromaštva nije samo pitanje jel možete platit režije koje su vezane uz energiju, nego i ovaj element uvjeta standarda života, a to onda više nije samo pitanje obiteljskih kuća nego, nego i šire. Ali mislim da je ovo dobar, dobar prijedlog i da stvarno grad sa svoje strane negdje može bit od koristi da treba biti od koristi, evo. Pročelnik Mrežar mi je sad onako šapnuo, šapnuo mi je u čemu je problem, sad će ispasti da je i transparentnost košta, ali molim pročelniče ovoga, definitivno će to Rogoz odraditi.

**MATIJA FURAČ predsjednik Gradskog vijeća:**

Pročelniče, izvolite.

**STJEPAN MREŽAR:**

Lijepi pozdrav svima, gospodine Petračić istina je ovo da informatika košta, dakle radi se o tome da mi imamo ugovor s tvrtkom koja nam održava web stranice i zakupljujemo od njih server i prostor na web-u na kojemu se čuvaju podaci vezano za sjednice Gradskog vijeća. Oni stoje na web-u od prilike godinu dana, i nakon toga se onda skinu, ali i dalje su dostupni u tajništvu Gradskog vijeća, tako da ako imate potrebu obratite se e-mailom i dobit će te podatke koje tražite.

**MATIJA FURAČ predsjednik Gradskog vijeća:**

Molim Vas

**STJEPAN MREŽAR:**

Da ako može da odgovorim dalje, dakle u toku ako smatrate da su Vam podaci bitni Vi ih možete u tijeku godine skinuti i sačuvati sebi na hard disku koliko Vam god trebuj. Velim ako nemate prostora uvijek možete doći u tajništvo gdje se čuvaju na hard disku podaci svih sjednica i onda će Vam poslat džambo e-mailom ako je to više sjednica, ili e-mailom ako je to jedna sjednica. Podaci su stalno dostupni, nisu na web-u jer najam web prostora košta, hvala lijepo.

**MATIJA FURAČ predsjednik Gradskog vijeća:**

Hvala pročelniku, direktor Vodovoda i kanalizacije gospodin Rogoz, izvolite.

**NIKOLA ROGOZ:**

Hvala lijepo, prvo pitanje je bilo tko određuje broj vodomjera, jel tako, znači broj vodomjera određuje projektant temeljem izdanih uvjeta od strane Vodovoda i kanalizacije, i prema broju građevinskih cjelina znači ako se ovisno o tome da li se radi o više stambenoj zgradi koja je kombinacija znači samo stambenog prostora, stambeno poslovnih prostora, kuće ili gospodarskih objekata. Što se tiče drugog pitanja cijena vodne usluge tu moramo razlučiti znači tri dijela glavne cijene. Kao prvo vodoopskrba koje se naplaćuje fiksni i varijabilni dio, fiksni dio znači kao što sama riječ kaže fiksan, svaki mjesec. Varijabilni ovisan o očitanoj potrošnji koja se u Vodovodu i kanalizaciji vrši svaki mjesec, odvodnja također ima fiksnu i varijabilnu cijenu, pročišćavanje također fiksnu i varijabilnu cijenu i onda slijede ove naknade koje su dijelom znači naknada za razvoj koja se naplaćuje evo sada ću iskoristiti priliku pa ovaj odgovoriti i gospodinu Fuduriću u iznosu 6,3 milijuna kuna godišnje za grad Karlovac i vodi se na posebnom računu, kao što se vodi na posebnom računu i za općinu Draganić. Određeni dio vodnih usluga nisu prihod Vodovoda i kanalizacije, nego su prihod Hrvatskih voda. Što se tiče Vašeg trećeg pitanja tu ste u pravu, znači cijena će se izjednačiti za fizičke i pravne osobe, ona je sad različita, to ste u pravu. Ali znači se čeka donošenje Odluke Vlade o uslužnim područjima Republike Hrvatske, gdje će cijena znači biti izjednačena na području cijelog uslužnog područja jednog jedinstvenog isporučitelja vodne usluge, znači za fizičke i pravne osobe. Hvala.

**MATIJA FURAČ predsjednik Gradskog vijeća:**

Vijećniče, izvolite

**DAVOR PETRAČIĆ:**

E gradonačelniče, znači ja sam bio inicijator ove priče sa informatikom u nadi da ću ja moći imat pristup dokumentima, stalan pristup dokumentima, da će biti ovdje program unutra kojim ću ja moći pretraživat neovisno, ne moram otvoriti dokument da bi pretraživao nego da pretražujem. Metali ste unutra razno razne, razno razne kopije, slike, umjesto da ste PDF-ove radili umetali ste slike i tako dalje. Znači ja od ovog kompjutera koji ste Vi meni kupili ja nisam ništa brži, efikasniji, bolji, ništa. Znači nema više informacija dapače, imam manje informacija, meni ne treba tu laptop da ja pratim Vašu sjednicu i što je točka dnevnog reda. Meni treba laptop s kojim ću ja moć uvijek ući u svu bazu podataka i na efikasan način naći pretraživanje. Recimo izvješće Vodovoda za jednu, drugu, treću koju god hoću, pa da malo uspoređujem, mene zanima ta analitika, što Vas očito ne zanima, ali u toj analitici se u stvari krije ta efikasnost svih tih firmi. I zato Vam svečano vraćam, ovaj laptop razdužujem se, i od sada tražim dok ne riješite priču sa digitalizacijom na ispravan i pravi način, znači ja Vam vraćam predsjedniku vijeća kompjuter, na svečani način jel meni taj kompjuter ne treba. Znači ovakav kakav ste Vi meni to, potrošili ste novce za ništa, znači niste, niste uopće unaprijedili rad nas vijećnika, dapače uskratili ste nam informacije, i to je jedan oblik protesta. Znači od danas želim u pisanim materijalima kao što je nekad, neki stariji vijećnici su uzimali pisane dokumente, sad ću i ja se pridružiti tim penzionerima, znači jeli mi je ipak tu sva informacija dostupna. Ono što sam htio dobit odgovore uvijek na najbitnija pitanja ne dobijem, ja ne trebam tu priče, ja trebam egzaktan podatak, znači koja je cijena vode, želim da mi kaže vodno, znate što je vodna usluga, vodna usluga obuhvaća sve ovo što ste Vi meni tumačili ima jedno sedam, osam stavaka. Koliko košta vodna usluga za mene kad ispustim kubik vode doma, to ne zna od Vas nitko, znači naravno da nezna kada se niste bavili analitikom te priče. Morate se baviti analitikom, morate poznavati eksel, a dobro, ovaj od prilike kubik vode je 26,00 kuna po kubiku kada se sve zbroji. I on je varijabilan jel ima Vas troje u familiji, četvero i tako i dalje, 26,00 kuna. I na vrhu smo po cijeni vodne usluge u Republici Hrvatskoj, nisam dobio taj odgovor, naravno da taj odgovor znam ali namjerno iniciram da mi se odgovori sa vrha vlasti, odnosno i gospođa Malenica koja će to naslijedit ona bi morala znati tu problematiku. Ona ne može se pojavit ovdje da ne zna koliko megawat ima kilovata, odnosno ona kubik litara i tako dalje, znači to se ne smije jednostavno desiti. Promet kroz Zvijezdu, promet kroz Zvijezdu, znači Zvijezda je počela propadati kad je iz nekog razloga, ja sam čuo fantastične razloge da se toranj crkve naginje i ne znam šta, što je suludo. Naravno za kamione treba spriječiti prolaz, treba samo dostavnim vozilima, ali nema ni jedan razlog realan da se kroz Zvijezdu osim kroz Radićevu ulicu ne uspostavi promet. Lako Vama Vi ste tu rezervirali sebi parkiralište, lijepo dođete na posao, digne Vam se rampica, odete s posla i super, probajte živjeti u Zvijezdi. Ako Vi sad ukinete promet u bilo kojem dijelu grada, u Grabriku, u Novom Centru, tu ovom dijelu Korza, ja Vam garantiram da od te sekunde taj dio grada počinje propadati, garantiram Vam. To smo doživjeli sa Zvijezdom, danas u Zvijezdu nitko neće doći kupi kilu kruha, zašto? Zato jel mora, mora stavit auto prije Zvijezde ili negdje sa strane, naći parkiralište, pa platit parking što ne mora u trgovačkom centru i onda doći do trgovine, a ne može trgovina radit ako ima malo mušterija. Znači mi moramo jednostavno dat mogućnost cirkulacije po cijelom gradu, najprije treba napraviti nered koji će, a onda tek vidjeti što nam zaista smeta, pa onda uređivati dio po dio. Ne znam kako da Vam slikovito to više, više objasnim, jel ne znam što smo još, dobro, uglavnom, uglavnom evo ovo je bila informatizacija neuspješne informatizacije Gradskog vijeća, ja Vas molim da se potrudite. Nije istina da su skupi, skup megabajti za čuvanje, ja mislim ljudi danas dobite terabajte za, za minimalnu cijenu, učinite neto inovativno, nemojte nas tjerati u srednji vijek pored ove tehnologije, evo hvala.

**MATIJA FURAČ predsjednik Gradskog vijeća:**

Evo hvala, hvala vijećniku, pa na ovom laptopu imate znači od prve sjednice sve materijale, tako da moram priznati da ne shvaćam, gradonačelnik, izvolite.

**DAMIR MANDIĆ gradonačelnik grada Karlovca:**

Ja sam baš htio komentirati da imam dojam da gospodin Petračić uopće kod kuće ne koristi taj laptop, niti uopće prati i traži te podatke za koje kaže da ih traži. Ima svoj, a nema veze koji je, čiji je, ali ti podaci su lako ih se nađe. Ma dobro, sad bi mogli ovako, baš mi se sviđa ovo sad, malo bi mogli ovako poskočice, doskočice. Ono što mi je zanimljivo danas znači počeli smo s Tuđmanom, počeli smo s citiranjem nekih unutarstranačkih poruka, Davore da Vi možda ne prelazite u HDZ-e. Ne znam, ok, dobro, to je u redu i sad smo svečano onako kako se to kaže pompozno vratili laptop predsjedniku Gradskog vijeća. Davore da se Vi možda ne rješavate politike, dvije su mi poruke danas pa ih nikako ne mogu, ne mogu ih posložiti, dobro, malo šale nemojte se ljutiti. Ovako ja se samo apro po Zvijezde, gledajte tu imamo jedan problem na Korzu s jednim poslovnim prostorom koji traje dosta dugo godina. I nećemo sad ulaziti u detalje nije bitno, e ovo Vam je sad gospodin džidipjar jel, znači da sad ja ne govorim detalje znači nije fer. I imam sad sastanak sa tim vlasnicima i išli smo i prema odjelu i prema Inkasatoru i tako dalje, i tako dalje, i između ostalog ja njima kažem kako je poslije 15,00, 15,30 na parkiralištu kod Gradske uprave besplatno parkiranje. I meni gospođa veli nemoguće, pa ja velim gospođo draga već godinu dana, to njeni klijenti ne znaju, e sad da Vi mene maloprije pitate jesam li ja shvatio, ja ću Vas, ja ću Vama postaviti pitanje. Obodno parkiranje, znači mi sad imamo problem, pater Kruno se neće ljutit što kad je misa vjernicu dođu u Presveto trojstvo i parkiraju na Trg bana Josipa Jelačića, a ovo parkiranje tu ispred grada je poslije 15,30 otvoreno. Još k tome, a vrlo brzo će bit, sad će ovo biti vijerovatno svetogrđe i vatrogasna isto parkiralište će biti gotovo. Jedno od zanimljivih stvari u cijeloj ovoj našoj priči je od zanimljivih stvari u cijeloj ovoj našoj priči je kako doći u Zvijezdu, a da te parkiranje ne košta. Al jel to baš znači da moramo parkirati ispred ulaza u dućan, u trgovinu, ili nešto drugo, zašto ovo govorim, znači ne moramo se složiti, ali kad govorimo o revitalizaciji Zvijezde meni se čini, to je sad moj dojam, možda nisam ta osoba koja to smije komentirati da mi vječito ili već ne znam koliko dugo na ista pitanja dajemo iste odgovore i jednostavno se vrtimo u krug. Čini mi se da novo vino će morat u nove mješine, moramo mijenjati mentalitet, moramo mijenjati mentalitet. Kod Tehničke škole evo pratite, mentalitet pa i vlas mora mijenjati mentalitet, kod Tehničke škole imate 27 parkirnih mjesta koja su poslije 15,00 prazna i besplatna. Čini mi se da ovim jednostavnim rješenjima tipa ostavimo promet, ugasit će se i tako dalje, i tako dalje ponavljam ono što, što smo dosad puta direktirali, a to je da kad govorimo o Zvijezdi puno toga se treba posložit da bi onda to zaista dobilo nekakav, nekakav zamašnjak. Nit je sve u fasadama, niti je sve u tome jeli je obnovljena komunalna infrastruktura,niti je sve u tome jesu li sve velike zgrade stavljene u funkciju, sve to nosi, sve to nosi svoje, evo. E da Franjo Tuđman je bio stvarno onako čovjek od formata, nikad nije pazio na formu, ovaj kako se zove, okvir će ostati i dalje, mi smo u HDZ-u tradicionalni vezani smo za ovo.

**MATIJA FURAČ predsjednik Gradskog vijeća:**

Hvala gradonačelniku, molim Vas, i zadnji za aktualni sat uvaženi vijećnik gospodin Franković, izvolite.

**GORAN FRANKOVIĆ:**

Hvala predsjedniče, lijep pozdrav svima, pitanje za pročelnicu Hranilović, interesira me u kojoj je fazi Urbanistički plan uređenja bivše, odnosno prostora bivše vojarne Luščić. Naime to je jedno, jedna aktivnost koju smo pratili u prošloj godini sad gospodin Petračić odlazi, uvijek će imati vijerovatno svoj osobni interes da nešto izjavi, da nešto progura, a da li će sudjelovati u raspravama, planiranju dugoročnom vijerovatno ne, nego

**MATIJA FURAČ predsjednik Gradskog vijeća:**

Molim Vas pitanje vijećniče

**GORAN FRANKOVIĆ:**

Putem Fejsbuka protestirati mogu, hvala, s toga bih volio da znam kada će naši građani moći vidjeti taj gradonačelnik će to prokomentirati, Ana može.

**MATIJA FURAČ predsjednik Gradskog vijeća:**

Pročelnice, izvolite.

**ANA HRANILOVIĆ TRUBIĆ:**

Dobar dan, hvala na pitanju, znači pri kraju je i Međunarodni urbanističko arhitektonski natječaj Europan 15. on završava prezentacijom i izložbom natječajnih radova. Izložba će biti izložena u Gradskoj knjižnici Ivan Goran Kovačić od 23. ožujka do 3. travnja i moći će pogledati svi naši građani. Prezentacija će biti 23. ožujka u 18,00 sati, završetkom tog natječaja svi radovi će biti prezentirani u publikaciji. Rezultati natječaja služit će za podlogu za izradu Urbanističkog plana uređenja, i znači nakon natječaja mi ćemo pristupiti izradi Odluke o izradi Urbanističkog plana uređenja prema zakonskim procedurama. Hvala.

**MATIJA FURAČ predsjednik Gradskog vijeća:**

Hvala pročelnici, aktualni sat je završen, te određujem stanku od 20 minuta, hvala.

Gospođe i gospodo vijećnici nastavljamo sa radom 32. Sjednice Gradskog vijeća grada Karlovca.

**TOČKA 1.**

**USVAJANJE SKRAĆENOG ZAPISNIKA SA 30. SJEDNICE GRADSKOG VIJEĆA GRADA KARLOVCA**

Uvodno obrazloženje dao je gospodin Matija Furač., predsjednik Gradskog vijeća grada Karlovca.

Budući nije bilo rasprave, od nazočnih 21 vijećnika u vijećnici, vijeće je sa 21 glasom ZA donijelo sljedeći:

Z A K L J U Č A K

I.

Usvaja se skraćeni zapisnik s 30. sjednice Gradskog vijeća Grada Karlovca održane dana 28. studenoga 2019. godine, u tekstu kako je dostavljen vijećnicima sa pozivom za 32. sjednicu Gradskog vijeća Grada Karlovca.

II.

Zapisnik se nalazi u prilogu ovog Zaključka i čini njegov sastavni dio.

**TOČKA 2.**

**USVAJANJE SKRAĆENOG ZAPISNIKA SA 31. SJEDNICE GRADSKOG VIJEĆA GRADA KARLOVCA**

Uvodno obrazloženje dao je gospodin Matija Furač., predsjednik Gradskog vijeća grada Karlovca.

Budući nije bilo rasprave, od nazočnih 22 vijećnika u vijećnici, vijeće je sa 22 glasom ZA donijelo sljedeći:

Z A K L J U Č A K

I.

Usvaja se skraćeni zapisnik s 31. sjednice Gradskog vijeća Grada Karlovca održane dana 05. prosinca 2019. godine, u tekstu kako je dostavljen vijećnicima sa pozivom za 32. sjednicu Gradskog vijeća Grada Karlovca.

II.

Zapisnik se nalazi u prilogu ovog Zaključka i čini njegov sastavni dio.

**TOČKA 3.**

**ODLUKA O KREDITNOM ZADUŽENJU GRADA KARLOVCA ZA REKONSTRUKCIJU I ENERGETSKU OBNOVU DJEČJEG VRTIĆA DUBOVAC**

Uvodno obrazloženje dala je gospođa Lidija Malović, dipl.oec., pročelnica Upravnog odjela za proračun i financije.

Predsjednik Gradskog vijeća izvijestio je vijećnike da je Odbora za financije, gradski proračun

i gradsku imovinu na svojoj sjednici razmatrali su navedenu točku te predlažu da se usvoji Odluka o kreditnom zaduženju Grada Karlovca za rekonstrukciju i energetsku obnovu dječjeg vrtića Dubovac

U raspravu sudjelovao je gospodin Dubravko Golubić i godpodin Ivan Mrzljak.

Nakon rasprave, od nazočnih 21 vijećnika u vijećnici, vijeće je sa 21 glasom ZA donijeli

su sljedeću

O D L U K U

o kreditnom zaduženju Grada Karlovca

Članak 1.

Odobrava se kreditno zaduženje Grada Karlovca u iznosu od 5.960.654,00 kn kod Karlovačke banke d.d. Karlovac uz slijedeće uvjete:

1. Vrsta kredita: dugoročni kunski kredit bez valutne klauzule
2. Razdoblje i dinamika korištenja kredita: u tranšama, najkasnije do 31.03.2021.god.
3. Poček: 3 mjeseca do 30.06.2021.
4. Početak otplate: 01.10.2021.
5. Rok povrata kredita: 01.07.2031. odnosno 10 godina od prijenosa kredita u otplatu
6. Dinamika otplate glavnice: u 40 jednakih tromjesečnih uzastopnih rata (glavnica u jednakim obrocima)
7. Dinamika otplate kamata: tromjesečno za vrijeme korištenja i otplate kredita
8. Kamatna stopa: 1,25 % godišnje, fiksna
9. Interkalarna kamatna stopa: jednaka redovnoj 1,25% godišnje
10. Naknada za obradu kredita: bez naknade
11. Naknada za rezervaciju kredita: bez naknade
12. Naknada za prijevremenu otplatu kredita: bez naknade
13. Efektivna kamatna stopa: 1,25% godišnje, fiksna
14. Instrumenti osiguranja otplate: zadužnica Grada Karlovca

Članak 2.

Dugoročni kredit iz članka 1. Ove Odluke koristiti će se za financiranje kapitalnog projekata Grada Karlovca: K300031 Rekonstrukcija i energetska obnova Dječjeg vrtića Dubovac.

Članak 3.

Zadužuje se UO za proračun i financije za pripremu sve potrebne dokumentacije za dobivanje suglasnosti Vlade RH za kreditno zaduženje Grada Karlovca.

Članak 4.

Daje se suglasnost gradonačelniku za potpis Ugovora o kreditu sa Karlovačkom bankom d.d. Karlovac nakon dobivanja suglasnosti Vlade RH na zaduženje.

Članak 5.

Ova Odluka objaviti će se u „Glasniku“ Grada Karlovca, a stupa na snagu danom objave.

**TOČKA 4.**

**ODLUKA O PROVEDBI POSTUPKA NABAVE ZA OPREMANJE DJEČJIH IGRALIŠTA**

Uvodno obrazloženje dala je gospođa Hermina Komanac, dipl.ing.građ. pročelnica Upravnog

odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za financije, gradski proračun

i gradsku imovinu i Odbor za mlade na svojim sjednicama razmatrali su navedenu točku te predlažu da se donese Odluka o provedbi postupka nabave za opremanje dječjih igrališta

Budući nije bilo rasprave, od nazočnih 21 vijećnika u vijećnici, vijeće je sa 21 glasom ZA donijeli su sljedeću

**ODLUKU**

**o provedbi postupka nabave za opremanje dječjih igrališta**

**Članak 1.**

Postupak nabave za okvirni sporazum na tri godine za opremanje dječjih igrališta provest će se sukladno Zakonu o javnoj nabavi („Narodne novine“, broj: 120/2016 ) primjenom otvorenog postupka javne nabave male vrijednosti, u predmetu nabave: Opremanje dječjih igrališta.

Za pripremu i provedbu postupka bit će imenovani ovlašteni predstavnici naručitelja Odlukom gradonačelnika.

**Članak 2.**

Procijenjena vrijednost nabave iznosi 1.000.000,00 kn sa porezom na dodanu vrijednost.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Ova Odluka stupa na snagu osmog dana od dana objave u „Glasniku Grada Karlovca“.

**TOČKA 5.**

**ODLUKA O UVJETIMA PRODAJE ZEMLJIŠTA U PODUZETNIČKOJ ZONI „GORNJE MEKUŠJE“**

Uvodno obrazloženje dala je gospođa Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za financije, gradski proračun

i gradsku imovinu i Odbor za gospodarstvo i poduzetništvo na svojim sjednicama razmatrali su navedenu točku te predlažu da se donese Odluka o uvjetima prodaje zemljišta u Poduzetničkoj zoni „Gornje Mekušje“.

U raspravi sudjelovali su: gospođa Marija Bodrožić Zorić i gospođa Daniela Peris.

Nakon provedene rasprave, od nazočnih 21 vijećnika u vijećnici, vijeće je sa 17 glasova ZA i 4 glasa SUZDRŽANA donijeli su sljeeću

**O D L U K U**

**o uvjetima prodaje zemljišta u Poduzetničkoj zoni „Gornje Mekušje“**

**I UVOD**

Članak 1.

Gradsko vijeće Grada Karlovca donijelo je dana 19. srpnja 2007. godine, na temelju članka 11. stavka 2. Zakona o poticanju razvoja malog gospodarstva (NN 29/02, 63/07, 53/12, 121/16), Program razvoja poduzetničkih zona na području Grada Karlovca (GGK 13/07) te Odluku o izgradnji poduzetničkih zona na području Grada Karlovca (GGK 13/07), a kojim aktima je obuhvaćena i Poduzetnička zona „Gornje Mekušje“.

Članak 2.

Ovom Odlukom, u skladu s važećim zakonskim propisima i aktima iz članka 1. ove odluke, utvrđuju se kriteriji prodaje zemljišta u Poduzetničkoj zoni „Gornje Mekušje“ po povlaštenim uvjetima, u svrhu stavljanja predmetne poduzetničke zone u funkciju, stvaranja novih radnih mjesta, poticanja razvoja gospodarstva i poduzetničkih aktivnosti na području grada Karlovca.

Sustav potpora i olakšica investitorima u predmetnoj zoni realizirat će se kroz sustav potpora male vrijednosti utvrđenih Zakonom o državnim potporama (NN 47/14 ) i temeljem

Uredbe Komisije (EU), broj 1407/2013 od 18. prosinca 2013. godine o primjeni članka 107. i članka 108. Ugovora o funkcioniranju Europske unije na de minimis potpore.

Ukoliko bi utvrđena potpora svojim iznosom premašivala iznos de minimis potpore, tada će se utvrditi potpora u razmjernom dijelu, koji ne premašuje iznos de minimis potpore.

**II OSNOVNI PODACI**

Članak 3.

Poduzetnička zona „Gornje Mekušje“ smještena je u istoimenom naselju Gornje Mekušje i površine je 8,5 ha.

Komunalno opremanje zone provodi se u okviru projekta „Razvoj poduzetničke zone Gornje Mekušje u Karlovcu“, br. ugovora KK.03.1.2.03.0024 od 07.06.2019. godine. Projekt je sufinanciran sredstvima iz Europskog fonda za regionalni razvoj, Operativni program Konkurentnost i kohezija 2014 – 2020, prema uvjetima poziva Razvoj infrastrukture poduzetničkih zona, KK.03.1.2.03. Korisnik sredstava je Grad Karlovac. Komunalno opremanje zone obuhvaća izgradnju prometnice sa komunalnom infrastrukturom (vodoopskrbom, sanitarnom kanalizacijom, oborinskom kanalizacijom, kabelskom kanalizacijom i DTK infrastrukturom).

Razdoblje provedbe projekta je od 01. srpnja 2019. godine do 01. srpnja 2020. godine te se rokovi za ispunjenje obveza po odredbama ove odluke određuju u skladu s ugovorenim pokazateljima uspješnosti i računaju od dana završetka provedbe projekta.

**III MJERE POTICANJA RAZVOJA GOSPODARSKE ZONE**

**Prodaja zemljišta pod povlaštenim uvjetima**

Članak 4.

Zemljištem u Poduzetničkoj zoni „Gornje Mekušje“ Grad Karlovac će raspolagati prema uvjetima utvrđenim ovom odlukom i drugim aktima Grada Karlovca, a sukladno pozitivnoj zakonskoj regulativi.

Raspolaganje zemljištem u smislu ove odluke podrazumijeva prodaju zemljišta i provodi se javnim natječajem.

Početna cijena zemljišta utvrdit će se na temelju neovisne stručne procjene tržišne vrijednosti, sukladno mjerodavnim zakonskim i podzakonskim propisima Republike Hrvatske.

Članak 5.

Kupoprodajna cijena zemljišta predstavlja ponuđenu cijenu zemljišta postignutu na javnom natječaju, a koja ne može biti manja od početne cijene zemljišta.

Povlaštena kupoprodajna cijena zemljišta je kupoprodajna cijena iz prethodnog stavka umanjena za iznos poticaja.

Članak 6.

Budući investitori u poduzetničkoj zoni „Gornje Mekušje“ mogu ostvariti poticaj kupnje zemljišta po povlaštenoj cijeni zemljišta, odnosno umanjenoj za 30%, 50% ili 70 %, odnosno za 10 %, 20 % ili 30%, uz ispunjavanje propisanih kriterija u roku, koji se računa od dana završetka projekta iz članka 3. ove odluke odnosno od 01. srpnja 2020. godine.

**Kriteriji za prodaju zemljišta po povlaštenim uvjetima uz zapošljavanje osoba s prebivalištem na području Grada Karlovca**

Članak 7.

Investitor će ispuniti kriterije za ostvarivanje poticaja u vidu smanjenja kupoprodajne cijene zemljišta za 30%, ako u roku od 2 (dvije) godine od dana završetka projekta navedenog u članku 6. ove odluke:

- izgradi, pribavi uporabnu dozvolu i stavi objekt u funkciju;

- otvori najmanje 10 radnih mjesta i

- 60% novozaposlenih osoba budu osobe s prebivalištem na području Grada Karlovca, te

- novootvorena radna mjesta budu sačuvana u istom obujmu u daljnjem roku od najmanje 2 (dvije) godine.

Članak 8.

Investitor će ispuniti kriterije za ostvarivanje poticaja u vidu smanjenja kupoprodajne cijene zemljišta za 50%, ako u roku od 2 (dvije) godine od dana završetka projekta navedenog u članku 6. ove odluke:

- izgradi, pribavi uporabnu dozvolu i stavi objekt u funkciju;

- otvori najmanje 30 radnih mjesta i

- 60% novozaposlenih osoba budu osobe s prebivalištem na području Grada Karlovca te

- novootvorena radna mjesta budu sačuvana u istom obujmu u daljnjem roku od najmanje 2 (dvije) godine.

Članak 9.

Investitor će ispuniti kriterije za ostvarivanje poticaja u vidu smanjenja kupoprodajne cijene zemljišta za 70%, ako u roku od 2 (dvije) godine od dana završetka projekta navedenog u članku 6. ove odluke:

- izgradi, pribavi uporabnu dozvolu i stavi objekt u funkciju;

- otvori najmanje 50 radnih mjesta i

- 60% novozaposlenih osoba budu osobe s prebivalištem na području Grada Karlovca te

- novootvorena radna mjesta budu sačuvana u istom obujmu u daljnjem roku od najmanje 2 (dvije) godine.

**Kriteriji za prodaju zemljišta pod povlaštenim uvjetima uz zapošljavanje osoba bez obzira na mjesto prebivališta**

Članak 10.

Investitor će ispuniti kriterije za ostvarivanje poticaja u vidu smanjenja kupoprodajne cijene zemljišta za 10%, ako u roku od 2 (dvije) godine od dana završetka projekta navedenog u članku 6. ove odluke:

- izgradi, pribavi uporabnu dozvolu, stavi objekt u funkciju i otvori najmanje 10 radnih mjesta te

- novootvorena radna mjesta budu sačuvana u istom obujmu u daljnjem roku od najmanje 2 (dvije) godine.

Članak 11.

Investitor će ispuniti kriterije za ostvarivanje poticaja u vidu smanjenja kupoprodajne cijene zemljišta za 20%, ako u roku od 2 (dvije) godine od dana završetka projekta navedenog u članku 6. ove odluke:

- izgradi, pribavi uporabnu dozvolu, stavi objekt u funkciju i otvori najmanje 30 radnih mjesta te

- novootvorena radna mjesta budu sačuvana u istom obujmu u daljnjem roku od najmanje 2 (dvije) godine.

Članak 12.

Investitor će ispuniti kriterije za ostvarivanje poticaja u vidu smanjenja kupoprodajne cijene zemljišta za 30% , ako u roku od 2 (dvije) godine od dana završetka projekta navedenog u članku 6. ove odluke:

- izgradi, pribavi uporabnu dozvolu, stavi objekt u funkciju i otvori najmanje 50 radnih mjesta te

- novootvorena radna mjesta budu sačuvana u istom obujmu u daljnjem roku od najmanje 2 (dvije) godine.

Članak 13.

Ako investitor, uslijed objektivnih okolnosti i ne svojom krivnjom, ne ispuni uvjete u rokovima navedenim u člancima 7. do 12. ove odluke, Grad Karlovac može, odlukom gradonačelnika, odobriti produženje roka za ispunjenje naprijed navedenih uvjeta i to najduže na rok od godinu dana.

**Kriterij za odabir ponuda**

Članak 14.

Pravo prvenstva kupnje zemljišta za jednu ili više parcela ostvarit će investitor koji ostvari veći poticaj u odnosu na broj novootvorenih radnih mjesta, a ukoliko više investitora ostvari isti poticaj u odnosu na broj novootvorenih radnih mjesta, najpovoljnijom ponudom smatrat će se ona kojom se nudi viša ponuđena cijena zemljišta, a ako je više investitora ponudilo i istu cijenu, provodi se usmena licitacija.

**Prava i obveze kupca**

Članak 15.

Kupac je dužan, najkasnije do isteka rokova iz članka 7. do članka 12. ove Odluke, odnosno do isteka roka iz članka 13. ove Odluke, dostaviti Gradu Karlovcu uporabnu dozvolu, dokumentaciju o novozaposlenim osobama, odnosno sve isprave, kojima se dokazuje ispunjavanje uvjeta za umanjenje kupoprodajne cijene zemljišta, a koje Grad Karlovac zatraži.

Ukoliko Grad Karlovac utvrdi da kupac nije ispunio uvjete za primjenu kriterija za umanjenje kupoprodajne cijene zemljišta u rokovima iz prethodnog stavka ovog članka, Grad Karlovac može obavijestiti kupca da održava ugovor na snazi te zahtijevati isplatu cjelokupne kupoprodajne cijene zajedno s pripadajućim zakonskim zateznim kamatama, tekućim od dana proteka roka za ispunjenje uvjeta za smanjenje kupoprodajne cijene zemljišta, pa do isplate te isti ostvariti prisilnim putem ili može jednostranom izjavom raskinuti kupoprodajni ugovor.

Grad Karlovac može jednostranom izjavom raskinuti kupoprodajni ugovor i u slučaju ako kupac ne izvrši u ugovorenom roku plaćanje povlaštene kupoprodajne cijene zemljišta.

Članak 16.

Pravo vlasništva kupca će se upisati temeljem kupoprodajnog ugovora nakon isplate cjelokupnog iznosa povlaštene kupoprodaje cijene zemljišta, uz istovremenu uknjižbu prava zaloga na predmetnoj nekretnini u visini cjelokupne kupoprodajne cijene zemljišta u korist Grada Karlovca. Navedeno založno pravo će se brisati nakon ispunjenja svih uvjeta za umanjenje kupoprodajne cijene zemljišta.

Radi osiguranja plaćanja cjelokupne kupoprodajne cijene zemljišta, kupac se obvezuje, prije potpisa kupoprodajnog ugovora, dostaviti Gradu Karlovcu zadužnicu potvrđenu kod javnog bilježnika do iznosa, koji pokriva cjelokupni iznos kupoprodajne cijene zemljišta.

Članak 17.

U slučaju raskida kupoprodajnog ugovora, kupac je dužan vratiti predmetnu nekretninu u posjed Gradu Karlovcu bez prava na bilo kakvu naknadu ili obeštećenje za uložena sredstva i gubi pravo na povrat uplaćene jamčevine, a Grad Karlovac će izvršiti kupcu povrat uplaćene povlaštene kupoprodajne cijene zemljišta, u roku od 30 dana od dana raskida ugovora, bez prava na zakonske zatezne kamate, od dana uplate do dana vraćanja. Kupac zadržava pravo uzeti materijal i stvari koje je do tada ugradio u nekretninu, ako se one mogu odvojiti, a da se time ne uništava sami objekt odnosno nekretnina.

U slučaju raskida kupoprodajnog ugovora zbog neispunjenja ugovornih obveza kupca, kupac se obvezuje platiti Gradu Karlovcu ugovornu kaznu u visini od 100.000,00 kuna.

Radi osiguranja plaćanja ugovorne kazne iz prethodnog stavka ovog članka, kupac se obvezuje, prije potpisa kupoprodajnog ugovora, predati Gradu Karlovcu zadužnicu potvrđenu kod javnog bilježnika na iznos od 100.000,00 kuna.

Članak 18.

Kupcu koji je ostvario pravo na umanjenje kupoprodajne cijene zemljišta temeljem ove Odluke zabranjeno je otuđenje kupljene nekretnine bilo kojim pravnim poslom do ispunjenja svih ugovornih obveza odnosno svih uvjeta za umanjenje kupoprodajne cijene zemljišta.

Kupcu je zabranjeno opteretiti predmetne nekretnine u korist trećih osoba bilo kojim pravnim poslom, do ispunjenja svih ugovornih obveza odnosno svih uvjeta za umanjenje kupoprodajne cijene zemljišta, osim iznimno ako je za osnivanje pojedinog tereta u korist treće osobe prethodno ishodio pisanu suglasnost tijela Grada Karlovca sukladno mjerodavnim propisima.

Zabrane iz stavka 1. i stavka 2. ovog članka upisat će se u zemljišne knjige nadležnog suda.

Članak 19.

Ukoliko na javni natječaj, određen i proveden temeljem odredaba ove odluke, ne aplicira niti jedan investitor koji ispunjava uvjete za kupnju zemljišta pod povlaštenim uvjetima predviđenim u člancima 7. do 12. ove odluke, zemljište se može prodati investitoru odgovarajućom primjenom odredaba Odluke Grada Karlovca o raspolaganju nekretninama u vlasništvu Grada Karlovca.

U slučaju prodaje zemljišta u skladu sa stavkom 1. ovog članka**,** budući kupac bit će obvezan izgraditi objekt, pribaviti uporabnu dozvolu i staviti objekt u funkciju u roku od 2 (dvije) godine od dana završetka projekta navedenog u članku 6. ove odluke.

Članak 20.

Javni natječaj za prodaju zemljišta u Poduzetničkoj zoni „Gornje Mekušje“ raspisuje gradonačelnik.

Gradonačelnik rješenjem imenuje Povjerenstvo za raspolaganje zemljištem u Poduzetničkoj zoni „Gornje Mekušje“, koje se sastoji od 5 članova i koje je nadležno za provedbu predmetnog javnog natječaja.

Članak 21.

Ova odluka stupa na snagu osmog dana od dana objave u Glasniku Grada Karlovca.

**TOČKA 6.**

**ODLUKA O ODOBRENJU PRODAJE ZEMLJIŠTA U PODUZETNIČKOJ ZONI „GORNJE MEKUŠJE“**

Uvodno obrazloženje dala je gospođa Tatjana Gojak, dipl.iur., pročelnica Upravnog odjela za imovinsko pravne poslove i upravljanje imovinom.

Predsjednik Gradskog vijeća izvijestio je vijećnike da je Odbor za financije, gradski proračun

i gradsku imovinu i Odbor za gospodarstvo i poduzetništvo na svojim sjednicama razmatrali su navedenu točku te predlažu da se donese Odluka o odobrenju prodaje zemljišta u Poduzetničkoj zoni „Gornje Mekušje“.

Budući nije bilo rasprave, od nazočnih 21 vijećnika u vijećnici, vijeće je sa 21 glasom ZA donijeli su sljedeću

O D L U K U

I

Odobrava se prodaja slijedećih nekretnina:

- k.č.br. 518/8, Mekušanska cesta, dvorište, površine 8442 m2, upisana u zk.ul.br. 684 k.o. Gornje Mekušje, po početnoj cijeni od 1.070.421,22 kuna,

- k.č.br. 518/9, Mekušanska cesta, dvorište, površine 2856 m2, upisana u zk.ul.br. 684 k.o. Gornje Mekušje, po početnoj cijeni od 362.132,55 kuna,

- k.č.br. 518/10, Mekušanska cesta, dvorište, površine 23332 m2, upisana u zk.ul.br. 684 k.o. Gornje Mekušje, po početnoj cijeni od 2.958.430,22 kuna,

- k.č.br. 518/11, Mekušanska cesta, dvorište, površine 5907 m2, upisana u zk.ul.br. 684 k.o. Gornje Mekušje, po početnoj cijeni od 748.990,54 kuna,

- k.č.br. 518/13, Mekušanska cesta, dvorište, površine 6968 m2, upisana u zk.ul.br. 684 k.o. Gornje Mekušje, po početnoj cijeni od 883.522,28 kuna,

- k.č.br. 518/14, Mekušanska cesta, dvorište, površine 8838 m2, upisana u zk.ul.br. 684 k.o. Gornje Mekušje, po početnoj cijeni od 1.120.632,88 kuna,

- k.č.br. 518/15, Mekušanska cesta, dvorište, površine 3339 m2, upisana u zk.ul.br. 684 k.o. Gornje Mekušje, po početnoj cijeni od 423.375,56 kuna,

- k.č.br. 518/16, Mekušanska cesta, dvorište, površine 3338 m2, upisana u zk.ul.br. 684 k.o. Gornje Mekušje, po početnoj cijeni od 423.248,76 kuna,

- k.č.br. 518/17, Mekušanska cesta, dvorište, površine 4307 m2, upisana u zk.ul.br. 684 k.o. Gornje Mekušje, po početnoj cijeni od 546.115,16 kuna,

- k.č.br. 518/18, Mekušanska cesta, dvorište, površine 13984 m2, upisana u zk.ul.br. 684 k.o. Gornje Mekušje, po početnoj cijeni od 1.773.130,82 kuna.

II

Ova odluka objavit će se u Glasniku Grada Karlovca.

**TOČKA 7.**

**ZAKLJUČAK O PRIHVAĆANJU IZVJEŠĆA O OBAVLJENOJ FINANCIJSKOJ REVIZIJI S UGRAĐENIM OČITOVANJEM GRADA KARLOVCA ZA 2018. GODINU**

Uvodno obrazloženje dala je gospođa Lidija Malović, dipl.oec., pročelnica Upravnog odjela za proračun i financije.

Predsjednik Gradskog vijeća izvijestio je vijećnike da je Odbor za financije, gradski proračun

i gradsku imovinu na svojoj sjednici razmatrali su navedenu točku te predlažu da se donese Zaključak o prihvaćanju izvješća o obavljenoj financijskoj reviziji s ugrađenim očitovanjem Grada Karlovca za 2018. Godinu.

U raspravi sudjelovali su: gospodin Dubravko Golubić i gospođa Lidija Malović.

Nakon provedene rasprave od nazočnih 22 vijećnika u vijećnici, vijeće je sa 17 glasova ZA i 5 glasova PROTIV donijelo sljedeći

Z A K L J U Č A K

I

Prihvaća se Izvješće o obavljenoj financijskoj reviziji s ugrađenim očitovanjem Grada Karlovca za 2018. godinu Državnog ureda za reviziju Područni ured Karlovac od 17.prosinca 2019. godine

II

Ovaj Zaključak objavit će se u „Glasniku“ Grada Karlovca. Nalaz revizije pohranit će se uz izvornik Zaključka i neće se objavljivati.

**TOČKA 8.**

**RJEŠENJE O RAZRJEŠENJU I IMENOVANJU ČLANA ODBORA ZA FINANCIJE, GRADSKI PRORAČUN I GRADSKU IMOVINU GRADSKOG VIJEĆA GRADA KARLOVCA**

Uvodno obrazloženje dao je gospodin Matija Furač, struč.spec. oec., predsjednik Odbora za izbor i imenovanja.

Predsjednik Gradskog vijeća izvijestio je vijećnike da je Odbor za izbor i imenovanja na svojoj sjednici razmatrali su naveden točku te predlažu da se donese Rješenje o razrješenju i imenovanju člana Odbora za financije, gradski proračun i gradsku imovinu Gradskog vijeća grada Karlovca

Budući nije bilo rasprave, od nazočnih 21 vijećnika u vijećnici, vijeće je sa 21 glasom ZA donijelo sljedeće

**R J E Š E NJ E**

o razrješenju i imenovanju člana Odbora za financije, gradski proračun i gradsku imovinu

Gradskog vijeća grada Karlovca

Članak 1.

### KATARINA MALENICA razrješuje se dužnosti članice Odbora za financije, gradski proračun i gradsku imovinu Gradskog vijeća grada Karlovca.

Članak 2.

LIDIJA KLOBUČAR imenuje se za člana,-icu Odbora za financije, gradski proračun i gradsku imovinu Gradskog vijeća grada Karlovca.

Članak 3.

Ovo Rješenje stupa na snagu danom donošenja, a objavit će se u Glasniku grada Karlovca.

Dovršeno u 12,30 sati.

ZAPISNIČAR PREDSJEDNIK

GRADSKOG VIJEĆA GRADA KARLOVCA

Višnjica Jurković

Matija Furač, struč. spec.oec..