|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA:…

URBROJ: ….

Karlovac, ….. 2020. godine **PRIJEDLOG**

Na temelju članka 59. Zakona o održivom gospodarenju otpadom („Narodne novine“ br. 94/13,73/17 14/19), članka 20. stavka 2. Pravilnika o građevnom otpadu i otpadu koji sadrži azbest (Narodne novine 69/2016) i članaka 34. i 97. Statuta Grada Karlovca (Glasnik Grada Karlovca broj 1/15-potpuni tekst, 3/18 i 13/18) Gradsko vijeće grada Karlovca je na \_\_ sjednici održanoj dana \_\_\_\_\_ 2020. godine donijelo sljedeću

ODLUKU

O ODLAGANJU GRAĐEVNOG OTPADA KOJI SADRŽI AZBEST

I

Odobrava se odlaganje građevnog otpada koji sadrži azbest s područja svih gradova i općina u Republici Hrvatskoj na izgrađenoj plohi (kazeti) na odlagalištu komunalnog otpada “Ilovac” Karlovac. Ukupna količina odloženog građevnog otpada koji sadrži azbest može iznositi maksimalno do 500 m3 godišnje ukoliko otpad potječe iz jedinica lokalne samouprave izvan Karlovačke županije.

II

Tvrtka Čistoća d.o.o.Karlovac, Gažanski trg 8, Karlovac koja upravlja plohom (kazetom) za odlaganje građevnog otpada koji sadrži azbest dužna je preuzimati i zbrinjavati građevni otpad koji sadrži azbest sukladno odredbama Zakona o održivom gospodarenjuju otpadom te drugim primjenjivim zakonskim i podzakonskim propisima.

III

Ova Odluka donosi se za razdoblje od godinu dana od dana stupanja na snagu ove Odluke.

IV

Stupanjem na snagu ove Odluke prestaje važiti Odluka Gradskog vijeća od 8. lipnja 2010. godine (KLASA: 021-05/10-01/4, URBROJ: 2133/01-11-01/10-10-17).

V

Ova Odluka stupa na snagu osmog dana od dana objave u „Glasniku Grada Karlovca“.

PREDSJEDNIK

GRADSKOG VIJEĆA GRADA KARLOVCA

Matija Furač, struč. spec. oec.

DOSTAVITI:

1. Ured gradonačelnika, ovdje
2. Upravni odjel za prostorno uređenje, gradnju i zaštitu okoliša 2x, ovdje
3. Čistoća d.o.o. Karlovac, Gažanski trg 8, Karlovac
4. Predsjednik Gradskog vijeća, ovdje
5. Ministarstvo zaštite okoliša i energetike, Radnička cesta 80, Zagreb
6. Dokumentacija
7. Zapisnik
8. Glasnik Grada Karlovca
9. Pismohrana

Obrazloženje

Tvrtka Čistoća d.o.o.Karlovac podnijela je Gradu Karlovcu zahtjev za izmjenu Odluke Gradskog vijeća KLASA:021-05/10-01/4; URBROJ:2133/01-11-01/10-10 od 08. lipnja 2010. godine kojom je na plohi (kazeti) za azbest koja se nalazi na odlagalištu otpada Ilovac dozvoljeno odlaganje građevnog otpada koji sadrži azbest samo s područja Karlovačke županije. Kazeta za azbest izgrađena je 2010. godine sredstvima Fonda za zaštitu okoliša i energetsku učinkovitost, te je predana tvrtki Čistoća d.o.o. Karlovac. Kapacitet izgrađene kazete za azbest je 9000 m³. Prema geodetskoj snimci (ožujak 2019.) preostali kapacitet iznosi 4772 m³, odnosno ista je popunjena oko 47% . Na kazetu za azbest dozvoljeno je odlagati otpad koji sadrži azbest do otvaranja centra za gospodarenje otpadom. Obzirom na popunjenost kazete, prijedlog tvrtke Čistoća d.o.o. je da uz građevni otpad koji sadrži azbest s područja Karlovačke županije, se prihvaća i otpad s područja drugih jedinica lokalne samouprave u Republici Hrvatskoj. Obzirom da tvrtka Čistoća d.o.o. Karlovac s Fondom za zatitu okoliša i energrtsku učinkovitost ima zaključene ugovore o preuzimanju i zbrinjavanju građevnog otpada koji sadrži azbest na izgrađenoj plohi na odlagalištu otpada Ilovac, uputila je Fondu zahtjev za davanje prethodne suglasnosti da se građevni otpad koji sadrži azbest zaprima i iz jedinica lokane samouprave izvan Karlovačke županije. Fond se pozitivno očitovao u studenom 2019. navodeći da komunalno društvo zadržava pravo preuzimanja građevinskog otpada koji sadrži azbest, a koji je prikupio ovlašteni sakupljač i sa područja drugih županija.

Postupajući po zahtjevu Čistoće d.o.o., obzirom na preostali nepopunjeni kapacitet kazete za azbest, dopušta se odlaganje otpada koji sadrži azbest koji je nastao i izvan Karlovačke županije uz ograničenje količine do 500 m3, a sve u cilju da ostane dovoljan kapacitet kazete za potrebe stanovnika Karlovačke županije. Također, ova Odluka donosi se na razdoblje od godinu dana kako bi se ovisno o dinamici popunjavanja kazete ubuduće mogla donijeti nova odluka.

Slijedom obrazloženog, predlaže se Gradskom vijeću donošenje predmetne Odluke.

Pročelnica Upravnog odjela

za prostorno uređenje, gradnju i zaštitu okoliša

dr.sc. Ana Hranilović Trubić, dipl.ing.građ.