GRADSKO VIJEĆE

KLASA: …….

URBROJ: …… P R I J E D L O G

Karlovac, …….

Na temelju članka 34. i 97. Statuta Grada Karlovca („Glasnik Grada Karlovca“ br. 1/15 – potpuni tekst, 3/18, 13/18) Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_\_ 2020. godine donijelo je:

**ODLUKU**

**o postupku nabave radova na sanaciji klizišta u Skakavcu**

**Članak 1.**

Postupak nabave radova na sanaciji klizišta u Skakavcu provest će se sukladno Zakonu o javnoj nabavi (Narodne novine, broj: 120/2016) primjenom otvorenog postupka javne nabave male vrijednosti u predmetu nabave: Sanacija klizišta u Skakavcu.

Za pripremu i provedbu postupka bit će imenovani ovlašteni predstavnici naručitelja Odlukom gradonačelnika.

**Članak 2.**

Procijenjena vrijednost nabave iznosi 1.400.000,00 kn bez poreza na dodanu vrijednost.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Ova Odluka stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Matija Furač, struč.spec.oec**

**DOSTAVITI:**

1. Ured gradonačelnika, ovdje
2. Upravni odjel za proračun i financije, ovdje
3. Upravni odjel prostorno uređenje, gradnju i zaštitu okoliša, ovdje
4. Predsjednik Gradskog vijeća, ovdje
5. Dokumentacija
6. Zapisnik
7. Glasnik Grada Karlovca
8. Pismohrana

**OBRAZLOŽENJE**

Zahvat u prostoru za koji će se provesti postupak javne nabave radova obuhvaća sanaciju klizišta u Skakavcu. Ukupna procijenjena vrijednost nabave radova iznosi 1.400.000,00 kn bez PDV-a odnosno 1.750.000,00 kn sa PDV-om.

Područje nestabilne padine i predmetnog klizišta nalazi se u mjestu Skakavac. Inženjersko-geotehničkom vizualnom prospekcijom šireg područja dobiven je uvid u karakter nestabilnosti na predmetnom području. Prepoznato je klizno tijelo koje se proteže u duljini od cca 90 m koje je zahvatilo sjeverni dio k.č.br. 2436 k.o. Skakavac. Stabilnost pokosa između školske zgrade i lokalne prometnice u podnožju padine na predmetnoj lokaciji je značajno narušena nastalim pukotinama i nabiranjem tla.

Osnovni zadatak radova sanacije na predmetnoj lokaciji jest otklanjanje uočenih nedostataka koji su doveli do stvaranja klizišta koje obuhvaća dvorište i igralište škole, kako se ona ne bi u budućnosti ponovila, te kako bi se u fazi eksploatacije omogućilo sigurno korištenje školske okućnice. Tehničkim rješenjem je na potezu sanacije obuhvaćeno osiguranje nestabilnog pokosa u cilju onemogućavanja daljnjeg narušavanja stabilnosti pokosa, uz uređenje odvodnje podzemnih i oborinskih voda.

Projektnom dokumentacijom obuhvaćena je sanacija oštećenja u zoni klizišta izvedbom potpornog zida od gabionske konstrukcije duljine 9,0 m promjenjive visine (3,0–8,0 m) te sustava za odvodnju podzemnih i procjednih voda.

Slijedom gore obrazloženog, predlaže se Gradskom vijeću Grada Karlovca donošenje Odluke o postupku nabave radova na sanaciji klizišta u Skakavcu kako je predloženo.

U Karlovcu, 21.04.2020. godine

**PROČELNICA:**

**dr.sc. Ana Hranilović Trubić, dipl.ing.građ.**