GRADSKO VIJEĆE

KLASA: …….

URBROJ: …… P R I J E D L O G

Karlovac, …….

Na temelju članka 34. i 97. Statuta Grada Karlovca („Glasnik Grada Karlovca“ br. 1/15 – potpuni tekst 3/18, 13/18) Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_\_ 2020. godine donijelo je:

**ODLUKU**

**o postupku nabave radova na izgradnji dijela groblja Hrnetić**

**Članak 1.**

Postupak nabave radova na izgradnji dijela groblja Hrnetić provest će se sukladno Zakonu o javnoj nabavi (NN broj: 120/2016) primjenom otvorenog postupka javne nabave male vrijednosti s ciljem sklapanja okvirnog sporazuma u trajanju od četiri (4) godine, u predmetu nabave: Radovi na izgradnji dijela groblja Hrnetić.

Za pripremu i provedbu postupka bit će imenovano stručno povjerenstvo naručitelja Odlukom gradonačelnika.

**Članak 2.**

Procjenjena vrijednost nabave iznosi 2.900.000,00 kn bez PDV-a.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 2.**

Ova Odluka stupa na snagu prvog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Matija Furač, struč.spec.oec.**

**DOSTAVITI:**

1. Ured gradonačelnika
2. Upravni odjel za proračun i financije, ovdje
3. Upravni odjel prostorno uređenje, gradnju i zaštitu okoliša, ovdje 2x
4. Predsjednik Gradskog vijeća, ovdje
5. Ministarstvo uprave, Zagreb, Maksimirska 63
6. Dokumentacija
7. Zapisnik
8. Glasnik Grada Karlovca
9. Pismohrana

**OBRAZLOŽENJE**

Radovi na izgradnji dijela groblja Hrnetić sastoje se od proširenja groblja i izgradnje komunalne infrastrukture. Izgradit će se glavna staza te pristupne grobne staze, a prostor groblja ogradit će se ogradom ispod koje se na južnom dijelu gradi potporni zid. Unutar zelenog pojasa predviđeno je postavljanje centralnog križa. Prostor oko križa opločiti će se betonskim opločnicima. Također se gradi javna rasvjeta groblja i postavljanje slavina za opskrbu vodom. Prostor groblja će biti hortikulturno uređen i opremljen urbanom opremom. Nabava se provodi za radove koji će se odvijati tijekom četiri (4) godine.

Vrijednost navedenih radova iznosi 2.900.000,00 kuna bez PDV-a.

Slijedom gore obrazloženog, predlaže se Gradskom vijeću Grada Karlovca donošenje Odluke o postupku nabave radova na izgradnji dijela groblja Hrnetić.

U Karlovcu, 05.05.2020. godine

**PROČELNICA:**

**dr.sc. Ana Hranilović Trubić, dipl.ing.građ.**