**GRADSKO VIJEĆE**

KLASA:

URBROJ:

Karlovac,

***Prijedlog***

Na temelju čl. 34. i 97. Statuta Grada Karlovca (Glasnik Grada Karlovca broj 1/15 – potpuni tekst, 3/18, 13/18) Gradsko vijeće Grada Karlovca je na \_\_\_ sjednici održanoj dana \_\_\_\_\_\_\_2020. godine donijelo sljedeće

ODLUKA O SUGLASNOSTI

I.

Daje se suglasnost za potpisivanje Povelje o suradnji mreže savjeta mladih Karlovačke županije.

II.

Ova odluka o suglasnosti objavit će se u Glasniku Grada Karlovca, a tekst Povelje pohranit će se uz izvornik i neće se objavljivati.

PREDSJEDNIK

GRADSKOG VIJEĆA GRADA KARLOVCA

Matija Furač, struč. spec. oec.

OBRAZLOŽENJE

Temeljem Članka 2. Zakona o savjetima mladih (N.N. 41/14) Savjeti mladih osnivaju se kao savjetodavna tijela jedinice lokalne i područne (regionalne) samouprave koja promiču i zagovaraju prava, potrebe i interese mladih na lokalnoj i područnoj (regionalnoj) razini.

Poveljom o suradnji Mreže savjeta mladih Karlovačke županije (u nastavku teksta: Povelja) uređuje se osnivanje Mreže savjeta mladih Karlovačke županije (u nastavku teksta: Mreže savjeta mladih), njezin djelokrug rada i interesa te pitanja važna za rad Mreže savjeta mladih.

Mreža savjeta mladih okuplja županijski te gradske i općinske Savjete mladih koji su osnovani i djeluju na prostoru Karlovačke županije. Nakon potpisivanja Povelje Savjeti mladih Karlovačke županije zejedno će zagovarati interese mladih, realizirat će projekte i aktivnosti te provoditi inicijative koje će uključivati mlade u društveni život njihovog grada, općine odnosno županije.

Cilj ove Povelje je povećati suradnju svih savjeta mladih osnovanih na području Karlovačke županije.

Predlaže se Gradskom vijeću odluka o suglasnosti za potpisivanje Povelje o suradnji mreže savjeta mladih Karlovačke županije.

PROČELNICA

Upravnog odjela za društvene djelatnosti

Draženka Sila - Ljubenko, prof.

Sastavila:

Viši stručna suradnica za rad s mladima

i provođenje manifestacija

Davorka Radović, dipl. pol.

**POVELJA O SURADNJI MREŽE SAVJETA MLADIH**

**KARLOVAČKE ŽUPANIJE**

**I.**

Poveljom o suradnji Mreže savjeta mladih Karlovačke županije (u nastavku teksta: Povelja) uređuje se osnivanje Mreže savjeta mladih Karlovačke županije (u nastavku teksta: Mreže savjeta mladih), njezin djelokrug rada i interesa te pitanja važna za rad Mreže savjeta mladih.

Mreža savjeta mladih okuplja županijski te gradske i općinske Savjete mladih koji su osnovani i djeluju na prostoru Karlovačke županije. Nakon potpisivanja Povelje Savjeti mladih Karlovačke županije zejedno će zagovarati interese mladih, realizirat će projekte i aktivnosti te provoditi inicijative koje će uključivati mlade u društveni život njihovog grada, općine odnosno županije.

Cilj ove Povelje je povećati suradnju svih savjeta mladih osnovanih na području Karlovačke županije.

**II.**

U okviru svoga djelokruga Mreža savjeta mladih:

- raspravlja o pitanjima značajnim za rad savjeta mladih s područja Karlovačke županije

- donosi zaključke u području politika za mlade koje provode savjeti mladih na području Karlovačke županije

- raspravljaju i donose zaključke/ stajališta/ prijedloge koji se tiču i nacionalne politike za mlade

- konzultira se s organizacijama mladih o temama bitnim za mlade

- surađuje s tijelima jedinica lokalne, odnosno područne (regionalne) samouprave u području politika za mlade

- raspravlja o potrebama i problemima mladih, a po potrebi predlaže određene aktivnosti za otklanjanje nastalih problema i poboljšanje položaja mladih

- razmjenjuje primjere dobre prakse

- potiče informiranje mladih o svim pitanjima značajnim za unaprjeđivanje položaja mladih, suradnju i razmjenu iskustava s organizacijama civilnoga društva i odgovarajućim tijelima drugih zemalja

- provodi zajedničke aktivnosti i projekte koji su od značaja za mlade i za društveni razvoj općenito

- sudjeluje u kreiranju, usklađivanju i praćenju provedbe lokalnih programa djelovanja za mlade

- zagovara interesa mladih prema institucijama i tijelima vlasti

- potiče suradnju s drugim savjetodavnim tijelima mladih u Republici Hrvatskoj i inozemstvu.

**III.**

Sjednice Mreže savjeta mladih otvorene su za javnost, a glasovanje se provodi na temelju načela jedan (1) Savjet ima jedan (1) glas. Ne postoji ograničenje broja članova pojedinog Savjeta koji dolaze na sjednicu.

Savjeti mladih koji su osnovani na području Karlovačke županije nakon osnivanja Mreže savjeta mladih mogu se pridružiti ovoj Povelji posebnim Amandmanom kojeg potpisuju zajedno sa svim predsjednicima Savjeta mladih koji čine Mrežu savjeta mladih.

Novoosnovani Savjet mladih uz pomoć Savjeta mladih Karlovačke županije organizira sjednicu Mreže savjeta mladih u lokalnoj zajednici novoosnovanog Savjeta mladih.

**IV.**

Redovite sjednice Mreže savjeta mladih održavaju se kružno u svim lokalnim sredinama Karlovačke županije u kojima djeluje aktivan Savjet mladih član Mreže savjeta mladih.

Sjednice saziva te njima predsjeda Savjet mladih lokalne samouprave u kojoj se sjednica održava.

Sjednice se održavaju najmanje dva puta godišnje, a po potrebi i češće.

**V.**

Nije dopušteno organizirati sjednicu pojedinog Savjeta mladih unutar sjednice Mreže savjeta mladih.

**VI.**

Svaki Savjet može predložiti točku dnevnog reda o kojoj želi raspraviti. Na temelju pristiglih prijeloga tema dnevnoga reda, predsjedavajući Savjet mladih sastavit će dnevni red sjednice.

Točke dnevnog reda vezane su s aktivnostima, projektima, primjerima iz prakse, iskustvima s konferencija, problemima, svim temama koje obuhvaćaju djelokrug rada savjeta mladih.

Materijale za sjednicu Mreže potrebno je poslati 10 dana ranije, kako bi Savjeti mogli održati svoju sjednicu na kojoj će raspraviti o dnevnom redu nadolazeće sjednice Mreže.

**VII.**

Savjet mladih Karlovačke županije nadzire organizaciju sjednica, konzultira predsjedavajući Savjet, brine o rokovima provedbe, te po potrebi osigurava logističku i financijsku pomoć.

Savjet mladih Karlovačke županije je ispred Mreže savjeta mladih zadužen za edukaciju novo konstituiranih savjeta mladih te budućih saziva već postojećih Savjeta o djelokrugu rada savjeta mladih te Mreži savjeta mladih.

**VIII.**

Povelja stupa na snagu potpisivanjem te se sklapa na neodređeno vrijeme.

Po isteku mandata članova pojedinog Saziva članstvo u Mreži savjeta mladih prenosi se na idući Saziv.

Svaki savjet mladih ima pravo napustiti Mrežu savjeta mladih uz pisano obrazloženje.

**IX.**

Dopune i/ili izmjene okvirne Povelje ništave se ukoliko nisu poslane u pisanom obliku.

Savjeti zajedno raspravljaju usklađenost dopuna/e s ciljevima osnivanja Mreže te izmjenu prijeporne odredbe ocjenjuju kao bolje, odnosno lošije, rješenje u odnosu na već postojeću.

Za izmjene i dopune potrebna je dvotrećinska većina svih Savjeta koji čine Mrežu. Za izglasavanje preostalih odluka dovoljna je natpolovična većina prisutnih Savjeta.

**X.**

Ova Povelja je sastavljena u 11 (slovima: jedanaest) istovjetnih jednakovažećih primjeraka od kojih svaka strana zadržava 1 (slovima: jedan) primjerak.

U znak prihvaćanja, svi Savjeti potpisuju ovu Povelju.

U-------------,------------. god.

|  |  |
| --- | --- |
| Savjet mladih Karlovačke županije  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Predsjednica, Kristina Milašinčić | Savjet mladih Grada Karlovca  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Predsjednica, Stella Žaja |
|  |  |
| Savjeta mladih Grada Ozlja  \_\_\_\_\_\_\_\_\_\_\_\_\_\_\_\_\_\_\_\_\_\_\_  Predsjednik, Hrvoje Zoretić | Savjeta mladih Grada Duga Rese  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Predsjednik, Borna Grgurić |
|  |  |
|  |  |
| Savjeta mladih Grada Ogulina  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Predsjednica, Lucija Luketić | Savjeta mladih Grada Slunja  \_\_\_\_\_\_\_\_\_\_\_\_\_\_\_\_\_\_\_\_\_\_\_  Predsjednica, Matea Obajdin |
|  |  |
|  |  |
| Savjeta mladih Općine Žakanje  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Predsjednica, Nikolina Boldin | Savjeta mladih Općine Lasinja  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Predsjednik, Filip Pavek |
|  |  |
|  |  |
| Savjeta mladih Općine Josipdol  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Predsjednik, Filip Franjković | Savjeta mladih Općine Cetingrad  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Predsjednica, Adrijana Stjepić |
|  |  |
|  | Savjeta mladih Općine Rakovica  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Predsjednica, Antonija Vuković |
|  |  |
|  |  |