|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

GRADA KARLOVCA PRIJEDLOG

# **Z A P I S N I K**

sa izvanredne 33. sjednice Gradskog vijeća grada Karlovca održane dana 24. ožujka 2020. godine, s početkom u 09,00 sati u Velikoj vijećnici Gradskog vijeća grada Karlovca, Banjavčićeva 9, koja se prenosila uživo putem YOUTUBE kanala Grada Karlovac.

ČLANOVI GRADSKOG VIJEĆA GRADA KARLOVCA koji su sudjelovali u radu sjednice

elektroničkim putem i telefonom: Anita Bolarić, Marija Bodrožić Zorić, Alen Čujko, Josip Čavlović,

Zvonimir Radečić, Želimir Feitl, Matija Furač, Danica Golubić, Dubravko Golubić, Renato Humić,

Tihomir Ivšić, Filip Jarnević, Martina Kostolanji, Bruno Dobranić, Boro Mrkalj, Marija Pavičić, Davor

Petračić, Dubravko Stavljenić, Željko Štajcer, Čedomir Tatalović, Goran Franković, Željka Verner i

Zoran Vučinić.

ČLAN GRADSKOG VIJEĆA GRADA KARLOVCA koji nije sudjelovao u radu sjednice elektroničkim putem: Marijan Fudurić

OSTALI NAZOČNI: Matija Furač, predsjednik Gradskog vijeća Grada Karlovca, Damir Mandić, gradonačelnik Grada Karlovca, Vlatko Kovačić, mag.iur., viši savjetnik za pravne poslove i poslove gradonačelnika, Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam, dr.sc. Ana Hranilović Trubić, dipl.ing.građ., pročelnica Upravnog odjela za prostorno uređenje, gradnju i zaštitu okoliša.

ZAPISNIČARKA: Višnjica Jurković

Sjednicu otvara gospodin Matija Furač, predsjednik Gradskog vijeća grada Karlovca i predložio je slijedeći

**D N E V N I R E D**

1. Odluka o načinu rada Gradskog vijeća grada Karlovca za vrijeme trajanja mjera sprječavanja širenja koronavirusa (COVID-19),
2. Donošenje Odluke o mjerama za ublažavanje posljedica izazvanih epidemijom koronavirusa na području Grada Karlovca
3. Odluka o odobrenju zaključenja Ugovora o sufinanciranju rada Centra za gospodarenje otpadom Karlovačke županije KODOS d.o.o. u 2020. godini
4. Odluka o odobrenju zaključenja Sporazuma o provedbi zajedničkih javnih nabava za projekt Poboljšanja vodnokomunalne infrastrukture aglomeracije Karlovac – Duga Resa
5. Odluka o postupku nabave radova „IZGRADNJA LINIJSKIH OBJEKATA AGLOMERACIJE KARLOVAC-DUGA RESA“
6. Odluka o postupku nabave usluge nadzora nad projektom „Poboljšanje vodnokomunalne infrastrukture Aglomeracije Karlovac-Duga Resa“
7. Odluka o postupku nabave usluge upravljanja projektom, podrške u provedbi postupaka javne nabave i pravne podrške u provedbi projekta „Poboljšanje vodnokomunalne infrastrukture Aglomeracije Karlovac-Duga Resa“
8. Odluka o postupku nabave radova na uređenju Obale V. Mažuranića

Članovi Gradskog vijeća su od ukupno svih 23 vijećnika koji sudjeluju u radu sjednice elektroničkim putem i telefonom glasali sa 13 ZA za predloženi dnevni red, predsjednik utvrđuje da je dnevni red usvojen sa 13 glasa ZA.

**TOČKA 1.**

**ODLUKA O NAČINU RADA GRADSKOG VIJEĆA GRADA KARLOVCA ZA VRIJEME TRAJANJA MJERA SPRJEČAVANJA ŠIRENJA KORONAVIRUSA (COVID-19**

Uvodno obrazloženje dao je gospodin Stjepan Mrežar, dipl.oec., pročelnik Ureda gradonačelnika putem elektroničke pošte.

Članovi Gradskog vijeća grada Karlovca su elektroničkim putem i telefonom uz sudjelovanje u glasovanju 23 (dvadesettri) gradska vijećnika sa 21 (dvadesetjedan) glasa ZA su donijeli sljedeću:

O D L U K U

o načinu rada Gradskog vijeća grada Karlovca za vrijeme trajanja mjera sprječavanja širenja koronavirusa (COVID-19)

I

Gradsko vijeće grada Karlovca za vrijeme trajanja mjera sprječavanja širenja koronavirusa (COVID-19), iznimno se može održati telefonskim putem, putem video konferencije ili glasovanjem putem elektroničke pošte (e-maila) radi donošenja odluke koja ne trpi odgodu vodeći računa o većini glasova potrebnoj za donošenje pojedine odluke, kao i načinu verifikacije takvoga načina izjašnjavanja.

II

Radi opće poznatih izvanrednih okolnosti Odluka stupa na snagu danom donošenja i objaviti će u Glasniku Grada Karlovca.

**TOČKA 2.**

**DONOŠENJE ODLUKE O MJERAMA ZA UBLAŽAVANJE POSLJEDICA IZAZVANIH EPIDEMIJOM KORONAVIRUSA NA PODRUČJU GRADA KARLOVCA**

Uvodno obrazloženje dala je gospođa Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam putem elektroničke pošte.

Članovi Gradskog vijeća grada Karlovca su elektroničkim putem i telefonom uz sudjelovanje u glasovanju 23 (dvadesettri) gradska vijećnika sa 22 (dvadesetdva) glasa ZA su donijeli sljedeću:

**O D L U K U**

**mjerama za ublažavanje posljedica izazvanih epidemijom koronavirusa na**

**području Grada Karlovca**

Članak 1.

Ovom Odlukom utvrđuju se mjere pomoći za ublažavanje posljedica izazvanih epidemijom koronavirusa na području Grada Karlovca kako slijedi:

1. **NAKNADA ZA KORIŠTENJE JAVNIH POVRŠINA**

Uvodi se privremena obustava plaćanja naknade za korištenje javnih površina gospodarskim subjektima, za razdoblje korištenja od 01.03.-30.06.2020. godine po rješenjima / ugovorima.

1. **ZAKUPNINA ZA POSLOVNE PROSTORE U VLASNIŠTVU GRADA KARLOVCA I PODZAKUPNINA ZA ZEMLJIŠTE**

Uvodi se privremena obustava plaćanja zakupnine za korištenje poslovnih prostora u vlasništvu Grada Karlovca i podzakupnine za zemljište za postavljene kućice na tržnici za razdoblje od 01.04.-30.06.2020. godine~~.~~

1. **KOMUNALNA NAKNADA**

Uvodi se privremena obustava plaćanja komunalne naknade za ožujak 2020.godine za sve poslovne prostore i građevinsko zemljište koje služi obavljanju poslovne djelatnosti osim

1. banaka,
2. osiguravajućih društava,
3. telekomunikacijskih poslovnih subjekata,
4. subjekata za priređivanje igara na sreću i djelatnosti kockanja i klađenja
5. trgovina na malo (prodavaonica) prehrambenim i higijenskim proizvodima
6. tržnice i ribarnice
7. ljekarne
8. prodavaonice za prodaju i izdavanje vetirinarsko -medicinskih proizvoda
9. poljoprivrednih ljekarni
10. benzinskih postaja
11. trgovine na malo u kioscima
12. pekarnice
13. prodavaonice hrane za životinje
14. trgovina na malo građevinskim materijalom
15. logistički i distributivni centri hrane, pića i higijenskih proizvoda

Uvodi se privremena odgoda plaćanja računa za komunalnu naknadu za mjesec travanj 2020. godine svim obveznicima plaćanja komunalne naknade za poslovne prostore i građevinsko zemljište koje služi obavljanju poslovne djelatnosti za 30 dana u odnosu na datum dospijeća računa.

1. **SPOMENIČKA RENTA**

Naplata spomeničke rente za 2020. godinu, koja se utvrđuje rješenjem Upravnog odjela za komunalno gospodarstvo Grada Karlovca, a koja je prihod proračuna Grada Karlovca i proračuna Republike Hrvatske, provodit će se sukladno Odluci Ministarstva kulture.

1. **DJEČJI VRTIĆ**

Uvodi se privremena obustava plaćanja participacije roditelja odnosno skrbnika u cijeni boravka djece u dječjim vrtićima kojima je osnivač Grad Karlovac od 16.03.2020. do ponovne mogućnosti korištenja usluga dječjih vrtića

1. **PRODUŽENI BORAVAK OSNOVNIM ŠKOLAMA GRADA KARLOVCA**

Uvodi se privremena obustava plaćanja particiipacije roditelja odnosno skrbnika za korištenje usluga produženog boravka u osnovnim školama kojima je osnivač Grad Karlovac od 16.03.2020. do ponovne mogućnosti korištenja usluga produženog boravaka u osnovnim školama.

1. **POTPORE MALE VRIJEDNOSTI**

Grad Karlovac će subvencionirati kamate na kredite za tekuću likvidnost u poslovnim bankama, u visini 50% kamate na rok od 3 godine, temeljem zahtjeva mikro i malih gospodarskih subjekata te fizičkih osoba koje obavljaju gospodarsku djelatnost (obrtnika), a po ugovorima o kreditu koji će biti zaključeni do 30.06.2020.godine.

Članak 2.

Zadužuju se nadležni upravni odjeli za provedbu svih aktivnosti za primjenu mjera za pomoć gospodarstvu iz članka 1. ove Odluke u najkraćem mogućem roku.

Članak 3.

Za vrijeme trajanja ovih mjera, Grad Karlovac, tvrtke i ustanove u vlasništvu Grada neće provoditi mjere prisilne naplate za svoja potraživanja protiv poslovnih subjekata i fizičkih osoba.

Članak 4.

Ova odluka stupa na snagu danom objave u „Glasniku Grada Karlovca.

**TOČKA 3.**

**ODLUKA O ODOBRENJU ZAKLJUČENJA UGOVORA O SUFINANCIRANJU RADA CENTRA ZA GOSPODARENJE OTPADOM KARLOVAČKE ŽUPANIJE KODOS D.O.O. U 2020. GODINI**

Uvodno obrazloženje dala je gospođa dr. sc. Ana Hranilović Trubić, dipl.ing.građ., pročelnica Upravnog odjela za prostorno uređenje, gradnju i zaštitu okoliša putem elektroničke pošte.

Članovi Gradskog vijeća grada Karlovca su elektroničkim putem i telefonom uz sudjelovanje u glasovanju 23 (dvadesettri) gradska vijećnika sa 14 (četrnaest) glasa ZA su donijeli sljedeću:

**O D L U K U**

**I.**

Odobrava se zaključenje Ugovora o sufinanciranju rada Centra za gospodarenje otpadom Karlovačke županije KODOS d.o.o. u 2020. godini.

**II.**

Ova Odluka stupa na snagu osmog dana od dana objave u „Glasniku Grada Karlovca“.

**TOČKA 4.**

**ODLUKA O ODOBRENJU ZAKLJUČENJA SPORAZUMA O PROVEDBI ZAJEDNIČKIH JAVNIH NABAVA ZA PROJEKT POBOLJŠANJA VODNOKOMUNALNE INFRASTRUKTURE AGLOMERACIJE KARLOVAC – DUGA RESA**

Uvodno obrazloženje dala je gospođa dr. sc. Ana Hranilović Trubić, dipl.ing.građ., pročelnica Upravnog odjela za prostorno uređenje, gradnju i zaštitu okoliša putem elektroničke pošte.

Članovi Gradskog vijeća grada Karlovca su elektroničkim putem i telefonom uz sudjelovanje u glasovanju 23 (dvadesettri) gradska vijećnika sa 14 (četrnaest) glasa ZA su donijeli sljedeću:

**O D L U K U**

**I.**

Odobrava se zaključenje Sporazuma o provedbi zajedničkih javnih nabava za projekt Poboljšanja vodnokomunalne infrastrukture aglomeracije Karlovac – Duga Resa između Grada Karlovca, Ulica I. Banjavčića 9, Karlovac, tvrtke Vodovod i kanalizacija d.o.o., Gažanski trg 8, Karlovac, tvrtke HEP ODS-Elektra Karlovac, Ulica V. Mačeka 44, Karlovac, tvrtke Gradska toplana d.o.o. Karlovac, Ulica T. Ujevića 7, Karlovac te Grada Duga Rese, Trg sv. Jurja 1, Duga Resa, u tekstu koji se nalazi u prilogu ove Odluke i čini njezin sastavni dio.

**II.**

Ova Odluka stupa na snagu osmog dana od dana objave u „Glasniku Grada Karlovca“.

P r i j e d l o g!

**VODOVOD I KANALIZACIJA d.o.o.**, Karlovac, Gažanski trg 8, MB: 1160818, OIB: 65617396824, kojeg zastupa direktor Katarina Malenica, mag.oec. (u daljnjem tekstu: **Investitor**)

i

**GRAD KARLOVAC**, Ulica Ivana Banjavčića 9, Karlovac, OIB: 25654647153, kojeg zastupa gradonačelnik Damir Mandić, dipl.teol. (u daljnjem tekstu: **Suinvestitor 1**)

i

**HEP ODS-Elektra Karlovac**, Vladka Mačeka 44, Karlovac, MBS: 080434230, OIB: 46830600751, kojeg zastupa direktor Zvonko Spudić, struč.spec.ing.sec.(u daljnjem tekstu: **Suinvestitor 2**)

i

**GRADSKA TOPLANA** **d.o.o. Karlovac**, Tina Ujevića 7, Karlovac, MBS: 080799600, OIB: 84300617934, kojeg zastupa direktor Hrvoje Klobučar, dipl.ing.el. (u daljnjem tekstu: **Suinvestitor 3**)

i

**GRAD DUGA RESA**, Trg Svetog Jurja 1, 47250, Duga Resa, OIB: 15857239976, kojeg zastupa gradonačelnik Tomislav Boljar, emba ( u daljnjem tekstu: **Suinvestitor 4**)

sklopili su sljedeći

**SPORAZUM O PROVEDBI ZAJEDNIČKIH JAVNIH NABAVA ZA PROJEKT**

**POBOLJŠANJA VODNOKOMUNALNE INFRASTRUKTURE AGLOMERACIJE KARLOVAC-DUGA RESA**

**Članak 1.**

**Uvodne odredbe**

Strane Sporazuma uvodno utvrđuju sljedeće:

1. Vodovod i kanalizacija d.o.o. Karlovac u suradnji s partnerima: Komunalno Duga Resa, Grad Karlovac, Grad Duga Resa i Općina Barilović, izradio je projektno-studijsku dokumentaciju i aplikacijski paket za sufinanciranje od strane EU za poboljšanje vodnokomunalne infrastrukture na području aglomeracije Karlovac-Duga Resa;
2. Naprijed navedeni projekt poboljšanja vodnokomunalne infrastrukture kandidiran je za sufinanciranje iz Kohezijskog fonda EU, te se provedba mora odvijati prema odredbama i smjernicama koje određuju pravila korištenja EU fondova;
3. Iz tog razloga projekt poboljšanje vodnokomunalne infrastrukture (u daljnjem tekst: Projekt A) imati će primarno mjesto u svim segmentima nabave i provedbe;
4. Grad Karlovac izradio je projektnu dokumentaciju za rekonstrukciju ili izgradnju preostale komunalne infrastrukture u ulicama koje su obuhvaćene projektom Investitora na području grada Karlovca (u daljnjem tekstu: Projekt B), HEP ODS-Elektra Karlovac izradio je projektnu dokumentaciju za dio svoje infrastrukture (u daljnjem tekstu: Projekt C), GRADSKA TOPLANA d.o.o.Karlovacprojektnu dokumentaciju za dio svoje infrastrukture (u daljnjem tekstu: Projekt D), te Grad Duga Resa projektnu dokumentaciju za dio svoje infrastrukture( u daljnjem tekstu: Projekt E)
5. Sukladno naprijed navedenom, za Projekt A izrađen je Troškovnik radova A, za Projekt B izrađen je Troškovnik radova B za Projekt C izrađen je Troškovnik C, za Projekt D izrađen je Troškovnik D i za Projekt E izrađen je Troškovnik E.
6. Da je opravdano i za sve sudionike ovog sporazuma korisno provođenje navedenih projekata istovremeno i od strane jednog izvođača.
7. Da je planirano razdoblje realizacije projekta tri godine- od 2020. godine do 2023. godine.
8. Da je nositelj/koordinator svih navedenih projekata ViK.

**Članak 2.**

**Predmet Sporazuma**

Predmet ovog Sporazuma je provedba zajedničkih javnih nabava i realizacija projekata A, B, C,D i E u dijelu odabira izvođača radova, te pružanja usluga stručnog nadzora i usluga upravljanja projektom, sukladno članku 190. Zakona o javnoj nabavi, a u okvirima i poštujući pravila i propise korištenja sredstava fondova EU.

Strane Sporazuma utvrđuju sljedeće:

da ukupna procijenjena vrijednost Projekata A, B, C , D i E, koja se odnosi na izvođenje radova, usluge stručnog nadzora i usluge upravljanja projektom, podrške u provedbi postupaka javne nabave i pravne podrške u provedbi projekta (u daljnjem tekstu: upravljanje projektom) iznosi 399.867.900,00 kuna bez PDV-a, od čega Projekt A iznosi 312.225.600,00 kuna bez PDV-a, Projekt B iznosi 74.017.600,00 kuna bez PDV-a, Projekt C iznosi 7.199.500,00 kuna bez PDV-a, Projekt D iznosi 4.640.300,00 kuna bez PDV-a, te projekt E iznosi 1.784.900,00 kuna bez PDV-a.

**Članak 3.**

**Cilj projekta**

Cilj i namjera ovog Sporazuma je omogućiti, u skladu s izrađenom studijsko-projektnom dokumentacijom poboljšanja vodnokomunalne infrastrukture i ostalom projektnom dokumentacijom, svrhovitu i ekonomičnu provedbu izgradnje ili rekonstrukcije iste, ali i ostale komunalne infrastrukture u ulicama koje su obuhvaćene izgradnjom.

**Članak 4.**

**Provedba projekata**

Investitor i Suinvestitori provesti će zajedničku javnu nabavu kao pet naručitelja i to primjenom otvorenog postupka javne nabave velike vrijednosti. Sudionici ovog Sporazuma kao javni naručitelji zajedno su odgovorni za ispunjenje svojih obveza u skladu sa Zakonom o javnoj nabavi.

Sudionici Sporazuma utvrđuju da će postupke javne nabave iz članka 2. ovog Sporazuma provesti Investitor te će isti biti ovlašteni predstavnik Suinvestitora u praćenju realizacije ugovora o javnoj nabavi, koji će biti sklopljeni po provedenom postupku javne nabave. Za pripremu i provedbu postupaka javne nabave, Investitor će odlukom direktora imenovati stručno povjerenstvo, u kojem će sudjelovati i Suinvestitori.

Svi naručitelji biti će ugovorne strane ugovora o javnoj nabavi, s time da je ukupni opseg ugovorenih radova podijeljen na pet troškovnika, te će Investitor biti ugovaratelj glede radova iz Troškovnika A, Suinvestitor 1 glede radova iz Troškovnika B, Suinvestitor 2 glede radova iz Troškovnika C, Suinvestitor 3 glede radova iz Troškovnika D i Suinvestitor 4 glede radova iz Troškovnika E.

Suinvestitori su odgovorni samo za obveze koje proistječu iz radova obuhvaćenih njegovim odgovarajućim Troškovnikom dok će Investitor biti odgovoran za obveze koje proistječu iz radova obuhvaćenih Troškovnikom A. Odgovornost Suinvestitora po bilo kojoj osnovi ograničena je na vrijednost radova obuhvaćenih njegovim Troškovnikom te se ista može povećati samo glede zahtjeva za dodatnim plaćanjima koji proisteknu iz njegovog odgovarajućeg troškovnika.

**Članak 5.**

**Jamstva**

Sve vrste jamstava po javnim nabavama odnosno ugovorima za radove, usluge nadzora i usluge upravljanja projektom koje će ponuditelj ili kasnije izvođač dostavljati naručitelju, dostavljat će Investitoru i jamstva će glasiti na Investitora, pored toga što će jamstvom biti pokriveno i dio radova ili usluga koji se odnosi na Suinvestitore. Suinvestitori ovim Sporazumom predaju, a Investitor preuzima sva prava i obveze postupanja po preuzetim jamstvima u ime i za račun svih Suinvestitora.

Svi troškovi ili prihodi po jamstvima će biti raspoređeni na Investitora ili Suinvestitora na kojeg se odnose, a ako je trošak ili prihod zajednički, raspoređuje se prema postotnom udjelu svakog od investitora u radovima ili uslugama na koje se jamstva odnose.

**Članak 6.**

**Plaćanje obaveza**

Radove obuhvaćene Troškovnikom A će Izvođaču neposredno plaćati Investitor dok će radove obuhvaćene Troškovnikom B, Izvođaču neposredno plaćati Suinvestitor 1, radove obuhvaćene Troškovnikom C, Izvođaču će neposredno plaćati Suinvestitor 2 te radove obuhvaćene Troškovnikom D, Izvođaču će neposredno plaćati Suinvestitor 3 i radove obuhvaćene Troškovnikom E, Izvođaču će neposredno plaćati Suinvestitor 4.

Odabrani ponuditelj s kojim se sklopi ugovor o javnoj nabavi voditi će poseban građevinski dnevnik za svaki troškovnik te će radove obračunavati odvojeno na način da će naručiteljima izdavati zasebne situacije/račune.

**Članak 7.**

**Prihvatljivi troškovi**

Pored nabave i plaćanja samih radova na izgradnji, predmet zajedničke nabave i provedbe biti će i pripadajuće usluge stručnog nadzora nad izvođenjem radova i usluga upravljanja projektom u pripadajućim dijelovima.

**Članak 8.**

**Obveze Sporazumnih strana**

Sudionici ovog Sporazuma obvezuju se da će međusobno surađivati, pružati si potrebnu stručnu i tehničku pomoć te međusobno koordinirati sve aktivnosti vezane uz pripremu i provedbu postupka javne nabava iz članka 2. ovoga Sporazuma, a što se posebno odnosi na izradu zajedničke dokumentacije za nadmetanje i zaključenje ugovora o javnoj nabavi.

Strane Sporazuma utvrđuju da će svaka od njih biti dužna osigurati financijska sredstva potrebna za realizaciju ugovora o radovima, usluzi stručnog nadzora i usluzi upravljanja projektom u pripadajućim dijelovima, kojih će svaka od strana biti investitorom i to sukladno cijenama koje budu ugovorene nakon provedbe postupka javne nabave.

Nakon sklapanja ovog Sporazuma Investitor i Suinvestitori se obvezuju imenovati svatko po jednu osobu – Predstavnike, koji će sudjelovati u provedbi Projekata, odnosno realizaciji ugovora.

Niti jedna od strana sporazuma neće biti odgovorna za plaćanje radova investitor kojih je druga strana, niti bilo kakvih posljedičnih troškova ili zahtjeva. Sve strane se obvezuju pravodobno podmirivati svoje obveze prema izvođaču/izvođačima kako ne bi došlo do zastoja radova ili kakvih drugih komplikacija.

**Članak 9.**

**Rješavanje sporova**

Bilo koji spor ili razliku u mišljenju, nastalu u tumačenju ili provedbi projekta i odredbi ovog Sporazuma, potpisnici Sporazuma će nastojati riješiti sporazumno.

U slučaju spora koji se ne može sporazumno riješiti, sporazumne strane ugovaraju nadležnost stvarno i mjesno nadležnog suda.

**Članak 10.**

**Završne odredbe**

Danom stupanja na snagu ovog Sporazuma raskida se Sporazum o zajedničkom sudjelovanju u provedbi projekta izgradnje vodnokomunalne infrastrukture aglomeracije Karlovac – Duga Resa od 26. srpnja 2018. godine (KLASA: 361-01/18-01/06, URBROJ: 2133/01-06/02-18-4; URBROJ: 2-0377-0001) sklopljen između Grada Karlovca i Vodovoda i kanalizacije d.o.o. te Sporazum o provedbi zajedničke javne nabave za projekt izgradnja vodnokomunalne infrastrukture aglomeracije Karlovac –Duga Resa od dana 12. rujna 2018. godine kojeg su sklopili Grad Karlovac, HEP ODS-Elektra Karlovac, Gradska Toplana i Vodovod i kanalizacija d.o.o.

Sporazumi iz prethodnog stavka ovog članka raskidom se stavljaju van snage čime više ne proizvode nikakve formalno pravne i druge učinke prema sporazumnim stranama međusobno, kao niti prema trećim osobama.

Sporazumne strane su suglasne da po osnovi Sporazuma iz stavka 1. ovog članka ne postoje pretpostavke za naknadu štete niti jedne od njih.

Ovaj Sporazum stupa na snagu danom potpisa zadnjeg potpisnika i vrijedi najkasnije do zatvaranja projekta.

Sporazum je sastavljen u 10 (deset) istovjetnih primjeraka od kojih svakoj sporazumnoj strani pripada po 2 (dva) primjerka.

**Za Investitora: Za Suinvestitora 1:**

**Vodovod i kanalizacija d.o.o. Grad Karlovac**

**Direktor: Gradonačelnik:**

Katarina Malenica, mag.oec. Damir Mandić, dipl.teol.

U Karlovcu, \_\_\_\_\_\_\_\_\_\_\_2020. U Karlovcu, \_\_\_\_\_\_\_\_\_ 2020.

URBROJ: KLASA: \_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_

**Za Suinvestitora 2: Za Suinvestitora 3:**

**HEP ODS-Elektra Karlovac Gradska toplana d.o.o. Karlovac**

**Direktor: Direktor:**

Zvonko Spudić, struč.spec.ing.sec. Hrvoje Klobučar, dipl.ing.el.

U \_\_\_\_\_\_\_\_\_\_\_\_\_\_, \_\_\_\_\_\_\_2020. U Karlovcu, \_\_\_\_\_\_\_2020.

URBROJ: \_\_\_\_\_\_\_\_\_\_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_\_\_\_

**Za Suinvestitora 4:**

**Grad Duga Resa Gradonačelnik:**

Tomislav Boljar, emba

U Duga Resi, \_\_\_\_\_\_\_\_\_\_\_ 2020.

KLASA: \_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_

**TOČKA 5.**

**ODLUKA O POSTUPKU NABAVE RADOVA „IZGRADNJA LINIJSKIH OBJEKATA AGLOMERACIJE KARLOVAC-DUGA RESA“**

Uvodno obrazloženje dala je gospođa dr. sc. Ana Hranilović Trubić, dipl.ing.građ., pročelnica Upravnog odjela za prostorno uređenje, gradnju i zaštitu okoliša putem elektroničke pošte.

Članovi Gradskog vijeća grada Karlovca su elektroničkim putem i telefonom uz sudjelovanje u glasovanju 23 (dvadesettri) gradska vijećnika sa 14 (četrnaest) glasa ZA su donijeli sljedeću:

**ODLUKU**

**o postupku nabave radova „Izgradnja linijskih objekata Aglomeracije Karlovac-Duga Resa“**

**Članak 1.**

Postupak nabave radova „Izgradnja linijskih objekata Aglomeracije Karlovac-Duga Resa“ provest će se sukladno Zakonu o javnoj nabavi („Narodne novine“, broj: 120/2016 ) primjenom otvorenog postupka javne nabave velike vrijednosti u predmetu nabave: „Izgradnja linijskih objekata Aglomeracije Karlovac-Duga Resa“.

Za pripremu i provedbu postupka bit će imenovani ovlašteni predstavnici naručitelja Odlukom gradonačelnika.

**Članak 2.**

Procijenjena vrijednost nabave iznosi 70.498.930,00 kn bez poreza na dodanu vrijednost.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Danom stupanja na snagu ove Odluke prestaje važiti Odluka o postupku nabave radova na dogradnji i rekonstrukciji sustava odvodnje i rekonstrukcije vodoopskrbnog sustava Aglomeracije Karlovac-Duga Resa („Glasnik Grada Karlovca“ br. 4/19).

**Članak 5.**

Ova Odluka stupa na snagu osmog dana od dana objave u „Glasniku Grada Karlovca“.

**TOČKA 6.**

**ODLUKA O POSTUPKU NABAVE USLUGE NADZORA NAD PROJEKTOM „POBOLJŠANJE VODNOKOMUNALNE INFRASTRUKTURE AGLOMERACIJE KARLOVAC-DUGA RESA“**

Uvodno obrazloženje dala je gospođa dr. sc. Ana Hranilović Trubić, dipl.ing.građ., pročelnica Upravnog odjela za prostorno uređenje, gradnju i zaštitu okoliša putem elektroničke pošte.

Članovi Gradskog vijeća grada Karlovca su elektroničkim putem i telefonom uz sudjelovanje u glasovanju 23 (dvadesettri) gradska vijećnika sa 14 (četrnaest) glasa ZA su donijeli sljedeću:

**ODLUKU**

**o postupku nabave usluge nadzora nad projektom „Poboljšanje vodnokomunalne infrastrukture Aglomeracije Karlovac-Duga Resa“**

**Članak 1.**

Postupak nabave usluge nadzora nad projektom „Poboljšanje vodnokomunalne infrastrukture Aglomeracije Karlovac-Duga Resa“ provest će se sukladno Zakonu o javnoj nabavi („Narodne novine“, broj: 120/2016) primjenom otvorenog postupka javne nabave male vrijednosti u predmetu nabave: Usluge nadzora nad projektom „Poboljšanje vodnokomunalne infrastrukture Aglomeracije Karlovac-Duga Resa“.

Za pripremu i provedbu postupka bit će imenovani ovlašteni predstavnici naručitelja Odlukom gradonačelnika.

**Članak 2.**

Procijenjena vrijednost nabave iznosi 2.513.620,00 kn bez poreza na dodanu vrijednost.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Danom stupanja na snagu ove Odluke prestaje važiti Odluka o postupku nabave usluge FIDIC i stručnog nadzora nad gradnjom - Dogradnja i rekonstrukcija sustava odvodnje i rekonstrukcije vodoopskrbnog sustava Aglomeracije Karlovac-Duga Resa („Glasnik Grada Karlovca“ br. 4/19).

**Članak 5.**

Ova Odluka stupa na snagu osmog dana od dana objave u „Glasniku Grada Karlovca“.

**TOČKA 7.**

**ODLUKA O POSTUPKU NABAVE USLUGE UPRAVLJANJA PROJEKTOM, PODRŠKE U PROVEDBI POSTUPAKA JAVNE NABAVE I PRAVNE PODRŠKE U PROVEDBI PROJEKTA „POBOLJŠANJE VODNOKOMUNALNE INFRASTRUKTURE AGLOMERACIJE KARLOVAC-DUGA RESA“**

Uvodno obrazloženje dala je gospođa dr. sc. Ana Hranilović Trubić, dipl.ing.građ., pročelnica Upravnog odjela za prostorno uređenje, gradnju i zaštitu okoliša putem elektroničke pošte.

Članovi Gradskog vijeća grada Karlovca su elektroničkim putem i telefonom uz sudjelovanje u glasovanju 23 (dvadesettri) gradska vijećnika sa 14 (četrnaest) glasa ZA su donijeli sljedeću:

**ODLUKU**

**o postupku nabave usluge upravljanja projektom, podrške u provedbi postupaka javne nabave i pravne podrške u provedbi projekta „Poboljšanje vodnokomunalne infrastrukture Aglomeracije Karlovac-Duga Resa“**

**Članak 1.**

Postupak nabave usluge upravljanja projektom, podrške u provedbi postupaka javne nabave i pravne podrške u provedbi projekta „Poboljšanje vodnokomunalne infrastrukture Aglomeracije Karlovac-Duga Resa“ provest će se sukladno Zakonu o javnoj nabavi („Narodne novine“, broj: 120/2016 ) primjenom otvorenog postupka javne nabave velike vrijednosti u predmetu nabave: usluge upravljanja projektom, podrške u provedbi postupaka javne nabave i pravne podrške u provedbi projekta „Poboljšanje vodnokomunalne infrastrukture Aglomeracije Karlovac-Duga Resa“.

Za pripremu i provedbu postupka bit će imenovani ovlašteni predstavnici naručitelja Odlukom gradonačelnika.

**Članak 2.**

Procijenjena vrijednost nabave iznosi 1.005.000,00 kn bez poreza na dodanu vrijednost.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Danom stupanja na snagu ove Odluke prestaje važiti Odluka o postupku nabave usluge upravljanja projektom (Tehnička pomoć) - Dogradnja i rekonstrukcija sustava odvodnje i rekonstrukcije vodoopskrbnog sustava Aglomeracije Karlovac-Duga Resa („Glasnik Grada Karlovca“ br. 4/19).

**Članak 5.**

Ova Odluka stupa na snagu osmog dana od dana objave u „Glasniku Grada Karlovca“.

**TOČKA 8.**

**ODLUKA O POSTUPKU NABAVE RADOVA NA UREĐENJU OBALE V. MAŽURANIĆA**

Uvodno obrazloženje dala je gospođa dr. sc. Ana Hranilović Trubić, dipl.ing.građ., pročelnica Upravnog odjela za prostorno uređenje, gradnju i zaštitu okoliša putem elektroničke pošte.

Članovi Gradskog vijeća grada Karlovca su elektroničkim putem i telefonom uz sudjelovanje u glasovanju 23 (dvadesettri) gradska vijećnika sa 14 (četrnaest) glasa ZA su donijeli sljedeću:

**ODLUKU**

**o postupku nabave radova na uređenju Obale V. Mažuranića**

**Članak 1.**

Postupak nabave radova na uređenju Obale V. Mažuranića provest će se sukladno Zakonu o javnoj nabavi (NN broj: 120/2016) primjenom otvorenog postupka javne nabave male vrijednosti u predmetu nabave: Radovi na uređenju Obale V. Mažuranića.

**Članak 2.**

Procjenjena vrijednost nabave iznosi 3.350.000,00 kn bez PDV-a.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 2.**

Ova Odluka stupa na snagu prvog dana od dana objave u „Glasniku Grada Karlovca“.

Dovršeno u 11,10 sati.

ZAPISNIČAR PREDSJEDNIK

GRADSKOG VIJEĆA GRADA KARLOVCA

Višnjica Jurković

Matija Furač, struč. spec.oec..