|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**P r i j e d l o g !**

Na temelju članaka 34. i 97. Statuta Grada Karlovca („Glasnik Grada Karlovca“ br. 1/15 – potpuni tekst, 3/18, 13/18), članka 71. Zakona o komunalnom gospodarstvu („Narodne novine“ br. 68/18, 110/18) i članka 6. Programom gradnje objekata i uređaja komunalne i druge infrastrukture u 2019. godini („Glasnik Grada Karlovca“ br. 20/18, 7/19, 11/19, 18/19) Gradsko vijeće Grada Karlovca na sjednici održanoj dana 2020. godine, donosi

**ZAKLJUČAK**

**I.**

Prihvaća se Izvješće o izvršenju Programa gradnje objekata i uređaja komunalne i druge infrastrukture u 2019. godini koje je sastavni dio ovog Zaključka.

**II.**

Ovaj Zaključak objavit će se u „Glasniku Grada Karlovca“ zajedno s Izvješćem iz toč. I. ovog Zaključka.

**PREDSJEDNIK**

**GRADSKOG VIJEĆA GRADA KARLOVCA**

**Matija Furač, struč.spec.oec.**

**DOSTAVITI:**

1. Ured gradonačelnika, ovdje
2. Upravni odjel za proračun i financije, ovdje
3. Upravni odjel za prostorno uređenje, gradnju i zaštitu okoliša, ovdje, 2x
4. Upravni odjel za društvene djelatnosti, ovdje
5. Gradski muzej Karlovac, Trg Josipa J. Strossmayera 7, Karlovac
6. Ministarstvo graditeljstva i prostornoga uređenja, Ulica Republike Austrije 20, Zagreb
7. Predsjednik Gradskog vijeća, ovdje
8. Dokumentacija
9. Glasnik Grada Karlovca
10. Zapisnik
11. Pismohrana

**OBRAZLOŽENJE**

Programom gradnje objekata i uređaja komunalne i druge infrastrukture u 2019. godini („Glasnik Grada Karlovca“ br. 20/18, 7/19, 11/19, 18/19, dalje u tekstu: Program) određene su aktivnosti i projekti vezani uz gradnju objekata i uređaja komunalne infrastrukture (nerazvrstane ceste, groblja, javne površine na kojima nije dopušten promet motornim vozilima i dr.), kao i druge infrastrukture društvene i javne namjene te izradu projektne dokumentacije.

Člankom 71. Zakona o komunalnom gospodarstvu („Narodne novine“ br. 68/18, 110/18) propisana je obveza gradonačelnika na podnošenje izvješća predstavničkom tijelu o izvršenju Programa za prethodnu kalendarsku godinu, a koje se podnosi istodobno s izvješćem o izvršenju proračuna.

Slijedom navedene obveze, ovim Izvješćem daje se iskaz utrošenih sredstva i kratki opis pojedinih ostvarenih aktivnosti, a sve u cilju cjelovitog prikaza izvršenja, odnosno realizacije Programa.

Program je tijekom 2019. godine, sukladno izmjenama i dopunama Proračuna Grada Karlovca, doživio određene izmjene te su konačno planirana sredstva u Programu iznosila 54.907.896,00 kuna od čega je realizirano 43.984.983,71 kuna, odnosno 80,11 %.

U 2019. godini jedino su sredstva za početak izgradnje Mrtvačnice Tušilović (koja su i bila planirana u tek inicijalnom iznosu - 50.000,00 kuna) ostala u cijelosti nerealizirana, budući da je postupak javne nabave za odabir izvođača radova pokrenut početkom 2020. godine. Do realizacije od tek 26,40% unutar projekta „Izgradnja Dječjeg vrtića Mahično“ došlo je zbog obveze da se u trenutku provedbe postupka nabave tj. zaključenja ugovora planiraju potrebna financijska sredstva, a plaćanje se vrši sukladno dinamici izvođenja radova koji se u ovom projektu najvećim djelom izvode u prvoj polovici 2020. godine. Razlog nešto manjeg postotka realizacije unutar projekta „Izgradnja pristupne prometnice CGO Babina gora“ (56,91%) su prvenstveno vremenski uvjeti. Projekt „Susret s rijekom“ – šetnica ostvaren je u 62,44% u odnosu na planirana sredstva, budući da su u 2019. godini planirani građevinski radovi gotovo u cijelosti dovršen, ali će se nabava multimedijske opreme realizirati u 2020. godini.

Za realizaciju svih projekata unutar ovog Programa bio je zadužen Upravni odjel za prostorno uređenje, gradnju i zaštitu okoliša, osim za projekte „Sportska dvorana OŠ Mahično” i „Izgradnja Dječjeg vrtića Mahično” koji su se realizirali unutar Upravnog odjela za društvene djelatnosti te za projekt „Radićeva ulica – rekonstrukcija i uređenje“ za koji je biozadužen Gradski muzej Karlovac.

Molimo Gradsko vijeće Grada Karlovca razmatranje te prihvaćanje predloženog Izvješća o izvršenju Programa gradnje objekata i uređaja komunalne i druge infrastrukture u 2019. godini, kako je prethodno i obrazloženo.

U Karlovcu, 5. ožujka 2020. godine

**Pročelnica Upravnog odjela za**

**prostorno uređenje, gradnju i zaštitu okoliša**

**dr.sc. Ana Hranilović Trubić, dipl.ing.građ.**

**U privitku:**

* Izvješće o izvršenju Programa gradnje objekata i uređaja komunalne i druge infrastrukture u 2019. Godini

|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

UPRAVNI ODJEL ZA PROSTORNO UREĐENJE,

GRADNJU I ZAŠTITU OKOLIŠA

Karlovac, 5. ožujka 2020.

**Izvješće o izvršenju Programa gradnje objekata i uređaja**

**komunalne i druge infrastrukture u 2019. godini**

Sukladno članku 71. Zakona o komunalnom gospodarstvu („Narodne novine“ br. 68/18, 110/18) i čl.6. Programa gradnje objekata i uređaja komunalne i druge infrastrukture u 2019. godini („Glasnik Grada Karlovca“ br. 20/18, 7/19, 11/19 i 18/19, dalje u tekstu: Program), podnosi se Izvješće o izvršenju Programa kojim se daje prikaz izvršenih rashoda za izgradnju objekata i uređaja komunalne (nerazvrstane ceste, groblja, javne površine na kojima nije dopušten promet motornim vozilima i dr.) infrastrukture i druge infrastrukture na području grada Karlovca u 2019. godini, kao i prikaz izvora financijskih sredstava za gradnju navedenih objekata i infrastrukture, kako slijedi:

1. **Kapitalni projekt: A03 3002 K300011 Uređenje i izgradnja prometnica**

PLANIRANO: 4.955.791,00 kn

OSTVARENO: 4.932.009,89 kn

INDEKS: 99,52 **%**

Sredstva u iznosu od 4.581264,41 kuna utrošena su za dovršetku radova (započetih u drugoj polovici 2018. godine), a koji se odnose na rekonstrukciju raskrižja Ulice Rakovac sa Domobranskom ulicom i Radićevom ulicom izgradnjom raskrižja kružnog oblika – rotora sa 4 kraka ukupne dužine 634,89 m. Unutar projekta u potpunosti je rekonstruiran dvostrani nogostup na način da je zadržana postojeća širina nogostupa, a asfalt zamijenjen opločnicima. Na lokaciji zahvata rekonstruira je i javna rasvjeta, DTK kanalizacija i hortikulturno uređenje. Projekt se provodio koordinirano s radovima na rekonstrukciji vodoopskrbe i sanitarne odvodnje tvrtke Vodovod i kanalizacija d.o.o.

Dio osiguranih sredstava u iznosu od 350.745,48 kuna utrošen je za cjeloviti dovršetak radova na rekonstrukciji prometnica Podgrađa, odnosno izvođenje IV. faze - uređenje Ulica P. Preradovića i I. Gundulića.

**2. Kapitalni projekt: A03 3002 K300014 Radićeva ulica – rekonstrukcija i uređenje**

PLANIRANO: 300.000,00 kn

OSTVARENO: 166.564,39 kn

INDEKS: 55,52 **%**

**S**redstva u iznosu od 166.564,39 kuna utrošena su za rashode za usluge, za materijal i energiju te druge rashode potrebne za izvođenje arheoloških istraživanja na dijelu Radićeve ulice, a kao predradnja u sklopu zahvata na rekonstrukciji prometnih površina i druge infrastrukture unutar kulturno – povijesne urbanističke cjeline Zvijezda. Vrsta arheoloških istraživanja, točne pozicije i obujam arheoloških radova određeni su prema posebnim uvjetima Ministarstva kulture, Konzervatorskog odjela u Karlovcu.

**3. Kapitalni projekt: A03 3002 K300016 Izgradnja groblja**

PLANIRANO: 717.000,00 kn

OSTVARENO: 514.923,24 kn

INDEKS: 71,82 %

U 2019. godini iznos od 50.250,00 kuna utrošen je za uslugu izrade glavnog projekta uređenja dijela groblja Hrnetić sa troškovnikom radova, a koji sadrži rješenje glavnih i pristupnih staza, centralni križ, rješenje odvodnje oborinskih voda, vodoopskrbe, mjesto za kontejner, rješenje hortikulture i urbane opreme te rješenje javne rasvjete.

Sredstva u ukupnom iznosu od 464.673,24 kuna utrošena su za radove i usluge stručnog nadzora na izgradnji grobnog polja 16 groblja Jamadol, a u okviru koji su izvedeni radovi na izgradnji grobnih staza, potpornih zidova, infrastrukture polja 16 te hortikulturno uređenje.

**4****. Kapitalni projekt: A03 3002 K300021 Odvodnja grada**

PLANIRANO: 950.000,00 kn

OSTVARENO: 931.212,96 kn

INDEKS: 98,02 %

Sredstva u iznosu od 439.375,00 kuna utrošena su za uslugu izrade projektne dokumentacije za rekonstrukciju Ljubljanske ulice, Ulice A. Nemčića do Marmonove aleje te Šporerove ulice do rijeke Kupe, a u sklopu koje se nalazi i koridor trase kanala oborinske odvodnje iz IV etape projekta odvodnje brdskih voda Luščića, Strmca i Dubovca. Izrada navedene projektne dokumentacije sufinancirana je od strane Hrvatskih voda (50%).

Iznos od 491.837,96 kuna utrošen je za radove i uslugu stručnog nadzora na izgradnji spojnog kolektora oborinske kanalizacije od poslovne zone Gornje Mekušje do regulacijskog kanala Gornje Mekušje.

**5. Kapitalni projekt: A03 3002 K300026 Projekt sanacije pothodnika**

PLANIRANO: 1.208.844,00 kn

OSTVARENO: 933.245,95 kn

INDEKS: 77,20 %

Iznos od 933.245,95 kuna utrošen je sufinanciranje radova na rekonstrukciji raskrižja Prilaz V. Holjevca (DC 1) - Trg hrvatskih branitelja - Ulica kralja Tomislava (obnova kolnika dijela državne ceste DC1 u Karlovcu, na dionici Pothodnik (Kralja Tomislava) – Smičiklasova) kojih su investitor Hrvatske ceste d.o.o.. Unutar izvedenih radova, Grad Karlovac je snosio troškove radova na hidroizolaciji iznad pothodnika, izolaciju zidova do visina drenaže i drenažu oko pothodnika, a sve kao nastavak ranije izvedenih radova na sanaciji prodora vode u pothodnik.

**6. Kapitalni projekt: A03 3002 K300028 Izrada projektne dokumentacije**

PLANIRANO: 2.624.750,00 kn

OSTVARENO: 2.208.620,49 kn

INDEKS: 84,15 **%**

Sredstva su utrošena za plaćanje doprinosa, suglasnosti, kontrola, atestiranja (iznos od 14.595,49 kn) te za izradu sljedeće projektne dokumentacije (iznos od 2.194.025,00 kn) :

* + Obilaznica Zvijezde – prometni elaborat, idejni projekt
  + Komunalna infrastruktura Zvijezde, izmjene i dopune glavnog projekta
  + Uređenje ulice Obala V. Mažuranića, glavni projekt
  + Oborinski kanal Sajevac, idejni i glavni projekt
  + Projekt Pješačko-biciklistička staza u ulici Žorovica
  + Uređenje okoliša Ulice T. Smičiklasa 14, 14 a,14 b,14 c,14 d,14 e, glavni projekt
  + projekti u suradnji s Hrvatskim cestama d.o.o. (nogostup Tušilović, nogostup Zagrebačka ulica), glavni projekti
  + Uređenje parkirališta kod Školske sportske dvorane Mladost, glavni projekt
  + Ulica S. Vraza, II faza, glavni projekt
  + Ulica I. Grahe, glavni projekt
  + Ulica A. Majdera – Koransko šetalište, glavni projekt
  + Ulica F. Kurelca, glavni projekt
  + Trg bana J. Jelačića, glavni projekt
  + Tipski projekt zaštite spremnika za komunalni otpad
  + Projekt energetske obnove zgrade Javne vatrogasne postrojbe
  + Projekt energetske obnove zgrade gradske uprave, Trg bana J. Jelačića 7
  + Projekt energetske obnove zgrade Sokolskog doma
  + i dr.

**7. Kapitalni projekt A03 3002 K300032 Rekonstrukcija Dječjeg vrtića Grabrik**

PLANIRANO: 21.088.596,00 kn

OSTVARENO: 21.044.480,55 kn

INDEKS: 99,79 %

Iznos od 21.044.480,55 kuna utrošen je za dovršetak radova, uključujući i sve pripadajuće usluge stručnog nadzora na rekonstrukciji dječjeg vrtića Grabrik. Radovi su dovršeni početkom kolovoza 2019. godine te je 23.08.2019. godine ishođena uporabna dozvola. Vrtić je započeo s radom u rujnu 2019. godine. Rekonstrukcijom dječjeg vrtića osiguran je prostor za smještaj 11 odgojno obrazovnih skupina (6 vrtićkih + 5 jasličkih), gospodarski blok s centralnom kuhinjom za pripremu 500 obroka dnevno, garaža za dva dostavna vozila, administrativni prostori i dvorana te ostali potrebni prostore sukladno Pedagoškom standardu.

**8.** **Kapitalni projekt A03 3002 K300033 Sanacija klizišta**

PLANIRANO: 540.000,00 kn

OSTVARENO: 446.600,00 kn

INDEKS: 82,70 **%**

Sredstva osigurana unutar ovog projekta u iznosu od 446.600,00 kuna utrošena su za troškove usluge izrade projektne dokumentacije za ishođenje lokacijskih, odnosno građevinskih dozvola za sanaciju klizišta u naseljima Zadobarje, Suci, Manjerovići, Gornji Sjeničak i Skakavac. Izrada navedene projektne dokumentacije sufinancira se od strane Hrvatskih voda (50%).

**9. Kapitalni projekt: A03 3002 K300059 Kino Edison**

PLANIRANO: 53.050,00 kn

OSTVARENO: 51.875,00 kn

INDEKS: 97,79 **%**

Unutar ovog kapitalnog projekta koji se odnosi na obnovu zgrade kina (pojedinačno zaštićenog kulturnog dobra) s intervencijama u smislu bolje funkcionalnosti postojeće građevine sa suvremenim potrebama kulturnih sadržaja grada Karlovca, nakon što je prethodno izrađen glavni projekt i ishođena građevinska dozvola, sredstva u iznosu od 51.875,00 kuna uplaćena su za troškove usluge digitalne vizualizacije zgrade.

**10. Kapitalni projekt A03 3002 K300060 Sportska dvorana OŠ Mahično**

PLANIRANO: 724.877,00 kn

OSTVARENO: 724.875,95 kn

INDEKS: 100,00 **%**

Sredstva u iznosu od 52.500,00 kuna utrošena su za izradu projektne dokumentacije za ishođenje izmjene i dopune građevinske dozvole (za izgradnju višenamjenske sportske dvorane uz OŠ Mahično) koja je uvjetovana oformljenjem nove građevinske čestice s priključcima na instalacije, te promjenom lokacije parkirališta, a vezano uz izgradnju dječjeg vrtića Mahično.

Iznos od 25.000,00 kuna utrošen je za radove na uklanjanju postojeće stambene i pomoćne zgrade.

Sredstva u iznosu od 647.375,95 kuna utrošena su za radove na prvom dijelu gradnje, odnosno izgradnju UPOV-a (uređaja za pročišćavanje otpadnih voda) na koji će osim Sportske dvorane OŠ Mahično biti priključeni i OŠ Mahično i DV Mahično.

**11. Kapitalni projekt: A03 3002 K300061 Karlovac II**

PLANIRANO: 55.215,00 kn

OSTVARENO: 55.161,48 kn

INDEKS: 99,90 %

Sredstva u iznosu od 18.446,45 kuna utrošena su za dovršetak izrade projektne dokumentacije komunalne infrastrukture prometnica (oborinska odvodnja, nogostupi, javna rasvjeta i dr.) u kojima se izvodi sanitarna kanalizacija i vodoopskrba u sklopu EU- projekta „Izgradnja vodnokomunalne infrastrukture aglomeracije Karlovac – Duga Resa“ kojeg je nositelj tvrtka Vodovod i kanalizacija d.o.o.

Iznos od 36.715,03 kuna utrošen je za podmirenje obveza plaćanja vodnog doprinosa radi ishođenja građevinskih dozvola.

**12. Kapitalni projekt A03 3002 K300067 Izgradnja pristupne prometnice CGO Babina gora**

PLANIRANO: 8.404.631,00 kn

OSTVARENO: 4.782.943,60 kn

INDEKS: 56,91 **%**

Temeljem prijave na natječaj za Mjeru 07 „Temeljne usluge i obnova sela u ruralnim područjima“, Gradu Karlovcu odobrena su sredstva iz EU fondova za izgradnju pristupne prometnice Centru za gospodarenje otpadom Babina Gora. U proljeće 2019. godini započeli su i najvećim dijelom dovršeni radovi na izgradnji prometnice (u dužini od 1804 m), kao i prateće infrastrukture (nogostup, javna rasvjeta, oborinska odvodnja, polaganje TK kabelske kanalizacije u trupu prometnice). Realizirana sredstva u ukupnom iznosu od 4.782.943,60 kuna utrošena su za radove i prateće usluge stručnog nadzora.

**13. Kapitalni projekt: A03 3002 K300065 Izgradnja prometnice Petra Filipca**

PLANIRANO: 1.800.000,00 kn

OSTVARENO: 1.533.027,84 kn

INDEKS: 85,17 **%**

Sredstva u iznosu od 1.533.027,84 kuna utrošena su za radove (uključujući i pripadajuće usluge stručnog nadzora) na izgradnji prometnice Ulica P. Filipca. Projekt je obuhvatio rekonstrukciju dvosmjerne prometnice (ukupne širine 6,0 m) te gradnju obostranih nogostupa (širine 1,6 metara), DTK kanalizacije, kanalizacije sa oborinskom odvodnjom, vodovoda i javne rasvjete. Unutar prometnice izvedeni su i radovi na rekonstrukciji vodoopskrbnih cjevovoda i hidranata od strane tvrtke Vodovod i kanalizacija d.o.o.

**14.** **Kapitalni projekt: A03 3002 K300072 Uređenje parkirališta i prometnice kralja P. Krešimira IV**

PLANIRANO: 1.500.000,00 kn

OSTVARENO: 1.376.262,27 kn

INDEKS: 91,75 **%**

Osigurana sredstva u iznosu od 1.376.262,27 kuna utrošena su za radove i usluge stručnog nadzora na rekonstrukciji prometnica i gradnji parkirališta sa 70 novih parkirališnih mjesta u Ulici kralja P. Krešimira IV, te na rekonstrukciji postojećeg parkirališta i gradnju novih pješačkih i biciklističkih staza na lijevoj strani Ulice kneza Trpimira.

**15.** **Kapitalni projekt A03 3002 K300075 Izgradnja Dječjeg vrtića Mahično**

PLANIRANO: 5.835.307,00 kn

OSTVARENO: 1.540.790,08 kn

INDEKS: 26,40 **%**

Radovi na izgradnji budućeg dječjeg vrtića i jaslica u Mahičnu (predviđene tri odgojno – obrazovne jedinice i prateće prostorije) započeli su u kolovozu 2019., a do kraja godine izvedeni su radovi na konstrukciji zgrade – temelji, zidovi, podna i stropna ploča te krov, pri čemu ukupna vrijednosti izvedenih radova u 2019. iznosi 1.443.125,03 kuna. Usluga stručnog nadzora iznosila je 17.331,66 kuna, a usluga koordinatora II 11.800,00 kuna. Izrada izvedbenih projekata plaćena je 20.750,00 kuna. Troškovi priključenja na elektroenergetsku distribucijsku mrežu iznosili su 29.531,25 kuna, a troškovi priključenja na sustav javne vodoopskrbe 18.252,14 kuna.

**16. Kapitalni projekt: A03 3002 K300076 Izgradnja mrtvačnice Tušilović**

PLANIRANO: 50.000,00 kn

OSTVARENO: 0,00 kn

INDEKS: 0,00 **%**

U 2019. godini bila su planirana tek inicijalna sredstva za početak gradnje građevine javne namjene - mrtvačnice uz postojeće groblje Tušilović. Početak postupka javne nabave za odabir izvođača radova pokrenut je u siječnju 2020. godine te će se nakon provedbe istog zaključiti ugovor o izvođenju radova na izgradnji.

**17. Kapitalni projekt: A03 3002 K300080 „Susret s rijekom“ - šetnica**

PLANIRANO: 3.529.335,00 kn

OSTVARENO: 2.203.713,02 kn

INDEKS: 62,44 **%**

Osigurana sredstva u ukupnom iznosu od 2.203.713,02 kuna utrošena su za izgradnju šetnice s javnom rasvjetom na desnoj obali Korane i ambijentalnu rasvjetu drvenog mosta. Projekt je sastavni dio istoimenog projekta u kojem uz Grad Karlovac sudjeluju gradovi Ogulin i Ozalj i Karlovačka županija te je isti sufinanciran iz fondova EU (85%).

**18. Kapitalni projekt: A03 3002 K300082 Izgradnja javne rasvjete u zoni Mala Švarča**

PLANIRANO: 172.000,00 kn

OSTVARENO: 162.767,00 kn

INDEKS: 94,63 **%**

Sredstva u iznosu od 10.000,00 kuna utrošena su za izradu projektne dokumentacije (geodetske podloge i glavnog projekta) za izgradnju javne rasvjete u poduzetničkoj zoni Mala Švarča (u dužini od 240 m), dok je iznos od 152.767,00 kuna utrošen za radove i uslugu stručnog nadzora na izgradnji javne rasvjete.

**19.** **Kapitalni projekt A03 3002 K300083 Izgradnja javne rasvjete u Ulici Izidora Kršnjavog**

PLANIRANO:172.000,00 kn

OSTVARENO: 164.093,75 kn

INDEKS: 95,40 **%**

Sredstva u iznosu od 10.000,00 kuna utrošena su za izradu projektne dokumentacije (geodetske podloge i glavnog projekta) za izgradnju javne rasvjete parkirališta i okoliša garaža u Ulici I. Kršnjavog (iza k.br.1,3,5,7), dok je iznos od 154.093,75 kuna utrošen za radove na samoj izgradnji javne rasvjete.

**20.** **Kapitalni projekt: A03 3002 K300090 Susret s Koranom**

PLANIRANO: 226.500,00 kn

OSTVARENO: 211.816,25 kn

INDEKS: 93,52 **%**

Osigurana sredstva u iznosu od 211.816,25 kuna utrošena su za dogradnja elektro i internetske instalacije u samom tijelu šetnice na desnoj obali rijeke Korane u turističko-sportsko-rekreacijskoj zoni grada Karlovca, kao i za rušenje opasnih stabala uz šetnicu te kupnju dva kompleta naočala za “proširenu stvarnost” koji se mogu koristiti na otvorenom. Projekt je sufinanciran sredstvima Ministarstva turizma iz Programa razvoja javne turističke infrastrukture u 2019. godini.

**Rekapitulacija rashoda Programa gradnje objekata i uređaja komunalne i druge infrastrukture u 2019. godini.**

|  |  |  |  |  |
| --- | --- | --- | --- | --- |
|  | **RASHOD** | **PLANIRANO** | **OSTVARENO** | **INDEKS** |
| **1.** | Uređenje i izgradnja prometnica | 4.955.791,00 | 4.932.009,89 | 99,52 % |
| **2.** | Radićeva ulica – rekonstrukcija i uređenje | 300.000,00 | 166.564,39 | 55,52 % |
| **3.** | Izgradnja groblja | 717.000,00 | 514.923,24 | 71,82 % |
| **4.** | Odvodnja grada | 950.000,00 | 931.212,96 | 98,02 % |
| **5.** | Projekt sanacije pothodnika | 1.208.844,00 | 933.245,95 | 77,20 % |
| **6.** | Izrada projektne dokumentacije | 2.624.750,00 | 2.208.620,49 | 84,15 % |
| **7.** | Rekonstrukcija Dječjeg vrtića Grabrik | 21.088.596,00 | 21.044.480,55 | 99,79 % |
| **8.** | Sanacija klizišta | 540.000,00 | 446.600,00 | 82,70 % |
| **9.** | Kino Edison | 53.050,00 | 51.875,00 | 97,79 % |
| **10.** | Sportska dvorana OŠ Mahično | 724.877,00 | 724.875,95 | 100 % |
| **11.** | Karlovac II | 55.215,00 | 55.161,48 | 99,90 % |
| **12.** | Izgradnja pristupne prometnice CGO Babina gora | 8.404.631,00 | 4.782.943,60 | 56,91 % |
| **13.** | Izgradnja prometnice Petra Filipca | 1.800.000,00 | 1.533.027,84 | 85,17 % |
| **14.** | Uređenje parkirališta i prometnice kralja P. Krešimira | 1.500.000,00 | 1.376.262,27 | 91,75 % |
| **15.** | Izgradnja Dječjeg vrtića Mahično | 5.835.307,00 | 1.540.790,08 | 26,40 % |
| **16.** | Izgradnja mrtvačnice Tušilović | 50.000,00 | 0,00 | 0,00 % |
| **17.** | „Susret s rijekom“ - šetnica | 3.529.335,00 | 2.203.713,02 | 62,44 % |
| **18.** | Izgradnja javne rasvjete u zoni Mala Švarča | 172.000,00 | 162.767,00 | 94,63 % |
| **19.** | Izgradnja javne rasvjete u Ulici Izidora Kršnjavog | 172.000,00 | 164.093,75 | 95,40 % |
| **20.** | Susret s Koranom | 226.500,00 | 211.816,25 | 93,52 % |
| **U K U P N O** | | **54.907.896,00** | **43.984.983,71** | **80,11 %** |

Radovi i usluge iz ovog Programa realizirani u ukupnom iznosu od 43.984.983,71 kuna (80,11 %), financirani su iz sljedećih izvora:

|  |  |  |  |
| --- | --- | --- | --- |
|  | **PRIHOD** | **PLANIRANO** | **OSTVARENO** |
|  | Opći prihodi i primici | 7.026.313,00 | 4.923.444,72 |
|  | Višak prihoda iz prethodne godine – opći prihodi | 2.036.584,00 | 1.678.915,79 |
|  | Višak prihoda iz prethodne godine – komunalni doprinos | 1.384.714,00 | 1.384.713,98 |
|  | Komunalni doprinos | 2.000.000,00 | 2.115.112,67 |
|  | Komunalna naknada | 1.484.750,00 | 1.263.248,24 |
|  | Prihodi za posebne namjene - ostalo | 370.000,00 | 370.000,00 |
|  | Naknada za koncesije | 100.000,00 | 100.000,00 |
|  | Doprinos za šume | 850.000,00 | 948.422,00 |
|  | Pomoći od ostalih subjekata unutar općeg proračuna | 3.348.105,00 | 2.799.616,41 |
|  | Pomoći temeljem prijenosa sredstava EU | 14.673.907,00 | 6.952.764,22 |
|  | Pomoći iz državnog proračuna | 1.072.427,00 | 959.497,93 |
|  | Pomoći iz županijskog proračuna | 180.000,00 | 180.000,00 |
|  | Primici od zaduživanja | 19.103.596,00 | 19.103.595,68 |
|  | Spomenička renta | 100.000,00 | 2.882,00 |
| **15.** | Višak prihoda iz prethodne godine – spomenička renta | 200.000,00 | 163.682,38 |
| **16.** | Pomoći iz inozemstva | 900.000,00 | 961.587,68 |
| **17.** | Prihodi od decentralizirane funkcije - OŠ | 77.500,00 | 77.500,00 |
|  | **U K U P N O** | **54.907.896,00** | **43.984.983,71** |

**Pročelnica Upravnog odjela za**

**prostorno uređenje, gradnju i zaštitu okoliša**

**dr.sc. Ana Hranilović Trubić, dipl.ing.građ**