|  |  |
| --- | --- |
| Grb RH.pngREPUBLIKA HRVATSKA  KARLOVAČKA ŽUPANIJA |  |
| Grb-boja.jpg GRAD KARLOVAC |

GRADSKO VIJEĆE

KLASA:

UR.BROJ:

Karlovac,

Na temelju članka 34. Statuta Grada Karlovca (“Glasnik“ Grada Karlovca broj 01/15 – potpuni tekst i 03/18) Gradsko vijeće Grada Karlovca na \_\_\_\_ sjednici održanoj dana \_\_\_ . \_\_\_\_\_\_\_\_ 2020. godine donijelo je

O D L U K U

I

Prihvaća se prijedlog Komisije za popis financijske imovine i obveza Grada Karlovca od 04. veljače 2020. za otpis nenaplaćenih potraživanja.

II

Odobrava se otpis nenaplaćenih potraživanja Grada Karlovca prema vrstama, godinama i iznosima, kako slijedi:

|  |  |  |
| --- | --- | --- |
| 1. | Komunalna naknada | 310.980,64 |
| 2. | Spomenička renta | 8.749,37 |
| 3. | Komunalni doprinos | 3.359,88 |
| 4. | Naknada za zadržavanje nezakonito izgrađene zgrade | 2.112,67 |
| 5. | Sudski troškovi | 1.449,50 |
| 6. | Najamnine | 3.953,23 |
| 7. | Naknada za uređenje voda | 7.331,02 |
| 8. | Naknada za javne površine | 380,00 |
| 9. | Porez za javne površine | 180,00 |
| 10. | Zakupnine za poslovni prostor | 39.212,38 |
|  | **Sveukupno** | **377.708,69** |

III

Zadužuje se Upravni odjel za proračun i financije za evidentiranje promjena u poslovnim knjigama Grada Karlovca shodno članku II ove Odluke.

IV

Sastavni dio ove Odluke su analitički pregledi potraživanja, koja se predlažu za otpis, po iznosima i obveznicama uz kraće obrazloženje razloga za otpis.

V

Ova Odluka objaviti će se u Glasniku Grada Karlovca

PREDSJEDNIK

GRADSKOG VIJEĆA

Matija Furač, struč.spec.oec.

**OBRAZLOŽENJE**

Komisija za popis financijske imovine i obveza Grada Karlovca u svom Izvješću 04.veljače 2020. godine o izvršenom popisu (inventuri) sa stanjem na dan 31.12.2019.g. predlaže analizirati rokove naplate i predložiti Gradskom vijeću otpis nenaplativih potraživanja radi nastupa apsolutne zastare, okončanih stečajnih i likvidacijskih postupaka, neuspjelih ovršnih postupaka, kao i potraživanja od subjekata brisanih iz sudskog registra. Također se predlaže otpis potraživanja u malim iznosima kod kojih bi troškovi ovrhe bili nesrazmjerni visini duga odnosno u slučajevima gdje bi ovrha bila neisplativa.

Temeljem članka 226. Zakona o obveznim odnosima, tražbine povremenih davanja koja dospijevaju godišnje ili u kraćim razdobljima, zastarijevaju za tri godine od dospjelosti svakoga pojedinog davanja.

Temeljem čl.108. Općeg poreznog zakona utvrđen je jedinstveni zastarni rok za javna davanja od šest godina, te su porezna tijela dužna voditi računa o zastari po službenoj dužnosti.

Grad Karlovac redovito vodi aktivnu i intenzivnu politiku naplate svojih potraživanja primjenom svih raspoloživih mjera počevši od opomena, usmenih i pisanih urgencija naplate preko ovrha na novčanim sredstvima, na vozilima, do zasnivanja založnih prava na nekretninama, a s ciljem povećanja prihoda proračuna i u cilju sprječavanja porezne evazije i nastupa zastare za gradska potraživanja.

Unatoč poduzimanju mjera naplate prihoda u jednom dijelu nije moguće ostvariti naplatu prihoda, te potraživanja nakon proteka zastarnih rokova po službenoj dužnosti moramo isknjižavati iz poslovnih knjiga.

Najznačajniji problemu u naplati predstavljaju:

* Mnogobrojni stečajevi malih poduzeća d.o.o. i j.d.o.o. koje pokreće FINA po službenoj dužnosti zbog dugotrajnih blokada žiro računa dužnika
* Dugotrajni stečajni postupci nad većim tvrtkama koji traju i do desetak godina, a nakon prodaje imovine ne preostaje novčanih sredstava niti nekretnina iz kojih bi se namirili vjerovnici
* Dugotrajne blokade fizičkih osoba s iznimno visokim dugovima zbog čega se niti nakon više godina ne uspjemo naplatiti

Osim toga Ovršni zakon ne omogućava nam više zasnivanje založnih prava na nekretninama dužnika za dugove niže od 20.000 kn s najavom da će se ta svota u izmjeni Ovršnog zakona povećati na 40.000 kn. Grad kao vjerovnik u zasnivanje založnih prava ne ide sa ciljem prodaje nekretnine kako se to često u praksi pogrešno shvaća, već prvenstveno sa ciljem osiguranja svojih potraživanja. Namjera je da se dužniku koji posjeduje nekretninu onemogući otuđenje, a da prije toga ne podmiri svoja dugovanja prema Gradu.

Od kolovoza 2018. godine novi Zakon o provedbi ovrhe na novčanim sredstvima dodatno je otežao položaj vjerovnika, jer FINA po službenoj dužnosti tri godine nakon pokretanja ovrhe na novčanim sredstvima, istu obustavlja. Takav postupak onemogućava nas u naplati ovrha, jer se takva ovrha mora ponovno aktivirati, a aktiviranjem ovrhe kao vjerovnik stavlja nas se na začelje redosljeda naplate od dužnika. Ponovno aktiviranje ovrhe nije moguće nakon proteka zastarnog roka.

Gradskom se vijeću predlaže otpis dijela potraživanja za koja je nakon svih poduzetih radnji utvrđena nemogućnost naplate i nakon proteka roka od 6 godina za javna davanja odnosno 10 godina od pravomoćnih sudskih presuda za nejavna davanja. Za otpis nisu predložena potraživanja za koja Grad ima založna prava na imovini dužnika, jer za takva potraživanja ne nastupa zastara.

Pojačane aktivnosti radi naplate potraživanja u Gradu nastaviti će se u jednakom intenzitetu i dalje s naglaskom na pravovremeno pokretanje mjera naplate.

U privitku su analitički pregledi potraživanja koja se predlažu za otpis, po iznosima i obveznicama uz kraće obrazloženje razloga za otpis.

Predlaže se Gradskom vijeću Grada Karlovca donošenje Odluke u predloženom tekstu.

Pročelnica UO za proračun i financije

Lidija Malović, dipl.oec.