**REPUBLIKA HRVATSKA**

**KARLOVAČKA ŽUPANIJA**

|  |  |
| --- | --- |
| Description: grb-sw | GRAD KARLOVAC |

GRADONAČELNIK

Klasa: 302-01/20-01/03

Ur. broj: 2133/01-09/03-20-2

Karlovac, 22.04.2020.

Na temelju članka 44. i 98. Statuta Grada Karlovca ("Glasnik Grada Karlovca" 1/15-potpuni tekst, 3/2018, 13/2018), Gradonačelnik Grada Karlovca donosi sljedeći

**ZAKLJUČAK**

I

Utvrđuje se Prijedlog **Odluke o izmjenama i dopunama Odluke o mjerama za ublažavanje posljedica izazvanih epidemijom koronavirusa na području Grada Karlovca 2020. godine** koji čini sastavni dio ovog Zaključka.

II

Predlaže se Gradskom vijeću Grada Karlovca donošenje Odluke iz točke I ovog Zaključka.

III

Za izvjestiteljicu na Gradskom vijeću određuje se Daniela Peris struč. spec. oec. pročelnica Upravnog odjela za gospodarstvo, poljoprivredu i turizam.

**GRADONAČELNIK**

Damir Mandić dipl. teol.

**Dostaviti:**

1. Gradsko vijeće Grada Karlovca,
2. Ured gradonačelnika,
3. Upravni odjel za gospodarstvo, poduzetništvo i poljoprivredu,
4. Pismohrana Gradonačelnika,
5. Evidencija,
6. Pismohrana.

REPUBLIKA HRVATSKA

KARLOVAČKA ŽUPANIJA

|  |  |
| --- | --- |
|  | GRAD KARLOVAC |

GRADSKO VIJEĆE 22.04.2020.

Klasa:

Ur. broj:

Karlovac,

**PRIJEDLOG**

Na temelju članka 17. Zakona o sustavu civilne zaštite („Narodne novine“ br. 82/15, 118/18. i 31/20.), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17 i 98/19), članka 107.a stavka 5. Općeg poreznog zakona („Narodne novine“ br. 115/16, 106/18, 121/19, 32/20 i 42/20), članka 95. stavka 2. Zakona o komunalnom gospodarstvu („Narodne novine“ br. 68/18, 110/18. i 32/20) i članka 34. i 97. Statuta Grada Karlovca ( „Glasnik Grada Karlovca“ br. 1/15 – potpuni tekst, 3/18 i 13/18), Gradsko vijeće Grada Karlovca na \_\_. sjednici održanoj \_\_.\_\_.2020. godine donijelo je sljedeću:

**O D L U K U o izmjenama i dopunama Odluke**

**o mjerama za ublažavanje posljedica izazvanih epidemijom koronavirusa na području Grada Karlovca**

Članak 1.

U Odluci o mjerama za ublažavanje posljedica izazvanih epidemijom koronavirusa na području Grada Karlovca („Glasnik Grada Karlovca“ br. 5/20), u članku 1. točka 3. mijenja se i glasi:

**„3. KOMUNALNA NAKNADA**

Uvodi se privremena obustava plaćanja komunalne naknade za ožujak 2020.godine za sve poslovne prostore i građevinsko zemljište koje služi obavljanju poslovne djelatnosti osim djelatnosti:

1. banaka
2. mjenjačnica
3. pošta
4. osiguravajućih društava,
5. telekomunikacijskih poslovnih subjekata,
6. subjekata za priređivanje igara na sreću i djelatnosti kockanja i klađenja
7. trgovina na malo (prodavaonica) prehrambenim i higijenskim proizvodima
8. tržnica i ribarnica
9. ljekarni
10. specijaliziranih prodavaonica za prodaju ortopedskih i drugih pomagala (optičari)
11. prodavaonice za prodaju i izdavanje veterinarsko -medicinskih proizvoda
12. poljoprivrednih ljekarni
13. benzinskih postaja
14. trgovine na malo u kioscima
15. pekarnice
16. prodavaonice hrane za životinje
17. trgovina građevinskim materijalom
18. logističkih i distributivnih centara hrane, pića i higijenskih proizvoda
19. ministarstva, državnih tijela i Državnih nekretnina d.o.o.
20. distributera električne energije (HEP)
21. agencija, zavoda, komora.

Uvodi se privremena obustava plaćanja komunalne naknade za travanj i svibanj 2020. godine za sve poslovne prostore i građevinsko zemljište koje služi obavljanju poslovne djelatnosti za sve poslovne subjekte kojima je Odlukom Stožera civilne zaštite Republike Hrvatske o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja („Narodne novine“ br.32/20.) i Odlukom Stožera civilne zaštite Republike Hrvatske o privremenoj obustavi javnog promete („Narodne novine“ br. 34/20) zabranjeno obavljanje djelatnosti i to za sljedeće djelatnosti:

1. djelatnosti trgovine osim onih trgovina koje su izrijekom navedene u Odluci Stožera civilne zaštite RH da mogu raditi
2. djelatnosti ugostiteljstva svih kategorija, uključujući privatne iznajmljivače
3. uslužne djelatnosti u kojima se ostvaruje bliski kontakt s klijentima (npr. frizeri, kozmetičari, brijači, pedikeri, saloni za masažu, saune, bazeni i sl)
4. djelatnosti organiziranja natjecanja i treniga, te teretana, sportskih centara, fitnes i rekreacijskih centara
5. djelatnosti za održavanje dječjih i dr. radionica, te organiziranih plesnih škola
6. djelatnosti autoškola i škola stranih jezika i dr. odgojno obrazovnih ustanova
7. djelatnosti komunalnog linijskog prijevoza putnika osim taksi službe
8. bolnica i domova zdravlja.

Svim ostalim obveznicima plaćanja komunalne naknade uvodi se privremena odgoda plaćanja računa za komunalnu naknadu za mjesec travanj 2020. godine za poslovne prostore i građevinsko zemljište koje služi obavljanju poslovne djelatnosti za 30 dana u odnosu na datum dospijeća računa.

Ostvarivanje prava na privremenu obustavu plaćanja iz ove točke provodi i izvršava nadležno tijelo Grada Karlovca po službenoj dužnosti, bez podnošenja zahtjeva, otpisom (bez) zaduženja.

Za vrijeme odgode neće se obračunavati kamata.“.

Članak 2.

U članku 1. točki 4. dodaje se novi podstavak koji glasi:

„Ukoliko Ministarstvo kulture utvrdi privremenu obustavu plaćanja spomeničke rente za određeno razdoblje, to pravo se ostvaruje po službenoj dužnosti, bez podnošenja zahtjeva, otpisom (bez) zaduženja ili rješenjem o obvezi plaćanja spomeničke rente za 2020. godinu.“.

Članak 3.

U članku 1. točka 7. mijenja se i glasi:

**„7. POTPORE PODUZETNIŠTVU**

**7.1. Subvencioniranje kamata na kredite**

Grad Karlovac će subvencionirati kamate na kredite poslovnim subjektima za tekuću likvidnost u poslovnim bankama,  u visini od 50% kamate na rok od 3 godine, temeljem zahtjeva mikro i malih gospodarskih subjekata te fizičkih osoba koje obavljaju gospodarsku djelatnost (obrtnika) na čije poslovanje  je pandemija imala  **negativan utjecaj** u vidu pada prihoda od **minimalno 20%** u ožujku ili jednakog predviđenog pada prihoda u naredna dva kvartala 2020. u odnosu na isto razdoblje prethodne godine,  a po ugovorima o kreditu koji će biti zaključeni do 31.12.2020.godine.

Uvjeti za ostvarivanje subvencije, rokovi, potrebna dokumentacija, način dodjele subvencije propisati će se Odlukom Gradonačelnika.

**7.2. Subvencioniranje troškova prilagodbe na rad**

  Grad Karlovac subvencionirati će troškove prilagodbe na rad poslovnim subjektima u djelatnostima kojima je bio zabranjen rad uslijed pandemije bolesti COVID – 19 (Narodne novine 32/20, na snazi od 19. ožujka 2020) u visini do 5.000,00 Kn jednokratno. Sredstva će se dodjeljivati temeljem objavljenog javnog poziva.

Uvjeti za ostvarivanje subvencije, priznati troškovi, potrebna dokumentacija, način podnošenja zahtjeva, rokovi i obrazac zahtjeva propisati će se Odlukom Gradonačelnika.

Mjere potpore iz točke 7.1. i 7.2. sastavni su dio Programa razvoja malog i srednjeg

poduzetništva na području Grada Karlovca za 2020. godinu (Glasnik 19/2019).”

**7.3. Zakup prostora za OPG-ove u sklopu OTP Tržnica d.o.o. Karlovac**

Grad Karlovac zakupiti će dio prostora u sklopu OTP tržnica d.o.o. Karlovac (bočno parkiralište uz Kaufland Karlovac ), radi prodaje jagoda i presadnica proizvođača s područja Grada Karlovca koji su predali zahtjev za zakup gradskog prostora ispred Kauflanda ali ga ne mogu dobiti radi poštivanja mjere HZJZ za sprečavanje infekcije virusom COVID-19.

Odluku o uvjetima, načinu i roku prodaje te popis proizvođača propisati će Odlukom Gradonačelnika.

Članak 4.

Ostale odredbe Odluke o mjerama za ublažavanje posljedica izazvanih epidemijom koronavirusa na području Grada Karlovca („Glasnik Grada Karlovca“ br. 5/20) ostaju nepromijenjene.

Članak 5.

Ova odluka stupa na snagu danom objave u „Glasniku Grada Karlovca.“.

PREDSJEDNIK GRADSKOG VIJEĆA:

Matija Furač struč. spec. oec.

Odluku dostaviti:

1. Ured Gradonačelnika,
2. Upravni odjel za proračun i financije,
3. Upravni odjel za gospodarstvo, poljoprivredu i turizam
4. UO za komunalno gospodarstvo,
5. Glasnik Grada Karlovca,
6. Dokumentacija,
7. Pismohrana,

O b r a z l o ž e nj e

Svjetska zdravstvena organizacija (WHO) proglasila je krajem siječnja 2020. godine epidemiju COVID- 19 (u daljnjem tekstu KORONAVIRUS) javnozdravstvenom prijetnjom od međunarodnog značenja zbog brzine širenja epidemije i velikog broja nepoznanica s njom u vezi, a 11. ožujka je proglašena globalna pandemija koronavirusa. U RH je uvedeno niz mjera zabrana kretanja i rada te se cjelokupna situacija izuzetno negativno odrazila na gospodarstvo.

Obzirom na težinu novonastale gospodarske situacije Gradsko vijeće Grada Karlovca reagiralo je odmah te je na svojoj 33. sjednici održanoj 24. ožujka usvojilo *Odluku o mjerama za ublažavanje posljedica izazvanih epidemijom koronavirusa na području Grada Karlovca* („Glasnik Grada Karlovca“ br. 5/20) kako bi ublažilo štetne posljedice koronavirusa na karlovačko gospodarstvo.

U međuvremenu se temeljem daljnje procjene situacije i traženja samih gospodarstvenika utvrdila potreba za izmjenama i dopunama navedene Odluke a sve u cilju dodatnih rasterećenja gospodarstvenika, pogotovo malih i mikropoduzetnika i obrtnika iz uslužnih djelatnosti te se predlažu izmjene i dopune navedene Odluke.

Ovisno o budućem razvoju i posljedicama epidemije izazvane koronavirusom, Grad Karlovac i dalje će razmatrati donošenje i drugih mjera a sve u cilju oporavka gospodarstva.

Predlaže se Gradskom vijeću grada Karlovca da usvoji predložene izmjene i dopune Odluke o mjerama za ublažavanje posljedica izazvanih epidemijom koronavirusa na području Grada Karlovca.

Pročelnica:

Daniela Peris struč. spec. oec.