|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE **PRIJEDLOG**

KLASA: …….

URBROJ: ……

Karlovac, …….

Na temelju članka 391. stavka 2. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članaka 34. i 97. Statuta grada Karlovca („Glasnik Grada Karlovca“ br. 1/15 – potpuni tekst, 3/18, 13/18) i članka 3. i čl. 4. st. 2. Odluke o raspolaganju nekretninama u vlasništvu Grada Karlovca („Glasnik Grada Karlovca“ br. 03/13 i 08/15) Gradsko vijeće Grada Karlovca na \_\_\_ sjednici održanoj \_\_\_\_\_\_ 2020. godine donosi sljedeću

**ODLUKU**

**o davanju na korištenje i upravljanje odlagališta komunalnog otpada Ilovac u Karlovcu**

**I**

Čistoći d.o.o. Karlovac, Gažanski trg 8, Karlovac, daju se bez naknade za potrebe obavljanja osnovne djelatnosti na korištenje i upravljanje sljedeće nekretnine, a koje u naravi predstavljaju odlagalište komunalnog otpada Ilovac u Karlovcu:

* kč.br. 704/1 površine 169175 m2 upisana u zk.ul. br. 998 k.o. Pokupje Hrnetičko
* kč.br. 419/28 površine 26 m2 i kč.br. 419/31 površine 350 m2 obje upisane u zk.ul.br. 2860 k.o. Karlovac I.

**II**

Ovlašćuje se gradonačelnik Grada Karlovca da u pogledu nekretnina iz toč. I. ove Odluke s tvrtkom Čistoća d.o.o. Karlovac zaključi ugovor o davanju na korištenje i upravljanje.

**III**

Danom stupanja na snagu ove Odluke prestaje važiti Odluka o davanju na korištenje i upravljanje nekretnine kč.br. 704 k.o. Pokupje Hrnetičko („Glasnik Grada Karlovca“ br. 8/17).

**IV**

Ova Odluka stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Matija Furač, struč.spec.oec.**

**DOSTAVITI:**

1. Ured gradonačelnika, ovdje
2. Upravni odjel za prostorno uređenje, gradnju i zaštitu okoliša, ovdje
3. Upravni odjel za imovinsko pravne poslove i upravljanje imovinom, ovdje
4. Upravni odjel za proračun i financije, ovdje
5. Predsjednik Gradskog vijeća, ovdje
6. Čistoća d.o.o., Karlovac, Gažanski trg 8
7. Ministarstvo uprave, Maksimirska 63, Zagreb
8. Glasnik Grada Karlovca
9. Dokumentacija
10. Zapisnik
11. Pismohrana

**OBRAZLOŽENJE**

Republika Hrvatska i Grad Karlovac, u svrhu oformljenja građevne čestice i sanacije odlagališta komunalnog otpada „Ilovac“ u Karlovcu, zaključili su dana 30. svibnja 2019. godine Ugovor o darovanju broj: 205-03/2019 kojim je Republika Hrvatska kao vlasnik darovala Gradu Karlovcu kao obdareniku veći broj nekretnina u k.o. Pokupje Hrnetičko i k.o Karlovac I, a koje u naravi predstavljaju odlagalište otpada Ilovac.

Grad Karlovac nakon darovanja predmetnih nekretnina proveo je, sukladno izrađenom geodetskom elaboratu, propisani postupak oformljenja građevnih čestica. Ovom Odlukom Čistoći d.o.o. Karlovac daju se bez naknade za potrebe obavljanja osnovne djelatnosti nekretnine kč.br. 704/1 površine 169175 m2 upisana u zk.ul. br. 998 k.o. Pokupje Hrnetičko te kč.br. 419/28 površine 26 m2 i kč.br. 419/31 površine 350 m2 obje upisane u zk.ul.br. 2860 k.o. Karlovac I. Grad Karlovac i nadalje ostaje vlasnik navedenih nekretnina te ostaje i investitor svih zahvata u prostoru vezanih uz sanaciju odlagališta Ilovac.

Tvrtki Čistoća d.o.o. Karlovac je radi uspostave cjelovitog sustava gospodarenja otpadom na području grada Karlovca, odnosno ispunjenja obveza jedinica lokalne samouprave propisanih Zakonom o održivom gospodarenju otpadom („Narodne novine“ br. 94/13, 73/17, 14/19 i 98/19) nužno da ima mogućnost raspolaganja i upravljanja predmetnim nekretninama sa svim izgrađenim i pripadajućim objektima, uređajima i infrastrukturom. Naime, imenovana tvrtka je u 100% vlasništvu Grada Karlovca, stvarno gospodari predmetnim odlagalištem još od njegova osnutka te joj je Odlukom Gradskog vijeća Grada Karlovca od 23. siječnja 2018. godine dodijeljeno obavljanje javne usluge prikupljanja miješanog komunalnog otpada i biorazgradivog komunalnog otpada te usluge povezane s javnom uslugom (odvojeno sakupljanje komunalnog otpada putem reciklažnog dvorišta, mobilnog reciklažnog dvorišta, spremnika na javnim površinama i kod korisnika usluge te odvojeno prikupljanje krupnog/glomaznog komunalnog otpada).

Člankom 391. stavkom 2. Zakona o vlasništvu i drugim stvarnim pravima propisano je da se nekretninom u vlasništvu jedinice lokalne samouprave može raspolagati bez provedbe javnog natječaja i bez naknade utvrđene po tržišnoj cijeni, između ostalog, i u slučaju kada pravo raspolaganja stječu pravne osobe u vlasništvu jedinica lokalne samouprave, ako je to u interesu i cilju općeg gospodarskog razvoja i socijalnog napretka njenih građana.

Prema Odluci o raspolaganju nekretninama u vlasništvu Grada Karlovca (GGK br. 03/13, 08/15) jedan od oblika raspolaganja nekretninama je i dodjela na uporabu i korištenje bez plaćanja naknade, a odluku o istome, ovisno o vrijednosti pojedinačne transakcije, donosi Gradsko vijeće ili gradonačelnik. Istom Odlukom (čl. 4. st. 2.) propisana je mogućnost raspolaganja nekretninom bez plaćanja naknade, između ostalog, kada je to u javnom interesu.

Nakon stupanja na snagu ove Odluke, Gradonačelnik Grada Karlovca, pristupit će zaključenju ugovora o davanju na korištenje i upravljanje predmetnih nekretnina (u naravi odlagalište otpada Ilovac) tvrtki Čistoća d.o.o. Karlovac.

Slijedom prethodno navedenog i obrazloženog, molimo Gradsko vijeće donošenje Odluke kako je predloženo.

U Karlovcu, 12. ožujka 2020. godine

**Pročelnica Upravnog odjela za prostorno uređenje,**

**gradnju i zaštitu okoliša**

**dr.sc. Ana Hranilović Trubić, dipl.ing.građ.**